
Sfânta  Icoană  de  pe  coperta  primă 
este  preluată  din  locaţia  de  aici1. 


1 A se  vedea: 

https://orthodoxwoman.f1les.wordpress.com/2012 

/o4/i30i48i952_taynayavecherya_troicsobortsl.jpg. 

Introducere 


Operei  lui  Nichita  Stănescu  i-am  dedicat 
până  acum  o carte2  şi  mai  multe  articole3. 

Am  reluat,  de  curând4,  studiul  poeziei  sale, 
având  avantajul  experienţei  exegetice  acumulate 
pe  măsură  ce  am  scris  la  cartea  noastră,  Epilog  la 
lumea  veche,  ajunsă,  iată,  la  volumul  5 (primele 
două  volume  având  şi  o a doua  ediţie),  la  care  se 
adaugă  şi  alte  studii  dedicate  poeţilor  români. 

2 A se  vedea  Dr.  Gianina  Maria-Cristina  Picioruş, 
Nichita  Stănescu.  Fenomenul  limbii  poezeşti,  Teologie 
pentru  azi,  Bucureşti,  2009, 152  p.,  cf 

http://www.te0l0giepentruazi.r0/2009/10/26/nich 

ita-stanescu-fenomenul-limbii-poezesti/. 

3 A se  vedea: 

http://www.te0l0giepentruazi.r0/2008/03/13/nich 

ita-stanescu-si-cuvintele-care-au-sens-de-la-dumnezeu/ 

http://www.te0l0giepentruazi.r0/2008/03/29/arta 

-nu-este-superioara-omului/ 

http://www.te0l0giepentruazi.r0/2008/04/11/p0ez 

ie-si-teologie-cu-nichita-stanescu/ 

http://www.te0l0giepentruazi.r0/2008/10/04/fru 

moasa-ca-umbra-unui-gand/ 

http://www.te0l0giepentruazi.r0/2009/02/24/anti 

matematica-si-mistica-iubirii/ 

http://www.te0l0giepentruazi.r0/2009/05/31/ap0c 

alipsa-in-ochiul-lui-nichita-si-despre-ce-trebuie-sa-lasi- 

in-urma-ta/ 

http://www.te0l0giepentruazi.r0/2009/05/25/0if1c 

area-caprelor-si-un-fragment-de-dialog-dintre-nichita- 

si-cantemir/. 

4 Pe  13  decembrie  2015  am  reînceput  comentariile 
poemelor  nichitiene,  urmărind,  volum  cu  volum,  evolu- 
ţia sa  lirică.  Primul  comentariu  a fost  publicat  aici: 

http : / /www.teologiepentruazi.ro/2015  / 12 /13/reint 
oarcere-la-nichita-i/. 


4 


Ne-am  gândit  să  oferim  publicului  o parte 
din  noul  nostru  studiu,  si  anume  comentariul 

7 y 

Elegiilor  nichitiene,  volum  care  constituie  o capo- 
doperă a liricii  româneşti,  deşi  receptarea  lui  nu 
poate  fi  separată  de  restul  operei,  el  neputând  fi 
explicat  fără  a înţelege  evoluţia  lirică  a lui  Nichita 
de  până  atunci.  El  reprezintă  un  salt  faţă  de 
primele  trei  volume  de  poezii,  dar  n-ar  trebui  să 
fie  neapărat  un  şoc  sau  o surprindere  imensă. 

Cu  cele  11  elegii,  Nichita  nu  e la  prima  sa 
autodepăşire  majoră.  Aceeaşi  distanţă  „de  neîn- 
ţeles” (la  prima  vedere)  se  poate  măsura  şi  între 
Argotice 5 sau  începuturile  sale  lirice  - care  au 
văzut  lumina  tiparului  târziu,  postum  - şi  primele 
volume  de  versuri  publicate. 

Mulţi  caută  să-şi  explice  aceste  salturi  sau 
preferă  să  vadă  diferenţe  enorme  de  la  o etapă 
poetică  la  alta,  minimalizând  sau  maximalizând 
una  sau  alta  din  aceste  etape,  din  diferite  motive 
sau  interese. 

Dar,  în  felul  acesta,  îl  pierd  din  vedere 
tocmai  pe  poetul  din  interiorul  poeziei  sale, 
privind  numai  alergarea  lui  poetică,  pe  care  el  şi- 
a propus-o:  „Voi  alerga  până  când  înaintarea, 
goana / ea  însăşi  mă  va  întrece / şi  se  va  îndepărta 
de  mine”  (A  unsprezecea  elegie). 

însă,  tot  aşa  cum  Eminescu,  la  16  ani,  vroia 
„Să-mi  visez  soartă  mândră  de-al  meu  nume/  Şi  de 
steaua  mea”  (La  Bucovina),  la  fel  Nichita,  încă  din 

5 A se  vedea:  Nichita  Stănescu,  Argotice  (Cântece  la 
drumul  mare),  ediţie  alcătuită,  îngrijită  şi  prefaţată  de 
Doina  Ciurea,  Ed.  Românul,  Bucureşti,  1992. 

Sunt  perfect  de  acord  cu  Doina  Ciurea,  care 
apreciază:  „poetul  de  mai  târziu  are  multe  în  comun  cu 
acest  Nichita  de  douăzeci  şi  ceva  de  ani,  care  îşi  prefigura 
deja  destinul”,  cf  Idem,  p.  7. 

1955»  se  considera  „poetul  îngerilor ” ( Cântec  de 
toamnă)6,  deşi  nimic  nu  ar  fi  părut,  încă,  din  cele 
scrise  sau  compuse  de  el,  să  îndreptăţească  aceas- 
tă autocaracterizare,  care,  mai  târziu,  va  deveni 
un  loc  comun. 

De  unde  ştia  Eminescu  de  „steaua  lui”  sau 
Nichita  că  e „poetul  îngerilor”,  când  încă  nu 
scriseseră  nimic  de  anvergură,  care  să  îndreptă- 
ţească o asemenea  perspectivă,  pe  care  mulţi  ar  fi 
putut-o  considera,  atunci,  o simplă  autoflatare ? 

La  această  întrebare  nu  pot  răspunde  cei 
care  urmăresc  numai  „înaintarea,  goana”... 

Nichita  este  el  însuşi,  întreg  în  fiecare  etapă 
poetică.  Putem  spune  că  „numai  ceea  ce  este / 
nemişcat  în  el  însuşi / se  poate  mişca  ” (A  unspreze- 
cea elegie)  în  afară,  în  poezie. 

El  e stabil  în  sine.  Ceea  ce  dibuie  Nichita  este 
expresia  poetică.  Şi  dacă,  pe  de  o parte,  a făcut  el 
însuşi  diferenţa  între  poezia  metaforică  şi  cea 
metalingvistică,  scrisă  cu  necuvinte,  tot  el  e cel 
care  a declarat  că  volumul  Necuvintele  este  un 
eşec  (singurul  volum  faţă  de  care  are  o asemenea 
apreciere),  dar  unul  necesar. 

Şi,  pentru  a înţelege  aceasta,  putem  privi 
ceea  ce  a spus  despre  simbolişti: 

„De  la  300.000  km/sec  dacă  degenerăm 
sau  degradăm  viteza  luminii,  între  viteza  a şi 
viteza  b,  receptăm  prin  ochi  spectrul.  Scă- 
zând în  continuare  viteza  luminii,  nu  mai 
receptăm  nimic.  într-o  oarecare  viteză  mult 


6 Cf  Nichita  Stănescu,  Opera  magna,  voi.  I (1953- 
1965),  ediţie  integrală,  cronologică,  studiu  introductiv  şi 
repere  biografice  de  Alexandru  Condeescu,  Ed.  Semne, 
Bucureşti,  2004,  p.  77. 

scăzută,  între  baremul /şi  baremul  g,  recep- 
tăm mirosurile;  scăzând  în  continuare  viteza 
luminii  urmează  un  hiatus  după  care,  între 
limita  p şi  limita  o,  receptăm  gustul.  Scăzând 
în  continuare  viteza,  în  lungime  de  undă 
lentă,  după  o pauză,  avem  senzaţia  sonoră, 
apoi  pauză,  iarăşi  vibraţie,  pauză  şi  în  fine 
ondula  oprită,  antilumina  absolută:  pipăitul. 
Evident  senzaţia  de  căldură  se  intercalează 

y 

undeva,  în  această  scară  de  degradare  a lu- 
minii. [...] 

Baudelaire  mai  întâi,  apoi  simboliştii 
au  resimţit  acut,  în  pragul  sentimentelor, 
absenţa  unor  organe  structurate  care  să 
acopere  hiatusul  neînregistrat  din  degrada- 
rea luminii  de  la  300.000  km/sec  la  o 
km/sec.  Ei  au  încercat  să  stabilească  aşa- 
numitele  corespondenţe  între  auz  şi  văz, 
miros  şi  gust  etc.  Intuiţia  lor  a fost  genială, 
dar  expresia  primitivă  (s.  n.). 

Evident  că  a existat  metafora  (de  la 
începutul  literaturii)  dar  acum,  pentru  pri- 
ma oară  [prin  simbolişti],  s-a  încercat  trans- 
mutarea ei  într-o  idee  de  fond.  în  numitul 
sunet  alb,  cum  ar  spune  tehnicienii  electri- 
cităţii. 

y 

Din  acest  punct  de  vedere,  metafora, 
cuvântul  nu  au  atât  rolul  comunicării,  cât 
rolul  de  a complini  discontinuitatea  de 
percepţie  a structurii  umane”7. 


7 Nichita  Stănescu,  Respirări,  Ed.  Sport-Turism, 
Bucureşti,  1982,  p.  150-131. 

A se  vedea  şi  articolul  nostru,  împreună-răspunsuri 
şi  corespondenţe,  publicat  în  trei  părţi,  aici: 

Pentru  Nichita,  „necuvintele  (ca  noţiune) 
sunt  finalitatea  scrisă  a acestei  poezii  [metaling- 
vistice],  superioară  ideii  de  scris”8,  adică  superi- 
oară cuvântului,  ideii  de  comunicare  umană,  între 
fiinţe  care  au  căzut  din  Rai,  care  au  uitatat  „lauda 
grădinii  de  îngeri”  (Ion  Barbu,  Timbru)  şi  care 
folosesc  un  mijloc  de  transport  lingvistic  adaptat 
la  noua  lor  situaţie,  precum  se  folosesc  şi  de 
„hainele  de  piele”  despre  care  vorbeşte  Sfântul 
Grigorios  al  Nyssei. 

Dacă  Nichita  a atins  cu  adevărat  necuvintele 
pe  care  le  visa,  e o problemă  de  discutat.  Mai 
degrabă  s-a  considerat  un  vestitor  al  unui  poet 
care  va  fi  să  vină,  si  care  va  realiza  ceea  ce  el  doar 
a anuntat... 

y 

Dar  el  scria,  înainte  de  Elegii : „simt  miracole 
cu  mult  mai  mari / în  clipele  venind / decât  în  anii 
rari”  (îndoirea  luminii  (partea  a doua),  voi.  Drep- 
tul la  timp).  Iar  în  Elegia  a opta , hiperboreeana: 
„idealul  de  zbor  s-a-ndeplinit  aici,/  şi-o  aură 
verzuie  prevesteşte / un  mult  mai  aprig  ideal”. 

Mai  târziu,  poetul  a spus,  despre  cele  11 
elegii,  că:  „Sunt  străin  de  cartea  aceasta  [...]  prin 
faptul  că  ea  a fost  scrisă  şi  revelaţia  efectuată”9. 
Atitudine  pe  care  el  mărturiseşte,  însă,  că  o are 


http://www.te0l0giepentmazi.r0/2016/04/10/impr 

euna-raspunsuri-si-corespondente-i/, 

http://www.teologiepentmazi.ro/2016/04/14/impr 

euna-raspunsuri-si-corespondente-2/, 

http://www.teologiepentruazi.ro/2016/04/16/impr 

euna-raspunsuri-si-corespondente-3/. 

8 Nichita  Stănescu,  Respirări,  op.  cit.  supra,  p.  175. 

9 Antimetafizica,  Nichita  Stănescu  însoţit  de 
Aurelian  Titu  Dumitrescu,  ediţia  a Il-a,  Ed.  Allfa,  Bucu- 
reşti, 1998,  p.  100. 

faţă  de  întreaga  sa  operă,  „în  afară  de  lucrurile  în 
decurs  de  elaborare  şi  de  poeziile  nestrânse  în 
volum”10  (suntem  în  1982)11. 

însă,  în  acelaşi  timp,  incitat  să  se  ia  la 
întrecere  cu  geniile  lumii,  poetul  evocă  urmă- 
toarele versuri,  din  toată  operă  sa:  „Tristeţea  mea 


10  Ibidem. 

11  Am  luat  aici  atitudine  împotriva  opiniei  recente, 
cu  totul  eronate,  a lui  Sorin  Dumitrescu,  care  citează 
trunchiat  declaraţia  lui  Nichita,  aceea  că  e străin  de 
volumul  11  elegii,  pentru  a susţine  că  poetul  considera 
acest  volum  „un  proiect  eşuat”  ( Tablou  cu  orbi,  Ed. 
Fundaţia  Anastasia,  Bucureşti,  2013,  p.  24,  37  şi  53).  In 
realitate,  Nichita  n-a  rostit  niciodată  cuvântul  eşuat  în 
legătură  cu  Elegiile. 

Sorin  Dumitrescu  este  cel  care  minimalizează,  de 
fapt,  valoarea  lor,  pentru  a maximaliza,  în  schimb,  crea- 
ţia de  după  Necuvintele  şi,  mai  ales,  de  după... începutul 
colaborării  poetului  cu  el:  „La  treizeci  de  ani  de  la 
moartea  lui  Nichita  s-ar  fi  cuvenit  ca  aceast ă falie  ontolo- 
gică apărută  în  substanţa  operei  sale  să  fi  fost  demult 
comentată,  omologată  şi  recunoscută  public:  pe  de  o 
parte,  limbajul  specific  poeticifi]  ideii  scrise  şi  originea 
mentală  a procedurilor  sale,  care  se  întinde  de  la  Argotice 
şi  până  la  Laus  Ptolemeii  [sic],  inclusiv,  şi  pe  de  altă  parte, 
procedurile  iconice  şi  pnevmatice,  proprii  poeticii  meta- 
lingvistice,  cea  de  după  Necuvintele  - şi  cu  precădere  a 
triadei  volumelor  Epica  magna,  Operele  imperfecte  şi 
Noduri  şi  semne”  (p.  16). 

S.  Dumitrescu  ne  prezintă  un  Nichita  care  se 
pnevmatizează  dintr-o  dată,  în  ultimele  trei  volume  de 
versuri  publicate  (de  când  a început  să  colaboreze  cu  el!), 
efasând,  practic,  restul  operei  nichitiene.  Ceea  ce  nu  mi 
se  pare  deloc  un  demers  onest  din  partea  sa,  nici  ca 
ortodox  şi  nici  ca  prieten  al  lui  Nichita,  ci  mai  degrabă  o 
încercare  perfidă  de  a se  alătura  poetului,  în  mod 
nemeritat. 

Nichita  a manifestat  aptitudini  duhovniceşti  înce- 
pând cu  primul  volum  de  poezii,  nu  cu  antepenultimul. 

aude  nenăscuţii  câini / pe  nenăscuţii  oameni  cum  îi 
latră ” şi  „El  începea  cu  sine  şi  se  sfârşea  cu  sine”12. 

Dar  aceasta  este  „alergarea”  lui,  întrecerea 
lui  cu  sine  însuşi.  Noi,  ca  exegeţi,  nu  am  prins 
aceeaşi  viteză,  ca  să  putem  vorbi  de  pe  aceeaşi 
poziţie  cu  poetul. 

Noi  putem  doar  să  constatăm  că,  ceea  ce  el, 
din  punctul  lui  de  vedere,  considera  o experienţă 
depăşită... depăşeşte,  ca  valoare,  toată  poezia  ro- 
mânească, cu  excepţia  operei  lui  Eminescu. 

Pentru  Nichita,  însă,  după  fiecare  volum  sau 
etapă  poetică,  „o  aură  verzuie” prevestea  „un  mult 
mai  aprig  ideal”. 

Poetul  nu  vedea  un  sfârşit  al  alergării  sale, 
decât  „după  cel  tot  ceea  ce  era  în  mine  lucru / va  fi 
trecut,  de  mult,  în  lucruri”  (A  unsprezecea  elegie). 


12  Antimetafizica,  op.  cit.,  p.  86. 

u elegii/  Cina  cea  de  taină 
(comentariu  literar) 


Cele  11  elegii  sunt  Luceafărul  lui  Nichita. 
Eventual  si  Scrisoarea  I.  Poetul  ne-a  lăsat  nişte 

y y 

mărturii  răzleţe,  care  desigur,  sunt  departe  de  a 
ne  decripta  versurile,  dar  sunt  totuşi  importante 
si  nu  le  vom  trece  cu  vederea. 

y 

Sentimentul  nostru  a fost  că  Nichita  a depă- 
şit o etapă  a poeziei  şi  a intrat  în  alta.  Poetul  ne-a 
confirmat  aceasta,  spunându-ne  şi  că  idealul  a 
fost  de  a ajunge  la  esenţa  abstractă  a expresiei 
poetice,  care  se  naşte  din  revelaţie : 

„Pricinile  îndepărtate  şi  de  fond  ale 
cărţii  numite  u elegii  (de  fapt  sunt  12  elegii), 
care,  iniţial,  purta  şi  titlul  Cina  cea  de  taină, 
unde  fiecare  elegie  cuprindea  un  apostol  şi 
antielegia  juca  rolul  lui  Iuda,  deci,  pricinile 
de  străfund  ale  acestei  cărţi  au  o natură 

y 

simplă  şi  complexă  totodată.  Simplă  în  sen- 
sul că  este  o carte  a rupturii  existenţiale, 
chiar  a eposului  existenţial,  dacă  vrei  să-l  nu- 
mim aşa,  starea  gălbenuşului  şi  a albuşului, 
în  situaţia  de  a alege  alt  ou  de  var13.  Un  fel  de 
întorsătură  a Buzăului  montană,  intrarea  în 
noţiuni  (s.  n.)  prin  lovirea  de  o altă  plat- 
formă a existentei. 

y 

Dar  pricinile  cele  mai  valide  sunt  cele 
mai  complexe,  pentru  că  ele  provin  dintr-o 


13  A se  vedea  Ion  Barbu,  Oul  dogmatic:  „Cum  lumea 
veche,  în  cleştar,/ înoată,  în  subţire  var”... 

redimensionare  a materialului  fundamental 
uman,  nu  a trupului  perisabil,  ci  a cuvântu- 
lui imperisabil.  [...] 

...Demersul  ei  avea  în  spate  un  decurs 
de  cel  puţin  un  deceniu  de  meditaţie  şi  de 
trăire  a cuvintelor.  [...] 

Am  încercat  după  aceea  să  repet  stanţa 
în  Laus  Ptolemaei,  după  aceea  în  ciclul  11 
feluri  de  a-ţi  pierde  vremea,  dar,  între  timp, 
revelaţia  necuvintelor  adumbrise  în  mine 

y 

dogmatismul  primelor  expresii  şi  al  primelor 
revelaţii  (s.  n.)  despre  taina  şi  acţiunea  poe- 
ziei  14. 


Poetul  ne  mai  spune  că  a scris  volumul  (cu 
excepţia  a două  sau  trei  dintre  elegii,  care  fuseseră 
compuse  anterior  şi  au  fost  adăugate  aici  fiindcă 
se  potriveau  perfect),  dictându-1  „Gabrielei  Meli- 
nescu,  în  decurs  de  două  zile  şi  două  nopţi,  într-o 
cameră  cu  pământ  pe  jos,  la  marginea  Bucu- 
reştilor, într-o  foame  şi  o puritate  trupească  abso- 
lute”, în  condiţii  de  „austeritate  totală”,  având 
„mâinile  îngheţate”  de  frig15. 

Şi  ne  mai  dă  un  pont  important,  spunându- 
ne  că,  pe  atunci,  citea  Cartea  lui  Iov  (preferata 
romanticilor,  adaug  eu,  fapt  pe  care,  foarte 
probabil,  Nichita  îl  cunoştea),  „apărută  la  Fun- 
daţii [Fundaţiile  Regale]”,  Odiseea,  „în  traducerea 
lui  Eugen  Lovinescu”,  Ghilgameş,  „apărută  în 
ediţia  Bisericii  Ortodoxe  Române ”,  Plumb  de 
Bacovia,  „iar  de  Eminescu  nu  mai  aveam  nevoie, 
căci  îl  ştiam  pe  deasupra.  în  perioada  aia,  nu  ne 


14  Antimetafizica,  op.  cit.,  p.  96-97. 

15  Cf  Idem,  p.  97-99. 


12 


mai  plăceau  nici  Blaga,  nici  Arghezi,  ci  doar, 
întrucâtva,  din  răsfăţ,  Ion  Barbu”. 

Mai  avea,  în  manuscris16,  traduse  de  Nicolae 
Breban,  primele  două  din  Elegiile  duineze  ale  lui 
Rainer  Maria  Rillce17,  care  se  poate  să  fi  dat  titlul 
elegii  volumului  său. 

Nichita  a accentuat  faptul  că  toate  erau  ediţii 
interbelice,  plus  Rillce  tradus  recent.  Ceea  ce 
înseamnă  o ieşire  din  timp  evidentă,  pe  lângă 
caracterul  antic  al  celor  mai  multe.  Şi,  mai  ales, 
pentru  cine  are  ochi  să  vadă,  ele  sunt  puse  într-o 
acoladă  religioasă,  care  începe  cu  Sfântul  Iov  şi  se 
termină  cu  Rillce,  pe  lângă  care  transpare  şi  carac- 
terul religios  al  lui  Ghilgameş  (indicat  aluziv  de 
Nichita:  „apărută  în  ediţia  Bisericii  Ortodoxe 
Române”),  alături  de  trimiterea  anterioară,  tot 
aluzivă,  la  Oul  dogmatic  al  lui  Barbu. 

Iar  din  literatura  română  mai  reţinea  doar  pe 
Eminescu  şi  Bacovia,  ultimul  fiind,  de  altfel,  „o 
drojdie  de  Eminescu”18.  De  fapt,  din  literatura 
română  îl  mai  reţinea  doar  pe  Eminescu,  în 
încercarea  sa  de  a cuceri  piscul  poeziei. 

Mărturisindu-ne  toate  acestea,  Nichita  ne-a 
spus  multe  despre  starea  şi  caracterul  elegiilor 


16  Circulau,  în  vremea  comunismului,  astfel  de 
manuscrise,  ale  cărţilor  sau  textelor  care  nu  primeau 
acordul  pentru  tipar  din  partea  autorităţilor,  pentru  că 
nu  serveau  ideologia  momentului  şi  erau  considerate 
„periculoase”.  Intelectualii  făceau  să  circule  astfel  de 
texte,  între  ei,  împrumutându-le  unii  altora,  fie  în  formă 
manuscrisă,  fie  bătute  la  maşină,  dacă  reuşeau  să  găseas- 
că pe  cineva  care  să  facă  acest  lucru. 

17  Cf  Nichita  Stănescu,  Antimetafizica,  op.  cit.,  p. 
99. 

18  Idem,  p.  267.  Caracterizarea  i-a  aparţinut  lui 
Grigore  Hagiu,  dar  Nichita  a subscris  entuziast. 

sale  şi  despre  eforturile  lui  de  a ajunge  la  esenţa 
poeziei.  Şi  totuşi,  aceste  mărturii  nu  sunt  totul, 
pentru  că  Cina  cea  de  taină  a lui  Nichita  are  un 
precedent... la  Brâncuşi,  în  complexul  arhitecto- 
nic de  la  Târgu-Jiu,  pe  care  Nichita  îl  consideră  o 
„viziune  [despre]  naşterea  şi  moartea  lumii”19. 

în  centru  este  Masa  tăcerii,  care  e masa  Cinei 
celei  de  taină : 

„Cine  o vede  prima  dată  se  aşază  şi 
intră  în  lumea  misterului  stând  cu  Apostolii 
la  masă,  constrâns  să  fie  singur  şi  să  gân- 
dească20; în  alt  plan,  masa  este  existenţa 
noastră,  [care  îl  are  în  centrul  ei  pe]  Marele, 
Minunatul,  Blândul,  Frumosul,  Puternicul, 
Divinul  care  ţine  şi  roteşte  în  jurul  lui  pă- 
mânturile, [planetele  care  constituie]  un 
sistem  cosmic  şi  material  intuit  [de  cel  care 
priveşte  complexul  sculptural]21. 

Numai  masa  e perfectă  şi  continuă,  este 
sferă,  e în  sine  însăşi  şi  îşi  este  de  ajuns,  e 
dogma  divină,  mister  întreg,  iar  pământurile 

19  Nichita  Stănescu,  Fiziologia  poeziei.  Proză  şi  ver- 
suri (1957-1983),  ediţie  îngrijită  de  Alexandru  Condeescu 
cu  acordul  autorului,  Ed.  Eminescu,  Bucureşti,  1990,  p. 
266. 

20  Cu  alte  cuvinte,  cine  se  apropie  de  Masa  tăcerii 
se  simte  contemporan  cu  Cina  cea  de  taină,  se  simte 
alături  de  Sfinţii  Apostoli  şi,  implicit,  de  Hristos,  şi,  în 
acelaşi  timp,  este  retras  în  sine  şi  cugetă  la  tainele  cele 
dumnezeieşti.  în  felul  în  care  este  contemplativă  Maica 
Domnului  în  Icoana  Naşterii  Domnului,  ea  neprivind  la 
Prunc,  ci  cugetând  la  Cine  este  El. 

21  Nichita  a trebuit  să  se  exprime  eliptic,  pentru  că 
vorbea  despre  Dumnezeu,  despre  Cel  care  a creat  şi  ţine 
toate  întru  fiinţă,  însă  nu  trebuia  să  fie  prea  evident  acest 
lucru,  ca  nu  cumva  să  provoace  cenzura. 

sunt  sfere  mici  tăiate  şi  puse  invers,  discon- 
tinue, niciodată  perfecte,  fără  speranţa  în- 
tregului, pentru  că  aşezarea  lor  a fost  aceas- 
ta; ca  niciodată  să  nu  fie  sferă  întreagă”22. 

Pentru  că  numai  Creatorul  este  desăvârşit  si 

y y 

„îşi  este  de  ajuns”  Sieşi,  după  cum  spune  dogma 
ortodoxă,  pe  când  creaturile  Sale  nu  pot  să  aibă 
niciodată  un  statut  asemănător. 

Mai  departe,  poetul  caracterizează  Coloana 
infinitului  ca  „o  ieşire  din  himeric”23  şi  ca  repre- 
zentând „numele  şi  trupul  tuturor  părinţilor 
noştri  de  la  facerea  acestei  lumi”,  „intrând  în  pă- 
mânt” şi  „atingând  cerul”24.  Adică  istoria  tuturor 
oamenilor  de  la  Adam  până  la  sfârşitul  lumii, 
oameni  care  se  află  în  Iad,  pe  pământ  şi  în  Rai. 

O parte  din  aceste  simboluri  le  vom  regăsi  în 
Elegia  întâia,  în  care  Nichita,  mai  mult  decât 
oriunde,  a vrut  să  sculpteze  viziuni  geometrice, 
adică  dogmatice. 

Mai  târziu  va  relua  această  idee:  „Vreau  să 
te-aud,  să  te  adulmec,  să  te  gust,  / o,  lucrul  veşnic/ 
sculptat  de  mine  numai  bust/  şi  în  cuvinte ” 
( Cântec  de  scos  apa  din  urechi,  în  voi.  Laus 
Ptolemaei).  Ne  este  clară  aici  şi  aluzia  la  Psalmul 
lui  Arghezi:  „Vreau  să  te  pipăi  şi  să  urlu:  «Este!»”. 
Ca  Tomas  Apostolul... 

Nichita  ne-a  mai  spus,  printre  vorbe,  despre 
11  elegii : 

„Aceste  poeme  general  umane  şi 
profund  naţionale  totodată  au  ceva  din  mo- 


22  Nichita  Stănescu,  Fiziologia  poeziei,  op.  cit.,  p. 

267. 

23  Ibidem. 

24  Idem,  p.  268. 

tivele  geometrice  ale  covoarelor  populare 
olteneşti,  care  nu  sunt  făcute  pentru  a călca 
cu  piciorul  pe  ele,  ci  cu  privirea,  fiind  alcă- 
tuite să  împodobească  pereţii,  iar  nu  pode- 
lele”^. 


Nu  ne  mai  rămâne  decât  să  privim  şi  ...să 
cugetăm  cu  privirea,  vorba  Sfântului  Ioannis  Gură 
de  Aur. 

Nu  înainte  de  a aminti,  însă,  că  poetul, 
provocat  „să  exagereze  valoarea  poeziei  sale” 
(după  ce  vorbise  mai  devreme  de  „exageraţiunea 
adevărului”),  răspunde: 

„Bunăoară  as  zice:  Asa  cum  Shalces- 

77  y y 

peare,  în  actul  al  treilea  din  Regele  Lear  zicea 
în  replica  a paisprezecea:  «Tristeţea  mea 
aude  nenăscuţii  câini/  pe  nenăscuţii  oameni 
cum  îi  latră»,  tot  astfel  şi  Dante  începuse  cu 
nepieritorul  vers:  «El  începea  cu  sine  şi  se 
sfârşea  cu  sine»”26. 


Şi  nu  ştiu  dacă  Dante  e pomenit  numai 
pentru  că  e Dante.  Am  bănuit  altădată27  ceva, 
legat  de  înţelegerea  Elegiei  întâia.  Reproduceam 
atunci  observaţiile  pertinente  ale  lui  Ramiro 
Ortiz28,  despre  felul  cum  teologia  lui  Toma 

25  Nichita  Stănescu,  Antimetafizica,  op.  cit.,  p.  101. 

26  Idem,  p.  86. 

27  A se  vedea  articolul  pe  care  l-am  scris  şi  publicat 

aici:  http://www.teologiepentruazi.ro/2013/10/17/din- 

nou-despre-scrisoarea-i/. 

28  Divina  comedie,  având  comentariile  lui  Ramiro 
Ortiz  la  subsol,  a fost  publicată,  în  trei  volume,  în  anii 

d’Aquino  („Punctul  e acela  care  n-are  părţi.  Deci 
prin  el  ne  reprezentăm  pe  Dumnezeu”)  a trecut  în 
versurile  lui  Dante: 

Un  punct  văzui  ce-aşa  de-nflăcărată 
lucoare-avea,  că  via  lui  lumină 
de-nfoacă  ochii-i  face  orbi  deodată.  /.../ 

De-acest  focsor  divin 

y 

atârnă  tot,  şi  ceruri,  şi  natură.  /.../ 

Şi-Osana  le-auzeam  [pe  ierarhiile  angelice]  din 

cor  în  cor 

spre  punctul  fix  ce-i  veşnicul  lor  „ubi”. 


între  timp,  ne-am  convins  că  punctul  din 
Scrisoarea  I nu  are  legătură  cu  teologia  lui  Dante, 
aşa  cum  am  interpretat  în  2013,  în  articolul 
indicat,  dar  s-ar  putea  ca  Nichita  să  fi  crezut 
acelaşi  lucru  pe  care  l-am  crezut  şi  eu  atunci. 

Dar  iată  poemul: 


I. 

El  începe  cu  sine  şi  sfârşeşte 
cu  sine. 

Nu-1  vesteşte  nicio  aură,  nu-1 
urmează  nici  o coadă  de  cometă. 

Din  el  nu  străbate-n  afară 

1925,  1927  şi  1931.  într-o  ediţie  recentă,  se  poate 
downloada  de  aici: 

https://archive.org/details/Dante- 

DivinaComedie. 

în  1963  a fost  republicat  şi  comentariul  lui  Coşbuc 
la  Divina  comedie. 

nimic;  de  aceea  nu  are  chip 
si  nici  formă.  Ar  semăna  întrucâtva 

f 

cu  sfera, 

care  are  cel  mai  mult  trup 
învelit  cu  cea  mai  strâmtă  piele 
cu  putinţă.  Dar  el  nu  are  nici  măcar 
atâta  piele  cât  sfera. 

El  este  înăuntrul  - desăvârşit, 

y 7 

Şi> 

deşi  fără  margini,  e profund 
limitat. 

Dar  de  văzut  nu  se  vede. 


Nu-1  urmează  istoria 
propriilor  lui  mişcări,  aşa 
cum  semnul  potcoavei  urmează 
cu  credinţă 

f 

caii... 


II. 

Nu  are  nici  măcar  prezent, 
deşi  e greu  de  închipuit 
cum  anume  nu-1  are. 

El  este  înlăuntrul  desăvârşit, 
interiorul  punctului,  mai  înghesuit 
în  sine  decât  însuşi  punctul. 

III. 

El  nu  se  loveşte  de  nimeni 

y 

şi  de  nimic,  pentru  că 

n-are  nimic  dăruit  în  afară 
prin  care  s-ar  putea  lovi. 

IV. 

Aici  dorm  eu,  înconjurat  de  el. 

Totul  este  inversul  totului. 

Dar  nu  i se  opune,  şi 
cu  atât  mai  puţin  îl  neagă: 

Spune  Nu  doar  acela 
care-1  ştie  pe  Da. 
însă  el,  care  ştie  totul, 
la  Nu  şi  la  Da  are  foile  rupte. 

Si  nu  dorm  numai  eu  aici, 

y 7 

ci  şi  întregul  şir  de  bărbaţi 
al  căror  nume-1  port. 

Şirul  de  bărbaţi  îmi  populează 
un  umăr.  Şirul  de  femei 

y 

alt  umăr. 

Si  nici  n-au  loc.  Ei  sunt 

y 

penele  care  nu  se  văd. 

Bat  din  aripi  şi  dorm  - 
aici, 

înlăuntrul  desăvârşit, 

y 7 

care  începe  cu  sine 
si  se  sfârseste  cu  sine, 

y y y 7 

nevestit  de  nici  o aură, 
neurmat  de  nici  o coadă 
de  cometă. 

(Elegia  întâia) 


Dacă,  într-adevăr,  definiţiile  din  primele  trei 
părţi  ale  poemului  se  referă  la  Dumnezeu,  nu  e o 
teologie  neapărat  ortodoxă  (sau  nu  în  totalitate), 
dar  se  poate  afirma  că  este  modul  în  care  Nichita 
a putut  scrie  despre  Dumnezeu  folosind  motive 
geometrice,  care  să  semene  cu  cele  ale  lui  Brân- 
cuşi:  „motive  vechi,  semne  ale  unui  străvechi  alfa- 
bet românesc”29. 

în  cartea  pe  care  am  scris-o  în  2002  despre 
Nichita  susţineam,  pe  drept  cuvânt,  că  tendinţa 
spre  abstractizarea  limbajului  şi  geometrizare  se 
manifestă  încă  din  primele  volume,  chiar  dacă 
poetul  nu  îşi  aflase  acolo,  întru  totul,  glasul 
propriu,  dar  şi  că  această  geometrizare  nu  are  loc 
în  spiritul  sau  de  dragul  ermetismului  de  limbaj 
sau  al  poeziei  pure3°. 

Interpretarea  pe  care  am  oferit-o  atunci 
Elegiei  întâia  o consider  în  continuare  posibilă 3\ 

29  Nichita  Stănescu,  Fiziologia  poeziei,  op.  cit.,  p. 

267. 

30  A se  vedea  Dr.  Gianina  Maria-Cristina  Picioruş, 
Nichita  Stănescu.  Fenomenul  limbii  poezeşti,  Teologie 
pentru  azi,  Bucureşti,  2009,  p.  7-11,  27-28,  cf 

http://www.te0l0giepentruazi.r0/2009/10/26/nich 

ita-stanescu-fenomenul-limbii-poezesti/. 

31  Pot  spune  însă  că,  pe  atunci,  încă  nu  mă 
desprinsesem  cu  totul  de  influenţa  criticii  româneşti,  în 
ceea  ce  priveşte  modul  de  a gândi  asupra  operelor  literare 
(deşi,  pe  de  altă  parte,  n-am  fost  niciodată  tributară 
vreunei  alte  exegeze).  Am  mai  afirmat-o  şi  altădată: 
înţelegerile  pe  care  le-am  integrat  în  cartea  noastră  pe 
mai  multe  volume,  Epilog  la  lumea  veche,  cât  şi  în 
celelalte,  care  au  urmat,  s-au  născut  treptat,  pentru  că  a 
trebuit  să  merg  contra  curentului  general  al  opiniei 

Reţin,  în  mod  deosebit,  următorul  comentariu  pe 
care  l-am  făcut  atunci: 

„Mitologizarea  propriei  vieţi,  de  care 
am  început  să  vorbesc  în  capitolul  pre- 
cedent, continuă  în  volumul  11  elegii,  ba 
chiar  mai  mult,  poetul  încearcă  să-şi  atribuie 
o dimensiune  sacră  poeziei  sale,  cele  11  elegii 
fiind  numite  si  Cina  cea  de  taină,  din  care 
lipseşte  Iuda  sau  a 12-a  elegie,  identificată 
astfel  de  Nichita,  într-un  interviu,  cu  Omul- 
fantă. 

Această  implicare  forţată  a unor  lucruri 
sfinte,  a unor  elemente  ale  cultului  creştin, 
pe  care  le  reduce  la  simboluri  ale  propriei 
vieţi  şi  ale  propriului  destin  eroico-literar, 
este  menită  să-i  mărească  aura  poeziei  sale  - 
deşi  pretinde  că  Nu-l  vesteşte  nici  o aură,  nu- 
li urmează  nici  o coadă  de  cometă  - dar  este 
şi  o încercare  titanică  de  a-şi  asuma  în  operă 
tot  universul,  de  a nu  lăsa  necuprins  în  inima 
sa,  a poeziei  sale,  pe  nimeni,  iar  Dumnezeu 
este  cea  mai  grea  încercare,  ca  Cel  ce  este 
necuprins  şi  Care  nu  Se  lasă  cuprins  de  luci- 
ferismul  uman. 

Aceasta  pentru  că  poezia  este  o decla- 
raţie de  dragoste  şi  ea  trebuie  să  iubească  tot 
universul,  de  la  nenăscuţii  câini  până  la 
nenăscuţii  oameni  şi  până  la  Dumnezeu, 
pentru  că  inima  trebuie  să  iubească  astfel. 
Poezia  este  expresia  unui  eros  în  expan- 


critice.  Asta  pentru  cei  care  vor  să  mă  acuze  că  am 
premeditat  scrierea  unor  comentarii  în  care  să  arăt 
perpetuarea  tradiţiei  literare  şi  spirituale  româneşti  în 
literatura  nouă,  modernă... 

siune,  o stare  de  dragoste  permanentă  - pe 
care  Nichita  o numea  starea  poeziei”32. 

înţelegeam  atunci  punctul  ca  pe  o referire  la 
sine  însusi: 

y 


„Nichita  se  defineşte  pe  sine  ca  fiind  un 
punct,  un  punct  în  univers,  dar  şi  un  punct 
de  reper;  un  punct  neînsemnat,  dar  şi  un 
punct  impenetrabil  în  taina  interiorităţii 
sale,  un  microcosm  într-un  punct  (El  este 
înlăuntrul  desăvârşit,/  interiorul  punctului, 
mai  înghesuit / în  sine  decât  însuşi  punc- 
tul)”33. 

Iar  versurile  „Nu-l  vesteşte  nicio  aură,  nu-l/ 
urmează  nicio  coadă  de  cometă”  le-am  caracteri- 
zat ca  o încercare  de  impersonalizare  a poetului, 
„până  la  a refuza  aura  de  sfânt  şi  coada  de  cometă 
a stelei  căzătoare,  a demonului,  sau  a celui 
demonizat,  adică  tocmai  alternativele  biografiei 
umane”34. 


32  Idem,  p.  38. 

33  Idem,  p.  40. 

Aş  cita  aici  şi  următorul  fragment:  „Ca  o cină  de 
taină,  într-un  singur  punct  locuind,  cu  toate  timpurile 
vieţii  mele,  locuind  deodată  un  punct  exterior  cercului, 
cum  ar  spune  geometrul,  adică  cum  ar  spune  bătrânul 
nostru  grămătic,  în  afară  de  trecut,  în  afară  de  prezent  şi 
în  afară  de  viitor,  deci  ca  un  fel  de  prezidiu  - cum  am 
numi  astăzi  cina  cea  de  taină  - în  timp  ce  mergeam  spre 
canatul  ferestrei,  am  fost  examinat  de  cunoştinţele  si  de 
starea  mea  morală”,  cf  Nichita  Stănescu,  Amintiri  din 
prezent,  Ed.  Sport-Turism,  Bucureşti,  1985,  p.  240. 

34  Dr.  Gianina  Maria-Cristina  Picioruş,  Nichita 
Stănescu.  Fenomenul  limbii  poezeşti,  op.  cit.,  p.  42,  cf. 

Dar  la  fel  de  bine  se  poate  spune  şi  despre 
Dumnezeu  că  „Nu-l  vesteşte  nicio  aură,  nu-l / 
urmează  nicio  coadă  de  cometă ”,  pentru  că  El,  ca 
Dumnezeu  transcendent,  este  deasupra  creatu- 
rilor Sale.  Nu  e un  înger,  ci  e mai  presus  de  îngeri 
si  de  Sfinţi,  care  sunt  creaturile  Sale.  Nici  nu  este 
un  „Iehova  cu  trăsături  demonice”,  aşa  cum  susţin 
unii,  sau  un  Dumnezeu/  Principiu  în  sens  mani- 
heist. 

Şi,  în  general,  toate  definiţiile  pe  care  le-a 
înşirat  Nichita  vestesc  un  Dumnezeu  care  este 

y 

deasupra  definiţiilor  pe  care  I le  pot  da  oamenii 
(„la  Nu  şi  la  Da  are  foile  rupte”).  însă  aceasta  este 
o afirmaţie  care  aparţine,  de  multă  vreme,  teolo- 
giei apofatice.  Despre  neputinţa  umană  de  a-L 
cuprinde  pe  Dumnezeu  în  formule  sau  în 
enunţuri  au  vorbit  Sfinţii  Părinţi  ai  Bisericii 

y y y 

începând  cu  Sfântul  Dionisios  Areopagitul  (sec.  I 
d.  Hr.)35. 

Faptul  că  Elegia  întâia  este  „dedicată  lui 
Dedal,  întemeietorul  vestitului  neam  de  artişti,  al 
dedalizilor”  are  legătură  cu  „idealul  de  zbor” 
(Elegia  a opta)  al  lui  Nichita,  cel  care  poartă  toate 
generaţiile  de  oameni  pe  umeri,  ca  pe  nişte  aripi, 
aşa  cum  îi  poartă  Coloana  infinitului  în  sine,  în 
viziunea  sa.  Oameni  pe  care  poetul  vrea  să  îi 
poarte  cu  sine,  spre  înălţimi,  spre  Dumnezeu. 

http://www.te0l0giepentmazi.r0/2009/10/26/nich 

ita-stanescu-fenomenul-limbii-poezesti/. 

35  A se  vedea  şi  Sfântul  Maxim  Mărturisitorul, 
Mystagogia.  Cosmosul  şi  sufletul,  chipuri  ale  Bisericii, 
introducere,  traducere,  note  şi  două  studii  de  Preotul 
Profesor  Dr.  Dumitru  Stăniloae,  Ed.  IBMBOR,  Bucureşti, 
2000,  p.  12:  „Amândouă  atributele,  adică  atât  existenţa, 
cât  şi  neexistenţa,  I se  potrivesc  Lui  în  chip  propriu,  şi 
totuşi  niciunul  nu  I se  poate  da  în  chip  propriu”. 

Iar  spre  Dumnezeu  nu  se  urcă  precum  Icar, 
înălţându-te  propriu-zis  în  sus,  riscând  să  te 
prăbuşeşti  în  abis,  pentru  că  El  este  pretutindeni 
şi  îmbrăţişează  toate  („Aici  dorm  eu,  înconjurat  de 
el’). 

El  este  cu  totul  transcendent  lumii  acesteia 
(„Din  el  nu  străbate-n  afară / nimic”),  dar  este  şi 
Cel  care  îmbrăţişează  lumea  si  tot  neamul  ome- 

y y y 

nesc.  Este  Cel  ce  este  „înlăuntrul  desăvârşit”,  dar 
si  Cel  care  Se  află  înlăuntrul  omului,  asa  încât 
zborul  trebuie  să  fie  cu  totul  interior : „Bat  din 
aripi  şi  dorm  - / aici,/  înlăuntrul  desăvârşit,/  care 
începe  cu  sine/  şi  se  sfârşeşte  cu  sine”... 

Iar  somnul  acesta  în  care,  în  acelaşi  timp, 
bate  din  aripi,  se  poate  interpreta  şi  ca  o adormire 
în  Dumnezeu. 

Elegia  a doua,  getica  este  despre  sciziune, 
aceasta  rămânând  o temă  tratată  si  în  următoa- 

7 

rele  trei  elegii.  Se  observă  chiar  o dezvoltare  a ei, 
ca  si  cum  conştiinţa  poetică  ar  deveni  matură  si 
cugetarea  s-ar  aprofunda  tot  mai  mult. 

în  Elegia  a doua,  privirea  copilului  care 
constată  că  o crăpătură  în  piatră,  o ruptură  de 
pod,  o groapă  în  asfalt  sau  o rană  a mâinii  este 
ceva  ce  desparte  - învăţând  astfel  că  lucrurile  pot 
fi  despărţite  de  ele  însele  şi  chiar  omul  se  poate 
împărţi  în  sine  - este  asociată  cu  o perspectivă 
infantilă  a umanităţii,  care  consideră  că  problema 
gravă  a alterităţii  sau  a sentimentului  perisabilită- 
ţii şi  al  mortalităţii  se  poate  rezolva  prin  inven- 
tarea de  idoli.  Adică  prin  idolatrizarea  tocmai  a 
ceea  ce  este  ruptură  şi  decădere  în  ontologia  uma- 
nă si  în  natura  universală: 

7 

în  fiecare  scorbură  era  aşezat  un  zeu. 

y 

Dacă  se  crăpa  o piatră,  repede  era  adus 
şi  pus  acolo  un  zeu. 

Era  de  ajuns  să  se  rupă  un  pod, 
ca  să  se  aşeze  în  locul  gol  un  zeu, 

ori,  pe  şosele,  s-apară  în  asfalt  o groapă, 
ca  să  se  aşeze  în  ea  un  zeu. 

y 

O,  nu  te  tăia  la  mână  sau  la  picior, 
din  greşeală  sau  dinadins. 

De  îndată  vor  pune  în  rană  un  zeu, 
ca  peste  tot,  ca  pretutindeni, 
vor  aşeza  acolo  un  zeu 

y 

ca  să  ne-nchinăm  lui,  pentru  că  el 
apără  tot  ceea  ce  se  desparte  de  sine. 

Ai  grijă,  luptătorule,  nu-ţi  pierde 
ochiul, 

pentru  că  vor  aduce  şi-ţi  vor  aşeza 
în  orbită  un  zeu 

şi  el  va  sta  acolo,  împietrit,  iar  noi 
ne  vom  mişca  sufletele  slăvindu-1... 

y 

Si  chiar  si  tu  îti  vei  urni  sufletul 

y y y 

slăvindu-1  ca  pe  străini. 

în  mod  fals,  se  considera  (şi  se  consideră, 
încă,)  că  idolul  „apără  tot  ceea  ce  se  desparte  de 
sine”.  Că  el  ar  putea  să  refacă  unitatea  primordi- 
ală, să  unească  ceea  ce  omul  a despărţit,  în  el 
însuşi  şi  în  întregul  cosmos,  prin  păcat  şi  prin 
căderea  din  Rai. 

Antichitatea  folosea  idolii  ca  pe  un  pseudo- 
leucoplast  pentru  sfâşierea  pe  care  a produs-o 
neascultarea  de  Dumnezeu  si  căderea  omului. 

y 

Idolii  nefiind  altceva  decât  continuarea  căderii 
dintâi,  accentuarea  sau  agravarea  ei,  prin  zeifica- 
rea de  sine  a omului  şi  a neputinţelor  sale,  prin 
idolatrizarea  propriilor  patimi  şi  infirmităţi. 

Distanţa  dintre  Elegia  întâia  şi  Elegia  a doua 
este  de  la  o înţelegere  geometric-dogmatică 36  a lui 
Dumnezeu  (a  Celui  care  nu  poate  fi  definit  în 
cuvinte  şi  concepte  omeneşti,  dar  prin  comparaţii 
aproximative  - pentru  a fi  totuşi  enunţat  cumva  - 
este  asemănat  cu  punctul  şi  sfera,  Care  nu  are 
mărime  după  măsura  omenească  şi,  fiind  veşnic, 
nu  are  istorie  sau  timp,  Cel  ce  „este  înlăuntrul 
desăvârşit”,  pentru  că  fiinţa  Lui  este  desăvârşit 
transcendentă  - „n-are  nimic  dăruit  în  afară”-,  iar 
făpturile  Sale  nu  sunt  din  fiinţa  Lui,  ca  în  brahma- 
nism,  budism  sau  panteism,  ci  sunt  create  din  cele 
ce  n-au  fost / ex  nihilo),  la  transformarea  Lui  în 
fetiş  de  către  o umanitate  care  iubeşte  să-si 

J y y y 

36  Trebuie  să  luăm  în  considerare,  aici,  si  influenta 
lui  Ion  Barbu,  pentru  modul  poetic  în  care  Nichita  a dorit 
să  conceapă  definiţiile  sale  teologic-dogmatice,  pe  lângă 
confluenţa  cu  Brâncuşi  şi  motivele  populare  geometrice. 

A se  vedea  comentariile  noastre  asupra  poeziei  lui 
Ion  Barbu: 

http://www.te0l0giepentruazi.r0/2008/11/08/p0ez 

ia-lui-ion-barbu/, 

http://www.te0l0giepentruazi.r0/2008/11/20/p0ez 

ia-lui-ion-barbu-ii/, 

http://www.te0l0giepentruazi.r0/2008/12/09/p0e 

zia-lui-ion-barbu-iii/. 

Comentariile  au  intrat  în  cartea  noastră,  Epilog  la 
lumea  veche,  voi.  1. 3,  Teologie  pentru  azi,  Bucureşti,  2011, 
cf  http://www.te0l0giepentruazi.r0/2011/01/08/ epilog- 
la-lumea-veche-i-3/. 

divinizeze  rănile  sufleteşti.  Care  vrea  să-si  ascundă 

y y 

ruptura  interioară  inventându-şi  o nemurire  falsă. 

Si  aceasta  nu  este  numai  realitatea  Antichi- 

y 

tăţii,  pentru  că  şi  omul  (post)modern  îşi  idolatri- 
zează patimile  în  acelaşi  fel,  chiar  dacă  nu  mai 
ridică  zei  la  propriu.  însă  aşază  tot  la  fel  zeii 
ideologiilor  false  sau  ai  poftelor  iraţionale  în 
sfâşierea  interioară,  pe  care  ar  trebui  să  o vindece 
cu  totul  altfel,  adică  prin  recunoaşterea  stării  lui 
interioare  şi  prin  întoarcerea  la  Dumnezeu,  care 
poate  să-l  restabilească  în  unitatea  lui  primară, 
fiintială. 

y 

Pe  Nichita  nu  l-a  interesat  să  vorbească,  în 
mod  istoric,  despre  omul  Antichităţii  (sau  al 
Evului  Mediu,  m A patra  elegie),  ci  a vrut  să  atragă 
atenţia,  în  mod  eminescian  şi  bacovian37,  asupra 
faptului  că  patimile  umane  nu  au  o dimensiune 
istorică  evolutivă.  Astfel  încât,  putem  spune  că 
Elegiile  lui  Nichita  încep,  biblic,  cu  Dumnezeu  şi 
cu  căderea  omului  din  Rai. 

însă  omul  care  s-a  despărţit  de  Dumnezeu 
constată  curând  că  a rămas  să  se  dezică  întruna 

37  A se  vedea  cartea  noastră,  Epilog  la  lumea  veche, 
voi.  I.  2,  ediţia  a doua,  Teologie  pentru  azi,  Bucureşti, 
2015,  cf 

http://www.teologiepentruazi.ro/2015/05/16/epilo 

g-la-lumea-veche-i-2-editia-a-doua/. 

In  ceea  ce-1  priveşte  pe  Bacovia,  am  scris  asupra 
subiectului  aici: 

http://www.te0l0giepentruazi.r0/2007/05/19/bac0 

via-sau-despre-o-fmmusete-isterica/. 

Si  aici: 

y 

http://www.teologiepentmazi.ro/20i4/03/i4/com 

pletari-la-comentariul-poeziei-lui-bacovia/. 

Sau,  a se  vedea  tot  ceea  ce  am  scris,  aici: 

http://www.teologiepentruazi.ro/tag/george- 

bacovia/. 


de  sine  însuşi.  Este  ceea  ce  ne  spune  A treia  elegie, 
prin  faptul  că  omul  nu  mai  este  una  cu  privirea 
lui: 

I.  Contemplare 

Dacă  te  trezeşti, 
iată  până  unde  se  poate  ajunge: 

Deodată  ochiul  devine  gol  pe  dinlăuntru 
ca  un  tunel,  privirea 
se  face  una  cu  tine. 

Iată  până  unde  poate  ajunge 
privirea,  dacă  se  trezeşte: 

Deodată  devine  goală,  aidoma 
unei  ţevi  de  plumb  prin  care 
numai  albastrul  călătoreşte. 

y 

Iată  până  unde  poate  ajunge 
albastrul  treaz: 

Deodată  devine  gol  pe  dinlăuntru 
ca  o arteră  fără  sânge 

prin  care  peisajele  curgătoare  ale  somnului 

se  văd. 


Vederea  lui  nu  mai  este  înţelegere / cunoaşte- 
re, aşa  cum  era  vederea  adamică38,  nu  mai  este 


38  A se  vedea  comentariul  nostru  la  poemele  Cântec 
I şi  Cântec  II  (voi.  O viziune  a sentimentelor ): 

http://www.teologiepentruazi.ro/20r6/or/03/reint 
oarcere-la-nichita-3/  şi 

„aidoma  cunoaşterii  dintâi”,  când  „fiece  mirare 
e[ra]  un  nume”  (Cântec  II),  când,  adică,  vederea! 
descoperirea  nu  era  despărţită  de  înţelegerea  pe 
loc  a ceea  ce  vedea,  de  cunoaşterea  instantanee,  în 
adâncime,  a lucrurilor  lumii. 

Acum,  pentru  omul  căzut  din  Paradis,  „deo- 
dată ochiul  devine  gol  pe  dinlăuntru”  şi  privirea 
(deşi  i se  pare  că  „se  face  una  cu  tine”)  „deodată 
devine  goală”.  Chiar  „albastrul  treaz”,  şi  anume 
conţinutul  vederii  şi  al  privirii,  „devine  gol  pe 
dinlăuntru”. 

„Dacă  te  trezeşti” din  somnul  nepăsării,  dacă 
ai  conştiinţă  trează,  dacă  ajungi  să  contempli  ceea 
ce  ai  devenit,  atunci  nu  poţi  decât  să  constaţi 
goliciunea  interioară,  duhovnicească,  care  face  ca 
prin  ochi  şi  priviri  să  se  vadă  nu  cunoaşterea  în 
adâncime  a lumii,  ci  „peisajele  curgătoare  ale  som- 
nului”, adică  ale  unei  lumi  care  trăieşte  ca  în 
somn,  slăvindu-şi  patimile  sale. 

Omul  căzut  din  Paradis/  decăzut  este 
schizoid,  scindat  în  sine  însuşi,  privirea  lui  nu  mai 
este  una  cu  gândirea  lui,  ci  vederea  lui  înregis- 
trează o curgere  de  lucruri  pernicioase:  „peisajele 
curgătoare  ale  somnului”  - care  au  multă  legătură 
cu  „viata  vis”  a lui  Eminescu  si  a cărţilor  biseri- 
ceşti  ortodoxe.  Viaţa  aparidisiască  a făcut  să  se 
scurtcircuiteze  legătura  dintre  privire  şi  gândire. 

în  loc  de  organ  al  văzului  - al  vederii  con- 
templative, cu  care  vedea  pe  Dumnezeu,  cunoş- 
tea şi  cerceta  întreaga  creaţie  a Lui,  cu  darul  Său 
- omul  are  o ţeavă  prin  care  curge. ..curgerea.  Prin 
care  se  vede  somnambulia  lumii  în  alergarea  ei 
după  tot  ceea  ce  piere. 


http://www.te0l0giepentmazi.r0/2016/01/06/reint 

oarcere-la-nichita-4/. 

Ulterior  va  scrie  aceste  versuri:  „Strig:/  Nu 
ochiul  trebuie  deschis,/  ci  vederea ” (Anatomia, 
fiziologia  şi  spiritul,  în  voi.  Epica  magna).  Adică: 
vederea  lăuntrică,  vederea  inimii  duhovniceşti. 

Pentru  că  „ochiul  se  face  frumos  sau  urât/  de 
după  ideea  de  dedesupt”  (Şi  adevărată,  - şi  jucată, 
în  voi.  în  dulcele  stil  clasic).  De  după  ideea  din 
suflet... 

A treia  elegie  presupune  cinci  episoade, 
intitulate,  alternativ,  Contemplare  (trei  dintre  ele) 
şi  Criză  de  timp  (două).  Reamintim  că,  prin 
contemplare,  Nichita  înţelege,  mai  adesea,  o 
privire  spre  sine  din  afară,  o conştientizare  a situa- 
ţiei ontologice  proprii. 

Dacă  în  Elegia  a doua,  el  dezavua  idolatria 
care  îl  face  pe  om  să-şi  ascundă  rănile,  mascându- 
si  neputinţa  si  moartea  si  mascând  urmările  în 
univers  al  coruperii  sale  spirituale,  aici  dezvăluie 
urmările  sciziunii  lăuntrice  a omului,  prin  care  el 
a devenit  străin  de  sine  si  de  lume. 

y 

Tristeţea  devine  o „insectă  verzuie ”,  care 
depune  „blânde  ouă ” în  suflet:  „miez  de  meteor 
spart”. 

Lucrurile  se  varsă,  curg  luate  de  apele  unui 
fluviu  temporal  care  duce  cu  sine  totul  la  vale: 
„Camera  se  varsă  prin  ferestre  /.../  Mă  amestec  cu 
obiectele  până  la  sânge,/  ca  să  le  opresc  din 
pornire,/  dar  ele  izbesc  pervazurile  şi  curg  mai 
departe”... 

Nichita  are  obsesia  învechirii  lucrurilor,  a 
trecerii  irepresibile  a timpului.  Opoziţia  sa  „până 
la  sânge”,  în  încercarea  de  a opri  degradarea  lumii 
înconjurătoare,  nu  stăvileşte  însă  valul  măturător 
al  vremii  sau  acţiunea  lui  corozivă,  dar  poetul  îşi 

arată  durerea,  compătimirea  cu  tot  ce  există,  chiar 
dacă  sunt  lucruri  inanimate,  pentru  că  ele  for- 
mează mobila  intimităţii  noastre  existenţiale. 

y y 

Degradarea  lor  e doar  o oglindă  pentru  conştiinţă, 
în  care  ea  priveşte  dureros,  care  este  parcursul 
irevocabil  al  oricărei  fiinţe. 

y 

De  aceea,  „război  de  îngeri  albaştri,  cu  lănci 
curentate,!  mi  se  petrece-n  irişi o electrocutare  a 
vederii,  care  nu  poate  „reţine”  alterarea  şi  des- 
trămarea celor  prezente. 

După  tristeţe,  „ rămâne / de  jur  împrejur  o 
sferă  de  vid”.  Materia  apare  ca  vid,  ca  nimic, 
pentru  că  din  nimic  a fost  creată  de  Dumnezeu  şi 
e ca  şi  cum  singură  ar  mărturisi,  prin  inconsis- 
tenţa ei,  că  viaţa  ei  atât  de  repede  trecătoare  o face 
să  fie  un  nimic  în  faţa  veşniciei.  „O,  lucrurile, 
exacerbare  a vidului”,  va  exclama  poetul  (O, 
lucrurile!,  în  voi.  Alfa). 

Situarea  lui  „în  centrul”  acestui  vid  material 
îl  face  o vedere  deschisă  în  orice  punct  al  fiinţei 
sale:  „unul  câte  unul / ochii  din  frunte,  din  tâmplă, 
din  degete / mi  se  deschid”.  Ceea  ce  e o exacerbare 
a vederii  interioare  în  fata  exacerbării  vidului. 

y 

Vederea  e un  simţ  capital  pentru  Nichita.  El 
simte  lumea  pipăind-o  cu  vederea  (ajungând  până 
la  „a  pipăi  nenăscutele  privelişti”  (A  şaptea  elegie)) 
şi  tot  ea  e un  organ  esenţial  al  conştiinţei.  Vede- 
rea, unindu-se  cu  conştiinţa,  devine  conştiinţă, 

7 y y 7 y y 7 

iar  conştiinţa  devine  vedere  tot  mai  perspicace,  se 
deschide  tot  mai  mult,  deopotrivă  în  afară  şi  în 
lăuntru. 

Curgerea  nu  e numai  fluviu,  ci  şi  „fluviu  de 
păsări  înfipte / cu  pliscurile  una-ntr-alta”.  E un 
„fluviu  de  păsări  murind”,  „ca  şi  cum  s-ar  sparge  un 
mormânt/  şi-ar  curge  pe  fluviu/  tot  misterul  lui...  ”. 

Apoi,  Nichita  întoarce  perspectiva,  aşa  încât 
nu  mai  apare  a fi  lumea  la  capătul  privirii  noastre, 
ci  noi  la  capătul  privirii  ei:  „Dar  mai  degrabă ,/  ea, 
privirea,  ne  ţine/  la  un  capăt  al  ei  fructificaţi.  /.../ 
Copacii  ne  văd  pe  noi,  / iar  nu  noi  pe  ei.  /.../  Suntem 
fructificaţi.  Atârnăm / de  capătul  unei  priviri  care 
ne  suge”.  Oamenii  sunt  roade/  fructe  într-un 
copac  al  privirilor... 

în  ultimul  episod  liric  din  această  elegie, 
„recădeam  în  starea  de  om”  ca  dintr-o  stare  de 
extaz. 

Ne  întâlnim  aici  cu  mirarea  poetului  pentru 
faptul  că  poartă  trup,  pentru  că  el  se  simte  suflet / 
spirit.  Lucrul  i se  pare  atât  de  hilar,  încât  vorbeşte 
despre  „ţevile  braţelor”,  „globul  de  pe  umeri”  şi 
despre  „celelalte-nfăţişări”  ale  trupului  său,  în 
care  „îmi  lungeam  sufletul”.  Astfel  încât  trupul 
pare  un  simplu  recipient  pentru  suflet.  Căci 
„duhul  este  [cel]  carele  dă  viaţă;  trupul  nu  folo- 
seşte [întru]  nimic”  (In.  6,  63,  Biblia  1939) . 

Nichita  vorbeşte  ca  despre  un  extaz 
„fulgerător”  (adjectivul  e un  termen  teologic  spe- 
cific extazului  duhovnicesc39):  „se  arăta  fulgerător 
o lume”,  pe  care  „am  înţeles-o  fulgerător”. 


39  A se  vedea  Pr.  Dr.  Dorin  Octavian  Picioruş, 
Vederea  lui  Dumnezeu  în  teologia  Sfântului  Simeon  Noul 
Teolog,  Teologie  pentru  azi,  Bucureşti,  2009,  cf. 

http://www.teologiepentruazi.ro/2009/11/18/veder 

ea-lui-dumnezeu-in-teologia-sfantului-simeon-noul- 

teolog/. 

Iată  ce  spune  Pr.  Dr.  Dorin  Octavian  Picioruş: 
„Pentru  Simeon,  vederea  trebuie  să  se  producă,  să 
înceapă  din  această  viaţă.  De  aceea  discutarea  lui 
dva[3AiTTGo,  ca  şi  a celorlalte  verbe  extatice  simeoniene, 
trebuie  conexată  cu  realitatea  vederii  ca  dar  de  la 
Dumnezeu  sau  ca  învrednicire  de  lumină.  [...]  La  el  găsim, 

Experienţa  trăită  şi  evocată  este  tradusă  în 
cuvintele:  „am  atins / pe  Altceva,  pe  Altcineva,  pe 
Altunde,/  care,  ştiindu-mă,  m-au  respins 

Altceva,  Altcineva  şi  Altunde  pare  (şi  cred  că 
e)  un  alt  nume  pentru  Sfânta  Treime.  Este  tot  o 


cel  mai  adesea,  condescendenţa  divină  ca  rază  [...]  de 
lumină,  ca  strălucire  [...]  sau  ca  fulger  strălucitor,  orbitor 
(s.  n.),  care  vine  repede  în  om”  (p.  29). 

„Simeon  face  o prolegomena  a extazului,  prezen- 
tându-1  ca  ajutor  rapid  venit  din  partea  lui  Dumnezeu. 
Astfel  «lumina  a răsărit  ca  dimineaţa  devreme  [...],  şi  pe 
neaşteptate  l-a  învăluit  de  sus  o lumină  strălucitoare 
asemenea  unui  fulger  [âoTpaTTfj]  (s.  n.)  [cf.  F.  Ap.  26,  13], 
care  i-a  prins  mintea,  a răpit-o  întreagă  şi  a umplut-o  de 
o preadulce  veselie».  Nichita  [Stithatul]  prezintă  al  4-lea 
extaz  ca  pe  o răpire  a minţii  în  lumină,  unde  aceasta  se 
umple  de  o veselie  extraordinară.  Deodată  noaptea  piere 
şi  lumina  apare  în  viaţa  Sfântului  Simeon  ca  o lumină 
orbitoare  a dimineţii,  ca  un  fulger  luminous  (s.  n.),  care 
îl  învăluie  cu  totul”  (p.  102). 

De  asemenea,  a se  vedea:  Idem,  Teologia  vederii  lui 
Dumnezeu,  Teologie  pentru  azi,  Bucureşti,  2009,  p.  103, 

cf 

http://www.teologiepentruazi.ro/2009/11/18/teolo 
gia-vederii-lui-dumnezeu/,  unde  Pr.  Dr.  Dorin  Octavian 
Picioruş  ne  spune: 

„De  la  Adam  şi  până  la  Apocalipsa  Apostolului 
Ioan,  Scriptura  ne  arată  că  vederea  lui  Dumnezeu  este  o 
realitate  interioară,  pentru  că  firea  umană  este  un  mediu 
propriu  al  iradierii  slavei  lui  Dumnezeu. 

Fiecare  vedenie  este  reală  şi  irepetabilă  datorită 
unicităţii  divino-umane  a evenimentelor  extatice.  Dum- 

y 

nezeu  este  autorul  extazului  şi  acesta  se  produce 
fulgerător  de  repede,  iar  vedeniile  sunt  realităţi  dumne- 
zeieşti si  nicidecum  elemente  simbolice  sau  mitice  din 

y y 

istoria  Bisericii.  Deşi  slava  lui  Dumnezeu  cea  veşnică 
cuprinde  toate  câte  există,  totuşi  pe  ea  o vede,  se 
împărtăşeşte  de  ea,  numai  cel  care  e pregătit  să  o vadă, 
prin  curăţirea  sa  de  patimi”. 

definiţie  dogmatică,  ca  în  Elegia  întâia,  pentru  că 
Altceva,  Altcineva  şi  Altunde  sunt  nume  pentru 
aceeaşi  realitate,  adică  pentru  o singură  fiinţă  şi, 
în  acelaşi  timp,  poetul  dă  de  înţeles  că  vorbeşte 
despre  trei  persoane,  la  plural:  „care,  ştiindu-mă, 
m-au  respins ”. 

Respingerea  s-a  manifestat  prin  timpul 
foarte  scurt  în  care  s-a  petrecut  experienţa  şi  prin 
faptul  că  s-a  simţit  din  nou  zvârlit  în  „trupul/ 
acesta,  lent  vorbitor”. 

Aluzia  la  trupul  „lent  vorbitor”  s-ar  putea 
foarte  bine  să  fie  o trimitere  la  cunoscuta  relatare 
a Sfântului  Pavlos,  despre  cum  „a  fost  răpit  în  Rai 
şi  a auzit  cuvinte  de  nespus,  pe  care  nu-i  este  iertat 
omului  să  le  rostească”  (II  Cor.  12,  4). 

Nu  ştim  dacă  Nichita  vorbea  cu  adevărat 

y 

despre  o ieşire  din  sine  extatică,  „afară  de  trup”  (II 
Cor.  12,  2),  după  care  a fost  zvârlit  înapoi  în 
„ trupul / acesta,  lent  vorbitor”,  sau  dacă  foloseşte 
numai  o terminologie  extatică  (ceea  ce  este  evi- 
dent), pentru  a descrie  ceva  ce  reprezenta  un  ideal 
sau  un  dor  pentru  el  (spunea  că  „a  fi  poet  nu 
înseamnă  a avea  talent,  ci  a avea  dor”4°).  Am 
remarcat  altădată  existenta  unor  mărturii  cu 

y 

privire  la  experienţe  mistic-extatice  şi  la  Emi- 
nescu41.  în  vreme  ce  Arghezi  şi  Blaga  îşi  doresc 
astfel  de  revelaţii  dumnezeieşti  si  sunt  nemul- 

y y y 

ţumiţi  de  faptul  de  a nu  le  fi  primit. 

în  ce  mă  priveşte,  eu  am  ajuns  singură  la 
această  interpretare  a versurilor  lui  Eminescu, 


40  Antimetafiizica,  op.  cit.,  p.  111. 

41 A se  vedea  cartea  noastră,  Epilog  la  lumea  veche, 
voi.  I.  2,  op.  cit.,  p.  160,  311-324,  342-346,  cf 

http : / /www.teologiepentruazi.ro/2015 /05/16/epilo 
g-la-lumea-veche-i-2-editia-a-doua/. 

Arghezi  şi  Blaga42,  pe  care  nu  am  aflat-o  nicăieri 
în  exegeza  românească.  Aşa  încât,  cu  atât  mai 
mult  mă  întreb  dacă  Nichita,  cercetând  cu  atentie 
experienţa  poetică  a înaintaşilor,  a ajuns  cumva  la 
înţelegeri  nemărturisite  cuiva  în  mod  deschis,  dar 
despre  care  să  ne  fi  lăsat  mărturii  tainice  în 
versuri.  Se  poate  să  fi  făcut  rost  şi  de  Filocalii 
(atâtea  câte  apăruseră  până  atunci),  deşi  nu  am 
dovezi  în  acest  sens.  Si  aceasta  cu  atât  mai  mult 

y 

cu  cât  ultima  strofa  a acestei  elegii  grăieşte,  din 


42  A se  vedea  comentariile  pe  care  le-am  făcut,  în 
2007,  la  poezia  lui  Arghezi  şi  Blaga: 

http://www.te0l0giepentruazi.r0/2007/07/26/tud 

or-arghezi-si-dorinta-de-revelare-a-lui-dumnezeu/. 

Comentariul  versurilor  argheziene  l-am  reluat  apoi 
în  ianuarie  2on: 

http://www.teologiepentruazi.ro/tag/tudor- 

arghezi-si-dorinta-de-revelare-a-lui-dumnezeu/. 

In  ceea  ce-1  priveşte  pe  Blaga,  a se  vedea: 
http://www.te0l0giepentruazi.r0/2007/07/r7/lucia 
n-blaga-intre-lumina-si-intunericul-iadului/, 

http://www.te0l0giepentruazi.r0/2007/07/r8/luci 

an-blaga-intre-lumina-si-intunericul-iadului-2/, 

http://www.teologiepentruazi.ro/2007/11/27/mi- 

astept-amurgul/, 

http://www.te0l0giepentruazi.r0/2008/03/30/d0u 

a-poeme-ortodoxe-ale-lui-blaga/, 

http://www.te0l0giepentruazi.r0/2008/04/r3/luci 

an-blaga-despre-lumina-dumnezeiasca/. 

Aceste  comentarii  au  fost  revăzute  şi  adăugite, 
fiind  publicate  aici: 

http://www.te0l0giepentruazi.r0/2011/01/04/lucia 

n-blaga-intre-aspiratia-spre-lumina-si-intunericul- 

infernal-i/, 

http://www.te0l0giepentruazi.r0/2011/01/04/lucia 

n-blaga-intre-aspiratia-spre-lumina-si-intunericul- 

infernal-2/. 

nou,  despre  inimă  în  termeni  isihaşti,  ca  magnet 
al  gândurilor.  Pentru  că  la  Nichita,  ca  şi  pentru 
isihaşti,  inima  este  izvorul  gândurilor,  nu  mintea. 
Iar  gândurile  şi  înţelegerile  gravitează  în  jurul 
inimii. 

Pentru  isihaşti,  prin  rugăciunea  neîncetată, 
inima  se  curăteste,  mintea  coboară  în  inimă 43  si 
aceasta  se  face  un  ochi  curat,  care  vede  înţelesuri 

7 y 

mai  presus  de  lume. 

Nichita  spune:  „Gravitaţie  a inimii  mele,/ 
toate-nţelesurile  rechemându-le / mereu  înapoi. 
Chiar  şi  pe  tine,/  rob  al  magneţilor,  gândule”. 

Gândurile,  aşadar,  gravitează  în  jurul  inimii, 
în  această  privinţă,  inima  este  cel  mai  mare 
magnet  care  există  sau  o „zeitate  a magneţilor” 
(Arta  scrisului,  în  voi.  Oul  şi  sfera). 

Cât  despre  înţelesurile  pe  care  le  atrage 
inima,  legătura  cu  Eminescu  şi  cu  tradiţia  spiri- 
tuală ortodoxă  nu  se  vede  bine  din  versurile  de 
mai  sus,  dar  Nichita  revine,  în  alt  poem:  „Să  nu  te 
stingi,  să  nu  laşi  alt  eres / să-ţi  dea  o altă  formă 
frunţii,/  [ci]  să-ţi  ningă  înţelesuri  fără  de-nţeles / 

43  A se  vedea,  din  nou,  Pr.  Dr.  Dorin  Octavian 
Picioruş,  Vederea  lui  Dumnezeu  în  teologia  Sfântului 
Simeon  Noul  Teolog,  op.  cit.  supra,  p.  117: 

„în  Imnul  34,  79,  asimilând  pe  dotpa-nri  cu  un  rjAioţ 
peyac;,  Simeon  spune  că  vederea  luminii,  oricum  ni  s-ar 
arăta  ea,  ca  fulger  sau  ca  un  soare  imens,  nu  face  altceva 
în  noi  decât  să  ne  lumineze  interior. 

însă  aici,  în  Imnul  34,  avem  o formulă  care  garan- 
tează, în  opinia  noastră,  dimensiunea  isihastă  a expe- 
rienţei simeoniene.  El  spune  că  lumina  străluceşte  în  noi 
şi  e înţeleasă  voepcâ<;  ev  Kap5ia,  cu  mintea  în  inimă.  Dacă 
Simeon  nu  ar  fi  văzut  vederea  luminii  ca  o urmare  a 
rugăciunii  neîncetate,  nu  am  fi  avut  în  descrierile  sale 
plasări  ale  extazului  în  cadrul  rugăciunilor  particulare 
asidue”. 

ierburile,  iederile,  munţii...”  (Cosmogonia,  sau 
cântec  de  leagăn,  în  voi.  Laus  Ptolemaei)... 

Aşa  încât,  acum,  în  acest  ultim  episod  liric  al 
celei  de-a  treia  elegii,  este  vorba  de  o contemplare 
în  sens  extatic  şi  ea  apare  ca  singura  soluţie  de  a 
ieşi  din  sciziunea  interioară  provocată  de  căderea 
omului  din  Rai  şi  de  a se  reface  lăuntric,  recă- 
pătând  atributele  omului  primordial.  Ceea  ce,  în 
Ortodoxie,  este  singura  soluţie.  Aceasta  este  ade- 
vărata vedere. 

A patra  elegie  poartă  subtitlul:  Lupta  dintre 
visceral  şi  real.  Lectura  până  la  capăt  a elegiei  ne 
convinge  însă  că,  ceea  ce  numeşte  Nichita  „lupta 

dintre  visceral  si  real”  nu  este  nimic  altceva 

> 

decât  ...Gâlceava  înţeleptului  cu  lumea  sau  giude- 
ţul  sufletului  cu  trupul. 

Lupta  dintre  visceral  şi  real  este  lupta 
trupului  cu  sufletul.  Probabil  că  trupul  e visceral, 
iar  sufletul  este  real,  pentru  Nichita.  Deşi  se  poate 
spune  şi  invers,  anume  că  sufletul  e visceral,  ca  cel 
ce  este  înăuntru / lăuntric,  iar  trupul  este  real,  în 
sensul  de:  concret. 

Am  vorbit,  nu  cu  mult  înainte,  despre  aluzia 
poetului  la  legea  trupului,  din  poezia  Corespon- 
deţe,  înţeleasă  în  felul  în  care  a vorbit  despre  ea 
Sfântul  Apostol  Pavlos44. 

Poemul  acesta  pune  în  modul  cel  mai 
limpede  problema  sciziunii  fundamentale  dintre 
suflet  şi  trup,  petrecută  odată  cu  prelestul  şi 
părăsirea  stării  adamice:  „propriul  meu  trup  mă 
urăşte,  / ca  să  poată  exista  mai  departe/  mă  urăşte 


44  A se  vedea: 

http://www.teologiepentruazi.ro/2016/02/21/reint 

oarcere-la-nichita-13/. 

/.../  voind  să  mă  ucidă  ca  să  poată  fi  liber / şi 
neucigându-mă / ca  să  poată  fi,  totuşi,  trăit  de 
cineva 

Observăm  aceeaşi  atitudine,  ca  şi  în  elegia 
anterioară45,  faţă  de  trup,  ca  recipient  pentru 
suflet,  care  trăieşte  numai  prin  suflet  şi  datorită 
sufletului  şi  care,  în  plus,  ar  omorî  bucuros  sufle- 
tul dacă  ar  putea,  dar  nu  o face,  pentru  că  el,  în 
sine,  nu  este  decât  materia  fără  viată.  Numai  că 
trupul,  prin  căderea  omului  în  păcat,  a devenit  un 
insurgent,  un  Cain  faţă  de  suflet. 

El  a căpătat  o ură  viscerală  faţă  de  suflet, 
care  este  însă  realitatea  ce  îi  dă  viată. 

y 

„ Astfel / el  se  grăbeşte  să  se  prăbuşească / în 
somn,/  seară  de  seară”:  vrea  să  doarmă  şi  să 
scufunde  şi  sufletul  în  somnul  cărnii  (vorba  lui  Ion 
Barbu:  „somn  e carnea ” (Riga  Crypto  şi  lapona 
Enigel)),  în  nepăsarea  şi  dormitarea  lui. 

Este  evident  că  Nichita  resimte  puternic 
antagonismul  suflet-trup  şi  războiul  duhovnicesc 
între  cele  două.  Si  totuşi  este  un  semn  de  mirare 

y y 

pentru  noi,  pentru  că  acest  antagonism  nu  e 
simtit  în  acest  mod  dramatic  decât  de  oamenii 

y 

care  cu  adevărat  pun  în  război  sufletul  contra 
trupului,  aşa  cum  a ilustrat  Cantemir  în  Divanul 
amintit  puţin  mai  devreme,  adică  de  cei  care 
folosesc  asceza  împotriva  dorinţelor  carnal-empi- 
rice  care  sufocă  spiritul. 

Nu  ştim  dacă  sau  în  ce  măsură  a apelat 
vreodată  Nichita  la  asceză  şi  nici  dacă  ar  putea  să 
ne  dea  cineva  mărturie  asupra  acestor  aspecte. 


45  Idem: 

http://www.te0l0giepentruazi.r0/2016/03/07/reint 

oarcere-la-nichita-16/. 

Cum  spuneam,  „prietenii”  îi  numără  până  în  ziua 
de  astăzi,  „cu  devotament”,  paharele  şi  femeile... 

însă  nu  e cu  totul  exclus  ca  poetul  să  fi  arătat 
o părută  „destrăbălare”  în  afară  şi  să  fi  avut  şi  o 
viaţă  interioară,  tainică,  ştiută  numai  de  el,  care 
să  fi  inclus  şi  rugăciunea  şi  pocăinţa.  Undeva  mai 
sus  am  evocat  o mărturie  scurtă,  dar  transpa- 
rentă, a poetului,  privitoare  la  acest  balans  între 
patimi  şi  virtute,  el  înclinând  totuşi  cumpăna  în- 
spre cea  din  urmă46. 

Cu  certitudine  cred,  însă,  că  Nichita  avea  un 
duh  foarte  viu,  care  nu  suporta  despotismul 
patimilor  trupeşti  ucigătoare  de  suflet  şi  care  nu 
s-a  lăsat,  până  la  urmă,  dominat  şi  subjugat  de  ele. 

Dar  să  vedem  poemul: 

I 

învins  în  afară, 

Evul  Mediu  s-a  retras  în  chiliile 
roşii  şi  albe  ale  sângelui  meu. 
în  catedrala  cu  pereţi  pulsând,  s-a  retras, 
zvârlind  si  absorbind  credincioşii  întruna, 
într-un  circuit  absurd, 
printr-o  zonă  absurdă, 
hrănindu-se  cu  mari  bucăţi  de  lună, 

y 7 

în  dorinţa  lui  de-a  exista 

y 

muşcându-le  pe  furiş,  noaptea, 
când  ochii  lumii  dorm 
si 

y 

numai  dinţii  celor  care  vorbesc  prin  somn 
se  zăresc  în  întuneric, 


46  Idem: 

http://www.teologiepentruazi.ro/2016/01/27/reint 

oarcere-la-nichita-8/. 

asemenea  unei  ploi  de  meteoriţi 
strălucitori, 

urcând  si  coborând  ritmic. 

y 

învins  în  afară, 

Evul  Mediu  s-a  retras  în  mine 
si 

y 

propriul  meu  trup  nu 
mă  mai  înţelege 
si 

y 

propriul  meu  trup  mă  urăşte, 
ca  să  poată  exista  mai  departe 
mă  urăşte. 

y 

Astfel, 

el  se  grăbeşte  să  se  prăbuşească 
în  somn, 
seară  de  seară; 
si  iarna 

y 

din  ce  în  ce  mai  puternic  se  înconjoară 
cu  straturi  de  gheaţă, 
cutremurându-se  si  izbindu-mă  si 

y y 

scufimdându-mă  adânc  în  el  însusi, 

y 7 

voind 

să  mă  ucidă  ca  să  poată  fi  liber 
şi  neucigându-mă 

ca  să  poată  fi,  totuşi,  trăit  de  cineva. 

II 

Dar  peste  tot  în  mine  sunt  ruguri 
în  aşteptare 

şi  ample,  întunecoase  procesiuni 
cu  o aură  de  durere. 

Durere  a ruperii  în  două  a lumii 

ca  să-mi  pătrundă  prin  ochii,  doi. 
Durere  a ruperii-n  două  a sunetelor 
lumii, 

ca  să-mi  lovească  timpanele,  două. 
Durere  a ruperii-n  două 
a mirosurilor  lumii, 
ca  să-mi  atingă  nările,  două. 

Şi  tu,  o,  tu,  refacere-n  interior, 
tu,  potrivire  de  jumătăţi,  aidoma 
îmbrăţişării  bărbatului  cu  femeia  sa, 
o,  tu,  şi  tu,  şi  tu,  şi  tu, 
izbire  solemnă 
a jumătăţilor  rupte, 
cu  flacără  înceată,  atât  de  înceată, 
încât  ţine  aproape  o viaţă 
ridicarea  ei, 

aprinderea  rugurilor,  aşteptata, 
prevestită,  salvatoarea, 
aprindere-a  rugurilor. 


Chiar  si  numai  declaraţia,  care  susţine  că 
„învins  în  afară,/  Evul  Mediu  s-a  retras  în  chiliile/ 
roşii  şi  albe  ale  sângelui  meu./  în  catedrala  cu 
pereţi  pulsând,  s-a  retras  /.../  învins  în  afară,/  Evul 
Mediu  s-a  retras  în  mine ”,  precum  şi  afirmaţia 
poetului  că  aşteaptă  „salvatoarea  aprindere-a 
rugurilor”  ar  fi  trebuit  să  producă  nelinişte  cen- 
zurii comuniste,  care,  însă,  a luat  aceste  lucruri  ca 
pe  nişte  simple... metafore  ale  unui  poet  (neo)mo- 
dernist  obscur  în  exprimare. 

Socialiştii  si  comuniştii  n-au  iubit  vreodată 

y y y 

Evul  Mediu,  asa  încât  Gherea47  - care  l-a  admirat 

7 y 


47  A se  vedea: 


4i 


sincer  pe  Eminescu  şi  are  meritul  de  a-i  fi  dedicat 
primele  studii  competente  ştiinţific  (care  surcla- 
sează aprecierile  paupere  ale  lui  Maiorescu48), 
care  a şi  propus  ca  epoca  literară  în  care  a trăit  să 
se  numească  epoca  lui  Eminescu  - a fost  teribil 
frisonat  de  iubirea  poetului  pentru  Evul  Mediu,  în 
care,  însă,  în  loc  de  cavaleri,  el  nu-i  vedea  decât 
pe  „feudalii  beţivi,  mojici,  dobitoci,  stricaţi  şi 
cruzi,  oameni  care  au  umplut  toată  epoca  aceea 
de  sângele  şi  lacrimile  celor  apăsaţi”49. 

Gherea  considera,  în  consecinţă,  foarte 
„primejdioasă”  poetizarea  Evului  Mediu  de  către 
Eminescu  şi  a încercat  (şi  reuşit)  să  scoată  cu  totul 
această  epocă  din  atenţia  critică  a viitorului,  aso- 
ciind Evul  Mediu  cu  misticismul  creştinismului 

> 

sectant  şi  cu  pesimismul  bolnav,  pe  care  Eminescu 
le-ar  fi  luat  ca  pe  o boală  contagioasă  din  aerul 
epocii  şi  din  care  nu  l-ar  fi  caracterizat  nimic. 
Comparându-1  deci  cu  Lenau,  afirma: 

„Am  zis  că  fondul  prim  al  caracterului 
lui  Eminescu  e idealismul  si  naturalismul 

y 


https : //ro . wikipedia . org/ wilci  / Constantin_D  obrog 
eanu-Gherea. 

48  Nichita  Stănescu  era  el  însusi  foarte  nemulţumit 

y y 

de  portretul  pe  care  Maiorescu  i l-a  făcut  lui  Mihail 
Eminescu  (aşa  îi  zice  Nichita)  şi,  fără  să-l  numească  pe 
critic,  spune  următoarele: 

„S-a  spus  că  era  bolnav  şi  s-a  justificat  prin  boală 
talentul  său;  s-a  identificat  geniul  (ce  tristeţe!)  cu 
nebunia”...,  cf  Nichita  Stănescu,  Fiziologia  poeziei,  op. 
cit.,  p.  236. 

49  Constantin  Dobrogeanu-Gherea,  Studii  critice, 
ediţie  îngrijită  de  George  Ivaşcu,  studiu  introductiv  şi 
note  finale  de  Zoe  Dumitrescu-Buşulenga,  Ed.  Tinere- 
tului, Bucureşti,  1968,  p.  120. 

antic  păgân  (s.n.),  şi  că  pe  acest  fond  s-a 
altoit  pesimismul  german.  La  Lenau  însă, 
chiar  fondul  prim  e sombru,  dureros, 
sectant- creştin,  mistic  (s.  n.).  [...] 

Caracterul  prim  şi  intim  al  poeziei  lui 
Eminescu  e naturalismul,  un  naturalism  ca 
acela  care  s-a  manifestat  în  Grecia  antică  (s. 
n.);  pe  când  caracterul  prim  şi  intim  al 
poeziei  lui  Lenau  e spiritualismul,  roman- 
tismul, aşa  cum  s-a  manifestat  în  poezia  din 
vârsta  de  mijloc  [Evul  Mediu].  Mai  mare 
deosebire  cred  că  nu  se  poate”50. 


Oare  Gherea  a avut  premoniţii  sau  a trasat, 
chiar  şi  fără  să  vrea,  nişte  linii  directoare  pentru 
exegeza  românească  ulterioară?  Ibrăileanu  şi 
Călinescu  au  ocolit  în  mod  convenabil  subiectele 
spiritualismului  şi  misticismului  creştin,  ca  mulţi 
alţii  după  ei,  iar  naturalismul  antic  păgân,  ca  acela 
care  s-a  manifestat  în  Grecia  antică,  a fost  spe- 
culat cu  succes  de  mulţi  comentatori  ai  poeziilor 
eminesciene. 

Dar  să  ne  întoarcem  la  Nichita,  pe  care,  cum 
spuneam,  exegeza  literară  nu  l-a  ajutat  absolut 
deloc  să  înţeleagă  ceea  ce  a înţeles  el  din  Emi- 
nescu, aşa  cum  nu  m-a  ajutat  nici  pe  mine. 

Spunând  că  „peste  tot  în  mine  sunt  ruguri / în 
aşteptare/  şi  ample,  întunecoase  procesiuni / cu 
o aură  de  durere”,  Nichita  reproduce,  de  fapt, 
atmosfera  câtorva  strofe  din  Strigoii,  care  m-au 
impresionat  şi  pe  mine  prin  acurateţea  surprin- 
derii amestecului  specific  ortodox  de  evlavie  şi 
durere  interioară/  interiorizată,  de  întuneric  al 


50  Idem,  p.  171-172. 

suferinţei  şi  lumină  a nădejdii,  manifestată  însă 
smerit  si  tainic,  irizată  dintr-un  lăuntru  adânc 

y 7 

spiritualizat: 

Sub  bolta  cea  înaltă  a unei  vechi  biserici, 
între  făclii  de  ceară,  arzând  în  sfeşnici  mari, 
E-ntinsă-n  haine  albe,  cu  faţa  spre  altar, 
Logodnica  lui  Arald,  stăpân  peste  avari; 
încet,  adânc  răsună  cântările  de  clerici.  /.../ 

Făcliile  ridică  - se  mişc-in  line  păsuri, 
Ducând  la  groapă  trupul  reginei  dunărene, 
Monahi,  cunoscătorii  vieţii  pământene, 

Cu  barbele  lor  albe,  cu  ochii  stinşi  sub  gene, 
Preoţi  bătrâni  ca  iarna,  cu  gângavele  glasuri. 

O duc  cântând  prin  tainiţi  şi  pe  sub  negre  bolţi, 

A misticei  religii  întunecoase  cete, 

Pe  funii  lungi  coboară  sicriul  sub  părete, 

Pe  piatra  prăvălită  pun  crucea  drept  pecete 
Sub  candela  ce  arde  în  umbra  unui  colt. 

y 


E,  cred,  una  dintre  foarte  puţinele  descrieri 
ale  unei  procesiuni  ortodoxe,  din  poezia  româ- 
nească, şi  care  pune  accentul  pe  caracterul  lăun- 
tric şi  mistic  a ceea  ce  se  petrece.  Nichita  a 
concentrat  magnific  versurile  eminesciene,  într-o 
definiţie  paradoxală,  vorbind  despre  „întunecoase 
procesiuni/  cu  o aură  de  durere”.  De  fapt,  „a 
misticei  religii  întunecoase  cete”  indică  exact 
acelaşi  lucru,  Nichita  întrezărind  aura  mistică  a 
sfinţeniei  dincolo  de  cernita  înfăţişare  a celor  care 

y y y 

trec  „cântând  prin  tainiţi  şi  pe  sub  negre  bolţi”. 

însă  ce  prohodesc,  în  versurile  lui  Nichita, 
aceste  „întunecoase  procesiuni / cu  o aură  de 
durere ”?  Tocmai  despărţirea  sufletului  de  trup, 
divizarea  interioară  a omului:  „durere  a ruperii-n 
două  a lumii  /.../  Durere  a ruperii-n  două  a 
sunetelor / lumii  /.../  Durere  a ruperii-n  două / a 
mirosurilor  lumii”. 

Prin  „ochii,  doi”,  prin  „timpanele,  două”  şi 
prin  „nările,  două”  pătrunde  în  om  o receptare/ 
simţire  a lumii  care  nu  mai  este  unitară,  ci  frântă, 
pentru  că  simţirea  sufletului  nu  mai  este  aceeaşi 
cu  cea  a trupului,  cele  două  fiind  nu  numai  divi- 
zate, ci  şi  contrare  una  alteia.  „Fiindcă  poftele 
trupului  sunt  potrivnice  duhului,  şi  ale  duhului 
potrivnice  trupului;  trup  şi  duh  sunt  duşmani 
între  sine,  ca  să  nu  faceţi  orice  aţi  voi”  (Gal.  5, 17, 
Biblia  1939). 

în  aceste  condiţii,  ceea  ce  poetul  aşteaptă 
este  o „refacere-n  interior”  ca  o „potrivire  de 
jumătăţi,  aidoma / îmbrăţişării  bărbatului  cu 
femeia  sa”,  pe  care  el  nu  ar  aştepta-o,  dacă  nu  ar 
şti  că  este  posibilă.  Fiindcă  Hristos  este  Cel  ce  a 
refăcut  această  unitate,  în  trupul  Său,  prin  jertfa 
Sa: 


„Căci  El  este  pacea  noastră,  El,  Care  a 
făcut  din  cele  două  lumi  una,  adică  a surpat 
peretele  din  mijloc  al  despărţiturii,  vrăjmăşia, 
desfiinţând,  în  trupul  Său,  legea  poruncilor 
şi  învăţăturile  ei,  ca,  întru  Sine,  pe  cei  doi  să- 
i zidească  într-un  singur  om  nou  şi  să 
întemeieze  pacea  şi  să-i  împace  cu  Dumne- 
zeu, pe  amândoi,  uniţi  într-un  singur  trup, 
prin  Cruce,  omorând  prin  ea  vrăjmăşia” 
(Efes.  2, 14-16). 

„Sunt  bolnav  de  zid , de  zid  dărâmat”  ( Elegia  a 
zecea)... 

„Aprinderea  rugurilor”,  aici,  la  finalul  elegiei, 
nu  trimite  la  hulita  (şi  demna  de  hulă)  Inchiziţie 
romano-catolică,  la  care  se  gândeşte  toată  lumea 
când  aude  de  Evul  Mediu,  iar  unii,  rău-voitori, 
chiar  si  numai  când  aud  de  Creştinism. 

y y 

Aici  e vorba  de  altfel  de  ruguri,  iscate  prin 
„izbire  solemnă / a jumătăţilor  rupte,/  cu  flacără 
înceată,  atât  de  înceată,/  încât  ţine  aproape  o 
viaţă / ridicarea  ei”.  Adică  de  „refacere-n  interior ”, 
care  ţine  o viaţă  întreagă.  O viaţă  de  jertfă. 

A cincea  elegie  (cu  subtitlul  Tentaţia 
realului)  deplânge  iarăşi  neputinţa  omului  divizat 
în  sine  însuşi  de  a pătrunde  înţelesurile  adânci  ale 
lucrurilor: 

N-am  fost  supărat  niciodată  pe  mere 

că  sunt  mere,  pe  frunze  că  sunt  frunze, 
pe  umbră  că  e umbră,  pe  păsări  că  sunt  păsări. 

Dar  merele,  frunzele,  umbrele,  păsările 
s-au  supărat  deodată  pe  mine. 

Iată-mă  dus  la  tribunalul  frunzelor, 
la  tribunalul  umbrelor,  merelor,  păsărilor, 

tribunale  rotunde,  tribunale  aeriene, 
tribunale  subţiri,  răcoroase. 

Iată-mă  condamnat  pentru  neştiinţă, 
pentru  plictiseală,  pentru  nelinişte, 
pentru  nemişcare. 


Sentinţe  scrise  în  limba  sâmburilor. 

y 

Acte  de  acuzare  parafate 
cu  măruntaie  de  pasăre, 
răcoroase  penitenţe  gri,  hotărâte  mie. 

Stau  în  picioare,  cu  capul  descoperit, 
încerc  să  descifrez  ceea  ce  mi  se  cuvine 
pentru  ignoranţă... 
şi  nu  pot,  nu  pot  să  descifrez 
nimic, 

şi-această  stare  de  spirit,  ea  însăşi, 
se  supără  pe  mine 
şi  mă  condamnă,  indescifrabil, 
la  o perpetuă  aşteptare, 
la  o încordare  a înţelesurilor  în  ele  însele 

y 

până  iau  forma  merelor,  frunzelor, 
umbrelor, 
păsărilor. 


„Până  iau  forma  merelor,  frunzelor”...,  adică 
până  când  „înţelesurile”,  încordându-se,  se  mate- 
rializează la  loc  în  substanţa  care  le  îmbracă. 

y 

Avem  o întreagă  tradiţie,  în  lirica  noastră 
modernă,  a deplângerii  faptului  că  omul  modern 
a uitat  limba  cosmică,  s-a  înstrăinat  de  capacita- 
tea sa  primordială  de  a percepe  înţelesurile / tai- 
nele lumii. 

Eminescu  însusi  recunoştea  o astfel  de  înde- 

y y 

părtare,  deşi,  în  existenţa  lui,  ea  survenise  mai 
târziu.  Mărturie  stă  sonetul  Trecut-au  anii 51  - pe 
care  Nichita  îl  admira  foarte  mult  -,  dar  şi  prima 
parte  din  Codru  şi  salon  („A  firii  dulce  limbă  de  el 


51 A se  vedea: 

https://ro.wikisource.org/wiki/Trecut-au_anii... 

era-nţeleasă/  Şi  îl  împlea  de  cântec , cum  îl  împlea 
de  dor”)52  sau  poemul  0,-nţelepciune,  ai  aripi  de 
ceară!  („Pierdută-i  a naturii  sfântă  limbă  /.../  Cu-a 
tale  lumi,  cu  mii  şi  mii  de  stele, I O,  cer,  tu  astăzi 
cifre  mă  înveţi’),  pe  care  l-am  comentat  mai 
demult  - de  fapt,  am  extins  comentariul  subiec- 
tului în  dezbatere  de-a  lungul  mai  multor  ani,  în 
mai  multe  cărţi53. 

y 

Poetul,  aşadar,  nu  cunoaşte  limba  merelor,  a 
frunzelor,  a umbrelor,  a păsărilor,...,  nu  poate  să 
descifreze  limbajul  lor,  dar  se  vede/  se  simte 
„condamnat  pentru  neştiinţă,  / pentru  plictiseală, 
pentru  nelinişte,/  pentru  nemişcare”.  Ele  scriu 
sentinţa  de  condamnare  nu  ca  pe  un  act  superfi- 
cial, ci  cu  cele  dinlăuntru  ale  lor,  cu  „sâmburi”  şi 
cu  „măruntaie  de  pasăre ”:  cu  ceea  ce  este  înlăun- 
trul  merelor  şi  înlăuntrul  păsărilor  etc. 

Ele  scriu  cu  viscerele  lor,  pentru  că  în  ele  nu 
există  „lupta  dintre  visceral  şi  real”,  aşa  cum  există 
în  om.  Ele  nu  sunt  disociate  de  înţelesul  lor,  pe 


52  Idem: 

https : //ro  .wikisource.org/wiki/Codru_si_salon. 

53  A se  vedea: 

http://www.te0l0giepentruazi.r0/2008/09/07/emi 

nescu-si-ortodoxia-o-ntelepciune-ai-aripi-de-ceara-xx/. 

Comentariul  pe  care  l-am  elaborat  atunci  a fost 
revăzut  şi  introdus  în  cartea  Epilog  la  lumea  veche,  voi.  I. 
2,  op.  cit.,  p.  324-351,  cf 

http : / /www.teologiepentruazi.ro/2015 /05/16/epilo 
g-la-lumea-veche-i-2-editia-a-doua/. 

Pentru  subiectul  în  dezbatere,  a se  vedea  şi  p.  235- 
238  din  această  carte,  dar  şi  Eminescu  între  modernitate 
şi  tradiţie,  Teologie  pentru  azi,  Bucureşti,  2015,  p.  226- 
230,  269-273,  481-492,  cf 

http://www.teologiepentruazi.ro/2015/11/16/emine 

scu-intre-modernitate-si-traditie/. 

când  omul  trebuie  să  simtă  „tentaţia  realului”, 
nemaifiind  una  cu  înţelesul  său. 

y 

Limba  lor  este  miezul  lor,  spre  deosebire  de 
oameni,  pentru  care  limba / limbajul / comunica- 
rea a devenit  un  act  superficial  şi  exterior,  nesin- 
cer, care  nu  îi  mai  reprezintă. 

Astfel  încât  omul  raţional  a devenit  condam- 

y 

nabil  de  către  universul  iraţional,  pentru  că  acest 
univers,  care  nu  are  forţa  raţiunii  omeneşti,  a 

7 y y y 7 

devenit  mai  apt  pentru  comunicare  decât  omul  şi 
mai  raţional  decât  el. 

y 

întregul  limbaj  cosmic  e încă  viu  şi  nefalsi- 
ficat, în  timp  ce  omul  nu  are  adevăr  în  ceea  ce 
spune,  nu  are  miez  în  cuvintele  lui.  Fiind  scindat 
tot  timpul  în  sine  însuşi,  nefiind  totuna  cu  pro- 
priul său  gând  sau  cuvânt,  omul  nu  mai  e în  stare 
să  descifreze  mesajele  universului.  Se  simte  con- 
damnat pe  drept,  pentru  înstrăinarea  de  adevă- 
rata sa  menire,  dar  nu  ştie  nici  măcar  să-si 

7 y y 

descifreze  condamnarea,  ca  să  înţeleagă  cum  tre- 
buie să  facă  „penitenţe”,  cum  trebuie  să  se  pocă- 
iască. 

A se  observa  că  merele,  frunzele,  umbrele  şi 
păsările  sunt  simboluri  cu  caracter  paradisiac, 
care  ar  trebui  să-i  amintească  omului  de  Raiul  pe 
care  l-a  părăsit.  Nichita  ar  fi  putut  alege  oricare 
alte  elemente  din  univers  pentru  a ilustra  ideea 
sa,  însă  el  s-a  oprit  tocmai  la  acestea  şi  nu  credem 
că  au  fost  alese  aleatoriu. 

Merele,  frunzele,  umbrele  şi  păsările  trimit  la 
grădina  Raiului,  la  răcoarea  şi  desfătarea  lui. 
Pomii  care  desfată  cu  melosul  frunzelor  lor  si 

y 

împrăştie  răcoare  dulce  şi  care  adăpostesc  în 
ramuri  păsări  minunate  şi  frumos  cântătoare  re- 

prezintă  elemente  specifice  descrierilor  hagio- 
grafic-paradisiace54. 

Şi,  într-o  cu  totul  altă  formulă  poetică,  ne 
întoarcem,  de  fapt,  la  ideea  eminesciană  că  toată 
poezia  şi  tot  melosul  cosmic  ar  trebui  să  funcţio- 
neze anamnetic,  conducând  paşii  omului  „pe  că- 
rarea spre  izvor / Ce  le-am  dat-o  tuturor”  ( Reve- 
dere),  pentru  că  toţi  se  pot  întoarce  la  izvorul  lor, 
la  patria  lor  originară,  Paradisul. 

Si  dacă  omul  a uitat  de  sentinţa  lui  Dumne- 

y y 

zeu,  întreg  universul  i-o  aminteşte,  numai  că 
omul  e iliterat  şi  nu  înţelege  textul  cosmic.  Nu 
înţelege  de  ce  universul  e „supărat”  pe  el  şi  îl 
acuză. 

Şi  totuşi  ştie:  „Iată-mă  condamnat  pentru 
neştiinţă,/  pentru  plictiseală,  pentru  nelinişte,/ 
pentru  nemişcare”.  Iar  neştiinţa,  plictiseala,  neli- 
niştea şi  nemişcarea  sunt  chiar  marile  patimi  ale 
omului  îndepărtat  de  Dumnezeu,  adică:  agnosti- 
cismul, spleenul/  acedia 55,  tulburarea  patimilor 
(sau  lipsa  liniştii  sufleteşti)  şi  nemişcarea  spre 
bine / virtute,  spre  Dumnezeu. 

Universul  întreg  îl  condamnă  pe  om  pentru 
aceste  mari  patimi  şi  păcate,  din  care  decurg  toate 
relele:  din  faptul  că  omul  nu  vrea  să  cunoască 
Adevărul,  că  se  lasă  în  voia  lenii  şi  a nepăsării,  că 
este  tot  timpul  neliniştit  din  cauza  multor  patimi 
care  îl  stăpânesc,  gândindu-se  numai  cum  să  le 
împlinească,  şi  din  faptul  că  nu  se  mişcă  niciodată 


54  A se  vedea,  din  nou,  cartea  mea,  Eminescu  între 
modernitate  şi  tradiţie,  op.  cit.,  p.  545-546,  cf. 

http://www.teologiepentruazi.ro/2015/11/16/emine 

scu-intre-modernitate-si-traditie/. 

55  A se  vedea: 

https://en.wikipedia.org/wiki/Acedia. 

spre  virtute,  spre  a săvârşi  binele,  ci  trăieşte  egoist 
şi  la  întâmplare. 

Pentru  acestea  merele,  frunzele,  umbrele  şi 
păsările  îl  condamnă,  pentru  că  ele  nu  au  raţiune 
şi  totuşi  sunt  pline  de  ştiinţă  dumnezeiască,  de 
dinamism,  de  linişte  lăuntrică  si  de  mişcare 

7 y y y 

tainică.  în  timp  ce  omul,  care  a fost  creat  ca 
stăpân  al  universului  (Fac.  1,  26-28;  Ps.  8,  4-8),  a 
devenit  un  agramat  care  nu  mai  poate  să 
înţeleagă  nimic  din  limbajul  firii,  care  ar  fi  trebuit 
să-i  fie  foarte  familiar. 

„Şi-această  stare  de  spirit,  ea  însăşi,/  se 
supără  pe  mine/  şi  mă  condamnă,  indescifrabil,  / la 
o perpetuă  aşteptare,/  la  o încordare  a înţelesurilor 
în  ele  însele / până  iau  forma  merelor,  frunzelor,/ 
umbrelor ,/ păsărilor”:  starea  de  spirit  care  îl  acuză 
de  indolenţă  şi  neştiinţă  este  starea  de  pocăinţă, 
de  părere  de  rău,  care  determină  „o  încordare”  a 
fiinţei  lui,  „a  înţelesurilor  în  ele  însele”,  până  când 
alfabetul  neinteligibil  al  lucrurilor  se  conturează 
iarăşi  în  lucruri  inteligibile,  în  forme  paradisiace. 

însă  tema  lecturii  bibliei  cosmice,  conexată 
cu  cea  a agramatismului  omului  îndepărtat  de 
Dumnezeu  în  fata  arhitextului  universal,  străbat 
lirica  românească,  fiind  însă  trecute  cu  vederea  de 
critica  literară.  Am  văzut  că  Eminescu  a insistat 
asupra  lor,  el  cunoscându-le  din  Scriptură,  din 
Psaltirea  în  versuri  a lui  Dosoftei5*5  si  din  crono- 

y 

grafe. 


56  A se  vedea  şi  ceea  ce  am  spus  aici:  Creatori  de 
limbă  şi  de  viziune  poetică  în  literatura  română,  voi.  I. 
Dosoftei,  Teologie  pentru  azi,  Bucureşti,  2013,  p.  156-161, 

cf 

http://www.teologiepentruazi.ro/2013/06/15/creatori- 

de-limba-si-de-viziune-poetica-in-literatura-romana- 

vol-i/. 

Nichita  se  va  reîntoarce  la  acest  subiect  într- 
o poezie  din  voi.  Măreţia  frigului: 

Scriere  este  totul. 

Pestele  e literă 

y 

în  alfabetul  mării. 

O frază  sunt  păsările-n  zbor. 

Totul  e scriere. 

Totul  este  de  citit. 

Piatra  poate  fi  citită,  - 
Iar  norii  ne  spun  o poveste. 

Triste,  muncite  alfabete, 
însiruind  istorii  vaste. 

y 

Chiar  mâna  mea  ascunde-n  sine 
Uitata  scriere  a unui  imn. 

Stau  singur  şi  în  gânduri,  Doamne, 
iar  gândurile  litere  îmi  sunt. 
încerc  să  recompun  o frază 
Dar  timpul  meu  preschimbă  scrisul. 

O,  de-aş  putea  să  te  citesc, 
o,  de-aş  putea  să  desluşesc 
aceste  stranii  alfabete... 

( Lecţia  de  citire) 


Chiar  versul  „Stau  singur  şi  în  gânduri, 
Doamne”  ne  trimite  la  Dosoftei:  „Nevoit-am  ş[i]~ 
am  slăbit  din  bietul  suflet,/  Lăsând  somnul  şi 
odihna,  stând  în  cuget./ De  mâhneală  n-am  putut 
grăi  cuvinte./ Cugetat-am  şi  de  zâle  de  mainte,/ De 

preveci”...  (Ps.  76,  9-13):  o secvenţă  poetică  pe  care 
am  sesizat-o  şi  cu  alte  ocazii  şi  care  se  poate  să-i 
fi  retinut  atentia  si  lui  Nichita. 

7 7 7 

Chiar  gândurile  sunt  litere  ale  unui  alfabet 
iniţiadc,  care  nu  se  lasă  transcris  pe  hârtie,  prins 
în  cuvinte  supuse  timpului,  pentru  că  gândul / 
contemplaţia  este,  de  fapt,  un  trans-script. 

Aş  mai  aminti  aici  şi  un  poem  al  lui  Emil 
Botta: 


Citită,  recitită  poate  să  fie 
misterioasa  dimineaţă: 

7 

rouă  e un  imn,  aurora  e o elegie, 
un  ţipăt  lumina  ce  te  îngheaţă. 

A Totului  carte  stă  deschisă. 
Tremurător  mă  aplec, 
Natură  orbitoare, 
asupra  fântânilor  tale  înţelepte, 
asupra  izvoarelor  tale  vorbitoare... 

Nu  citesc,  nu,  ci  ascult  /.../ 

Nu  înţeleg  lucru  mare, 
dar  ceea  ce  aud 
mult,  mult  îmi  place. 


Poemul  se  numeşte:  Defensio  auctoris  (voi. 
Pe-o  gură  de  rai).  Adică:  Apărarea  autorului.  Chiar 
dacă  poeţii  moderni  au  devenit  iliteraţi  în  faţa 
bibliei  cosmice,  a cărţii  naturii,  totuşi  trebuie  să 

7 7 >7 

recunoască  faptul  că  rămân  uimiţi  de  măreţia  şi 
frumuseţea  ei. 

7 

Creaţia  lui  Dumnezeu  („a  Totului  carte”)  a 
devenit  o. ..poezie  ermetică  sau  cel  puţin  obscură 
tocmai  pentru  modernii  care  - cel  puţin  aşa  susţin 
ei  - sunt  iubitori  de  obscuritate  si  ermetism. 

y 

Biblia  cosmică  e la  fel  de  greu  de  lecturat  şi 
de  interpretat  ca  şi  Biblia,  deşi  adesea  pare  la  fel 
de  „simplă”,  ca  şi  aceea.  Iar  poetul  se  apără, 
argumentând:  „Nu  înţeleg  lucru  mare,/  dar  ceea  ce 
aud / mult,  mult  îmi  place”. 

Dacă  în  Elegia  a doua,  poetul  deplângea  că 
orice  rupere/  sfâşiere  se  tratează  în  mod  fals  cu  un 
idol,  iar,  în  A patra  elegie,  resimţea  acut  o „durere 
a ruperii-n  două  a lumii”,  acum,  în  A şasea  elegie, 
acuză  neputinţa  alegerii  între  două  situaţii  care 
oferă,  de  fapt,  aceeaşi  soluţie.  Pentru  ca,  în  Elegia 
a zecea,  să  sufere  de  Reîmpărţirea  lui  unu  la  doi. 

Numai  Elegia  a opta  iese  din  logica  îndoirii 
sau  a dezdoirii.  Sau  nu?  Vom  vedea... 

însă  această  A şasea  elegie,  subintitulată 
Afazia,  constată  instalarea  unei  stări  de  paralizie 
volitivă  în  fata  nevoii  de  a disocia  între  două  lu- 

y 

cruri  asemenea: 

Stau  între  doi  idoli  şi  nu  pot  s-aleg 
pe  niciunul,  stau 
între  doi  idoli  şi  plouă  mărunt, 
şi  nu  pot  să  aleg  pe  niciunul 
şi-n  aşteptare-n/emnesc 
idolii-n  ploaia  măruntă.  Eu  stau 
şi  nu  pot  să  aleg  între  două 
bucăţi  de  lemn,  şi  plouă  mărunt  şi  nu  pot 
în  putreda  ploaie  s-aleg.  Stau, 
si  lemnele,  cele  două,  si-arată 
coastele-albite  de  ploaia  măruntă. 

Stau  între  două  schelete  de  cal 
şi  nu  pot  să  aleg  pe  niciunul,  stau 
şi  plouă  mărunt,  topind  pământul 
sub  oasele  albe,  şi  nu  pot  să  aleg. 

Stau  între  două  gropi  şi  plouă  mărunt 
şi  apa  roade  pământul  cu  dinţi 
de  şobolan  înfometat. 

Stau  cu  o lopată  în  mână,  între  două  gropi, 
şi  nu  pot,  în  ploaia  măruntă, 
să  aleg  prima  pe  care  voi  astupa-o 
cu  pământul  muşcat  de  ploaia  măruntă. 


Remarcăm  preponderenţa  termenilor  din 
sfera  semantică  a morţii.  Idolii  se  transformă  în 

y 

lemne,  lemnele  în  oase / schelete,  iar  acestea  au  loc 
în  gropile  din  pământul  ros  de  apa  cea  „cu  dinţi  de 
şobolan  înfometat”. 

Stau  si  eu  si  mă  întreb  dacă  nu  cumva 

y y 

poemul  acesta  este,  iarăşi,  o parabolizare  tipic 
nichitiană  a unei  afazii  clasice,  care  în  versurile 
Sfântului  Ioan  Damaschin  sună  astfel: 

„Adusu-mi-am  aminte  de  prorocul  ce 
strigă:  eu  sunt  pământ  şi  ţărână;  şi  iarăşi  m- 
am  uitat  în  morminte  şi  am  văzut  oase  goale 
şi  am  zis:  oare  cine  este  împăratul  sau  osta- 
şul, bogatul  sau  săracul,  dreptul  sau  păcă- 
tosul? [...] 

Veniţi,  fraţilor,  la  groapă  să  vedem 
ţărâna  şi  praful,  din  care  am  fost  zidiţi.  Unde 
mergem  acum?  Şi  ce  ne-am  făcut?  Cine  este 
săracul  sau  bogatul?  Cine  este  stăpânul?  Cine 
este  slobodul  [cel  liber]?  Au  nu  sunt  toţi  ţă- 

rână?  Frumuseţea  chipului  a putrezit  şi  toată 
floarea  tinereţilor  a veştejit-o  moartea”57. 

Pentru  că  mi  se  pare  că,  la  fel,  Nichita  nu 
poate  face  diferenţa  între  doi  idoli  care  „înlem- 
nesc”, între  două  lemne  osificate  de  „putreda 
ploaie”,  apoi  între  „două  schelete”  şi  între  „două 
gropi”.  Iar  el  ştia  povestea  despre  dorinţa  lui 
Alexandru  Macedon,  de  a fi  înmormântat  cu 
mâna  dreaptă  afară,  pentru  ca  toţi  să  vadă  că  nu  a 
luat  cu  sine  nimic  în  mormânt58. 

Urmând  Sfântului  Ioan  Damaschin,  Neagoe 
Basarab  va  compune  plângeri  asemănătoare: 

„Caută  cu  tot  de-adinsul  în  mormânt  şi 
vezi  pe  cei  ce  zac  acolo  într-însul  şi  cunoaşte 
care  au  fost  împărat  şi  care  sântu  oase  de 
domn.  Vezi  groaznecul  şi  înfricoşatul  chip  şi 
fată  a oaselor  si  zi  dar:  dentr-acestea,  care  au 
fost  împărat  şi  care  au  fost  domn,  care  au 
fost  boiariu,  sau  care  au  fost  slugă,  sau  bogat, 
sau  sărac,  sau  bătrân,  sau  tânăr,  sau  care  au 
fost  harap  şi  care  au  fost  om  frumos?  Au 
doar  nu  sântu  toti  ţărână?  Au  nu  sântu  toti 

y y y 

pulbere?  Au  nu  sântu  toţi  plini  de  împuţi- 
ciune?  [...] 

Ia  aminte  şi  socoteşte,  o,  oame,  acestor 
cuvinte  ce  fură  grăite,  şi  caută  în  mormânte 
si  vezi  oasele  noastre  cum  zac,  si-ti  vino  în 

y 7 y y 

gând  şi  în  firea  inimii  tale,  şi  cugetă  ce  sfârşit 
vei  să  aibi,  si  te  întoarce  cu  lacrăme.  Si  de  vei 

7 y y 

putea  să-ţi  aduci  aminte,  chibzuiaşte  şi  zi: 


57  Molitfelnic,  Ed.  IBMBOR,  Bucureşti,  2002,  p.  228, 

238. 

58  A se  vedea  Antimetafizica,  op.  cit.,  p.  149. 

carele  iaste  împăratul  şi  carele  iaste  omul  cel 
prostii  [simplu]  şi  de  nimic?  Carele  iaste 
bogatul  şi  omul  cel  lăudat,  şi  carele  iaste 
săracul  si  cel  de  nimic?  Carele  iaste  robul  si 

y y 

carele  iaste  cel  slobod?  Sau  carele  iaste  stă- 
pânul, sau  care  iaste  sluga,  robul  şi  slobodul? 
Cu  adevărat  întocma  va  fi  stăpânul  şi  sluga, 
robul  si  slobodul”59. 

y 


Miron  Costin  va  reproduce  aceleaşi  idei,  pe 
scurt,  în  versuri:  „Moartea,  vrăjmaşa,  intr-un  chip 
calcă  toate  casă,/  Domneşti  şi-mpărăteşti,  pre 
nimeni  nu  lasă,/  Pre  bogaţi  şi  săraci,  cei  frumoşi  şi 
tare./  O,  vrăjmaşă,  priietin  ea  pre  nimeni  n-are ” 
( Viiaţa  lumii)60.  Compunând  şi  el  un  poem,  pe 
urmele  Vieţii  lumii  a lui  Costin,  şi  pe  care  îl 
inserează  în  Istoria  ieroglifică,  Dimitrie  Cantemir 
scrie:  „A  lumii  cânt  cu  jele  cumplită  viaţă,/  Cum  să 
trece  şi  să  rupe,  ca  [şi]  cum  am  fi  o aţă./  Tânăr  şi 
bătrân,  împăratul  şi  săracul,/  Părintele  şi  fiiul, 
rude  şi-alalt  statul, / în  dzi  ce  nu  gândeşte,  moartea 
îl  înghite,/  Viilor  rămaşi,  otrăvite  dă  cuţite./  Ţărna 
tiranul,  tărna  ţăranul  astrucă”...61. 

7 y y 


59  învăţăturile  lui  Neagoe  Basarab  către  fiul  său, 
Theodosie,  text  ales  si  stabilit  de  Florica  Moisil  si  Dan 
Zamfirescu,  cu  o nouă  traducere  a originalului  slavon  de 
G.  Mihăilă,  studiu  introductiv  şi  note  de  Dan  Zamfirescu 
şi  G.  Mihăilă,  Ed.  Minerva,  Bucureşti,  1970,  p.  212-213. 

60  Miron  Costin,  Opere,  ediţie  critică,  studiu 
introductiv,  note,  comentarii,  variante,  indice  şi  glosar 
de  P.  P.  Panaitescu,  ESPLA,  Bucureşti,  1958,  p.  322. 

61  Dimitrie  Cantemir,  Istoria  ieroglifică,  ediţie 
îngrijită  de  P.  P.  Panaitescu  şi  I.  Verdeş,  studiu  intro- 
ductiv de  Adriana  Babeţi,  Ed.  Minerva,  Bucureşti,  1997, 
p.  194. 

La  Eminescu,  în  Scrisoarea  I : 

Vezi  pe-un  rege  ce-mpânzeşte  globu-n  planuri 

pe  un  veac, 

Când  la  ziua  cea  de  mâne  abia  cuget-un  sărac... 
Deşi  trepte  osebite  le-au  ieşit  din  urna  sorţii, 
Deopotrivă-i  stăpâneşte  raza  ta  şi  geniul 

morţii; 

La  acelaşi  şir  de  patimi  deopotrivă  fiind  robi, 
Fie  slabi,  fie  puternici,  fie  genii  ori  neghiobi! 

Unul  caută-n  oglindă  de-şi  buclează  al  său  păr, 
Altul  caută  în  lume  si  în  vreme  adevăr, 

De  pe  galbenele  file  el  adună  mii  de  coji, 

A lor  nume  trecătoare  le  însamnă  pe  răboj; 
Iară  altu-mparte  lumea  de  pe  scândura  tărăbii, 
Socotind  cât  aur  marea  poartă-n  negrele-i 

corăbii62. 


Dintre  poetizările  ulterioare  ale  temei,  îl 
reamintim  aici  pe  Adrian  Maniu  cu  poemul 
Târziu  de  tot : 


62  A se  vedea  comentariul  pe  care  l-am  elaborat 

aici: 

http://www.teologiepentruazi.ro/20r5/or/r2/scriso 

area-i-r/, 

http://www.teologiepentruazi.ro/20r5/or/r6/scris 
oarea-i-2 /, 

http://www.teologiepentruazi.ro/20r5/or/22/scris 
oarea-i-3 /. 

Comentariul  acesta  l-am  integrat  în  cartea:  Epilog 
la  lumea  veche,  voi.  I.  2,  op.  cit.,  p.  48^505,  cf 

http://www.teologiepentruazi.ro/20r5/05/r6/epilo 

g-la-lumea-veche-i-2-editia-a-doua/. 

Plângi.  Ai  vrea  să-l  săruţi,  înc-o  dată, 
Măcar  cum  l-au  lăsat  viermii-n  pământ, 
Cum  să-l  găseşti,  când  toţi  la  fel  sunt, 

Osul  nu  l-ai  putea  osebi  niciodată. 

Toţi  seamănă,  la  toţi:  o tigvă  boltită, 
Priviri  scobite,  fălci  râzând  mut. 

La  toti  care  au  rămas.  La  toti  câţi  au  trecut 

y y y 

De  păcate,  durere,  ispită. 

Osul  lui,  la  fel  cu  al  străinului; 

Cum  un  bob  de  rouă,  seamănă  bobului  de  rouă. 
Inima  a tăiat-o  plugul  în  două, 

Şi  o sug  în  pace,  buruienile  câmpului... 


Credem  că  la  aceasta  se  rezumă  şi  imposibi- 
litatea alegerii  lui  Nichita63.  Idolii  ajung  până  la 
urmă  între  „bucăţi  de  lemn”,  ajung  roşi  şi  topiţi,  în 
gropi  care  seamănă  cu  oricare  altele,  între  care  nu 
poţi  să  alegi. 

A şaptea  elegie  (cu  Opţiunea  la  real  în 
subtitlu)  este  o artă  poetică.  Prima  în  ordinea  ele- 
giilor nichitiene.  De  aici  înainte,  Nichita  încearcă 
să  precizeze  care  este  rolul  poetului  şi  al  poeziei 
sale  în  lume.  A vorbit  despre  Dumnezeu,  a vorbit 

63  A se  vedea  şi  ceea  ce  am  spus  aici: 
http://www.teologiepentruazi.ro/2014/09/14/creat 
ori-de-limba-si-de-viziune-poetica-in-literatura- 
romana-dimitrie-cantemir-19/. 

Comentariul  acesta  a fost  introdus  în  cartea 
noastră,  Creatori  de  limbă  şi  de  viziune  poetică  în 
literatura  română,  voi.  2.  1.  Dimitrie  Cantemir,  Teologie 
pentru  azi,  Bucu-reşti,  p.  139-155,  cf 

http://www.te0l0giepentruazi.r0/2015/01/08/creat 

ori-de-limba-si-de-viziune-poetica-vol-2-1/. 

despre  om  şi  statutul  său  ontologic  în  univers, 
despre  aşezarea  sa  în  raport  cu  Dumnezeu  şi  cu 
lumea,  despre  cunoaştere  şi  despre  putinţa  de 
înţelegere:  prin  lectură,  prin  contemplare,  prin 
extaz. 

Acum  îşi  explică  opţiunea... pentru  poezie. 
Sau,  după  cum  defineşte  în  altă  parte  antimetafi- 
zica:  „dorinţa  de  a trăi  ideal  natura  obiectivă  a 
lucrurilor”64. 

Dacă,  în  A cincea  elegie,  a avut  tentaţia  de  a 
interpreta  un  text  cosmic/  o poezie  cosmică 
obscură,  chiar  ermetică,  blocată  de  lipsa  accesului 
la  o astfel  de  interpretare,  datorată  condiţiei 
omului  căzut/  despiritualizat/  aparadisiac,  aici 
Nichita  îşi  expune  motivele  pentru  care  optează 
„în  mod  majoritar”  - cum  zicea  el  în  altă  parte  - 
pentru  poezie  şi  nu  pentru  calea  grea  a sfinţirii 
prin  asceză  şi  cunoaştere  teologică.  Căci,  după 
cum  mărturiseşte  cu  sinceritate:  „Niciodată  n-am 
să  fiu  sacru.  Mult,/  prea  mult  am  imaginaţia / 
celorlalte  forme  concrete”. 

Nichita  identifică  foarte  corect  una  din 
marile  cauze  ale  inabilitătii  de  a-ti  sfinţi  viata  prin 
rugăciune  şi  asceză:  imaginaţia.  Sfinţii  Părinţi  au 
indicat-o  dintotdeauna  ca  pe  o mare  piedică  în 
calea  desăvârşirii  (dacă  îmi  amintesc  bine,  cred  că 
Sfântul  Ioannis  Scărarul  o numeşte:  puntea  demo- 
nilor). Ceea  ce  ne  conduce  iarăşi  la  concluzia  că 
Nichita  avea  şi  lecturi  teologice  mai  substanţiale. 

Imaginaţia  este  o facultate  care  a fost  dăruită 
omului  de  Dumnezeu  cu  un  scop,  ea  nu  este 
inutilă  sau  nu  este  oricând  inoportună  omului,  în 
activităţile  lui.  însă,  din  nefericire,  odată  ce  omul 
a căzut  din  Rai  şi  nu  mai  are  capacitatea  de  a face 


64  Antimetafizica,  op.  cit.,  p.  227. 

deosebirea  justă,  oricând,  între  bine  şi  rău,  imagi- 
naţia a devenit  calea  cea  mai  facilă  de  înşelare  a 

y y 

omului. 

Omul  care  se  lasă  uşor  dus  de  imaginaţie,  în 
defavoarea  puterii  de  discriminare,  poate  fi  uşor 
convins  să  creadă  orice.  Din  această  vagabondare 
haotică  a imaginaţiei  se  naşte,  cel  mai  uşor  şi  cel 
mai  adesea,  părerea  bună  de  sine,  adică  inamicul 
principal  al  smereniei  şi  al  pocăinţei. 

O să  citez  un  Fericit  Părinte  recent  (nu  a fost 
canonizat  încă),  care  spune: 

„Mintea  care  închipuieşte  [rătăceşte 
prin  imaginaţie]  nu  este  potrivită  teologiei. 

Cunoscând  dauna  petrecerii  în  tărâmul 
închipuirii,  Fericitul  Stareţ  Siluan  se  nevoia 
a se  înfăţişa  înaintea  lui  Dumnezeu  cu 

y y 

mintea  curată.  Această  stare  se  dă  omului  în 
ceea  ce  este  pentru  el  o încordare  limită  a 
pocăinţei,  dăruită  lumii  de  către  Hristos  cel 
înviat.  Nici  a descrie  o astfel  de  stare  a 
duhului  nostru,  nici  a o împărtăşi  prin  scris 
nu  este  cu  putinţă.  Multora  ea  li  se  pare  de 
necrezut.  Da,  «la  oameni  aceasta  este  cu 
neputinţă,  dar  la  Dumnezeu  toate  sunt  cu 
putinţă»  (Mt.  19,  26). 

Rugăciunea  minţii  curate  este  rar  feno- 
men. începem  a ne  apropia  de  ea  mai  presus 
de  toate  printr-o  adâncă  suferinţă  a sufle- 
tului care  îşi  conştientizează  o lipsă,  cu 
nimic  de  înlocuit:  despărţirea  de  Dumnezeu, 
întristarea  este  asemenea  unei  agonii;  dure- 
rea - mai  ascuţită  decât  cutitul.  Dacă  nu  i s- 

y y 

ar  însoţi  pocăinţa,  presupun  că  ea,  durerea, 
ar  putea  lua  un  caracter  pierzător  şi  poate  ar 

duce  până  la  moarte.  împreună  cu  rugăciu- 
nea, însă,  ea  este  un  minunat  dar  al  dragostei 
lui  Dumnezeu. 

Lupta  chinuitoare  face  să  pătrundă  în 
suflet  energia,  mai  înainte  ascunsă,  a rugă- 
ciunii, care  zvâcneşte  zi  şi  noapte  ca  un 
puternic  şipot  (s.  n.).  Şi  neaşteptat,  fără  a o 
căuta,  rugăciunea  atinge  starea  de  curăţie. 
Atuncea  omul  cu  adevărat  trăieşte  în  realita- 

y 

tea  purtătoare  de  lumină  a Sfântului  Duh: 
atât  pentru  Dumnezeu,  cât  şi  pentru  sine 
însuşi,  el  se  arată  în  deplina  golătate  a fiinţei 
sale. 

într-o  astfel  de  rugăciune,  duhul  nostru 
se  tămăduieşte  de  năluciri  ale  adevărului,  de 
multe  atrageri  nelimpezi  către  negura  necu- 
noaşterii”65. 

y 


65  Arhimandritul  Sofronie  [Saharov],  Vom  vedea  pe 
Dumnezeu  precum  este,  traducere  din  limba  rusă  de 
Ierom.  Rafail  (Noica),  Ed.  Sofia,  Bucureşti,  2005,  p.  38-39. 

Cuvintele  Fericitului  Sofronie  („Lupta  chinuitoare 
face  să  pătrundă  în  suflet  energia,  mai  înainte  ascunsă,  a 
rugăciunii,  care  zvâcneşte  zi  şi  noapte  ca  un  puternic 
şipot”)  ne  încredinţează  de  corectitudinea  comentariului 
pe  care  l-am  făcut  odinioară  la  poezia  lui  Arghezi: 

„O  poezie  din  categoria  Psalmilor  ( Ruga  mea  efără 
cuvinte ) vorbeşte  foarte  limpede  (pe  cât  se  poate  de  clar 
în  limbajul  frust  şi  eliptic  al  liricii  argheziene)  despre 
cunoaşterea  lui  Dumnezeu  în  mod  revelaţional,  despre 
ieşirea  din  sine  în  mod  extatic  şi  vederea  Lui  cu  ochiul 
duhului  nematerialnic,  pentru  ca  mintea  mea  să  poată 
să-nţeleagă/  Nengenunchiată  firii  de  pământ.  Pentru  a 
ajunge  însă  la  extazul  duhovnicesc,  este  nevoie  de  o 
asceză  neîntreruptă  şi  de  privegheri  cu  rugăciune  în  care 
Săgeata  nopţii  zilnic  vărfu-şi  rupe/  Şi  zilnic  se-ntregeşte 
cu  metal,  care  să  ducă  la  curăţirea  inimii  pentru  a-L  putea 
primi  în  casa  şi  în  foişorul  sufletului:  Sufletul  meu, 

întorcându-ne  deci  la  Nichita,  acesta  nu  se 
referă  la  o imaginaţie  erantă  sau  la  o fabulaţie  de 
dragul  fabulaţiei,  în  versurile  pe  care  le-am  citat 


deschis  ca  şapte  cupe,/  Aşteaptă  o ivire  din  cristal,  / Pe  un 
ştergar  cu  brâie  de  lumină. 

Aceste  versuri  sunt  o foarte  bună  ilustrare  a 
faptului  că  Arghezi  este  de  neînţeles  în  afara  tradiţiei 
isihaste  şi  monastice  pe  care  poetul  o cunoştea  în  mod 
intim.  Săgeata  nopţii  este  rugăciunea  îndreptată  cu 
stăruinţă  către  Dumnezeu  în  timpul  privegherilor  de 
noapte  ale  monahului  sau  ale  rugătorului.  Această 
rugăciune  se  transformă  în  încordare  totală  a întregii 
fiinţe,  concentrare  care  devine  din  ce  în  ce  mai  puternică 
pe  măsură  ce  practica  rugăciunii  (Psalmi,  rugăciunile 
Sfinţilor,  rugăciunea  inimii)  unifică  mintea  cu  inima  şi 
puterile  lăuntrice  ale  sufletului,  aşa  încât  zilnic  vârfu-şi 
rupe/  Şi  zilnic  se-ntregeşte  cu  metal.  Adică,  în  fiecare  zi, 
nevoitorul  observă  că,  rugându-se,  sufletul  şi  trupul  lui 
slăbesc,  obosesc,  dar  constată  şi  o întărire  interioară  a 
duhului  său,  prin  care  prinde  curaj  să  meargă  mai 
departe  şi  să  fie  şi  mai  stăruitor  în  rugăciune. 

Iar  rugăciunea  stăruitoare  atrage  harul  Duhului 
Sfânt  şi  descoperirea  luminii  dumnezeieşti,  în  extaz 
duhovnicesc,  care  se  vede  cu  ochii  duhului  şi  care  se 
produce  atunci  când  şi  sufletul  este  plin  de  dor  şi  smerit: 
Sufletul  meu,  deschis  ca  şapte  cupe,/  Aşteaptă  o ivire  din 
cristal,/  Pe  un  ştergar  cu  brâie  de  lumină.  Sufletul  care 
vede  lumina  lui  Dumnezeu  este  ipostaziat  prin  metafora 
mistică  a celor  şapte  cupe  şi  prin  cea  a ştergarului,  ultima 
fiind  o variantă  românească  a mahramei  în  care  trebuie 
să  se  imprime  chipul  lui  Dumnezeu”.  A se  vedea: 

http://www.te0l0giepentruazi.r0/2007/07/26/tud 

or-arghezi-si-dorinta-de-revelare-a-lui-dumnezeu/. 

Am  scris  acest  comentariu  fără  a avea  neapărat  în 
minte,  atunci,  cuvintele  Fericitului  Sofronie,  dar  având 
cunoştinţă  de  ceea  ce  înseamnă  rugăciunea  şi  lupta  asce- 
tică dintr-o  mulţime  de  alte  lecturi  filocalice  si  duhovni- 

y y 

ceşti. 

y 


63 


mai  sus.  Spunând  că  „mult,/  prea  mult  am  imagi- 
naţia/ celorlalte  forme  concrete”,  poetul  ne  indică 
nu  atât  imaginarea  lor,  cât  apropierea  compătimi- 
toare de  ele.  Totuşi,  am  sesizat  că  cei  care  nu 
aderă  cu  niciun  chip  la  o interpretare  în  sens 
duhovnicesc / ortodox  a operei  sale  poetice,  au 
scos  în  evidentă  cu  bucurie  tocmai  versurile  aces- 

y 

tea,  acordându-le  semnificaţia  de  respingere  a 
sacrului. 

Ca  un  exemplu  aleatoriu  pentru  rictusurile 
criticilor  faţă  de  orice  sugestie  care  ar  putea 
conduce  către  o înţelegere  teologică,  voi  cita  (nu 
fără  amuzament  amar,  recunosc)  o notă  de  subsol 
a Stefaniei  Mincu: 

y 

„în  paranteză  fie  spus,  personal  ne-a 
frapat  faptul  că  în  limbajul  cotidian  al  lui 
Nichita  Stănescu  [ca  şi  în  toată  poezia  lui,  de 
altfel,  nu  numai  în  limbajul  cotidian],  cuvân- 
tul «suflet»  apărea  extrem  de  frecvent.  După 
prima  impresie,  mărturisesc  neplăcută,  pe 
care  mi-a  făcut-o  acest  amănunt,  am  căutat 
să-i  găsesc  o explicaţie  plauzibilă”66. 


Dacă,  după  „impresia  neplăcută”,  primul 
gând  al  unui  critic  literar  este  să  caute  să-şi 
explice  apariţia  cuvântului  „suflet”  în  vocabularul 
unui  poet... cred  că  pot  şi  eu  să  îmi  permit  să 
consider  că  niciodată  un  astfel  de  critic  nu  va  fi 
liber  de  prejudecăţi  grave,  antireligioase,  mer- 
gând până  la  a oculta  sensurile  spirituale  ale 
poeziei,  mistificându-le  chiar,  cu  bună  ştiinţă, 

66  Ştefania  Mincu,  Nichita  Stănescu.  între  poesis  şi 
poiein,  Ed.  Eminescu,  Bucureşti,  1991,  n.  1,  p.  104. 

numai  pentru  ca  acestea  să  capete  aspecte  „plau- 
zibile” pentru  ceea  ce  este  raţiunea  criticului,  nu 
si  a autorului... 

y 

„Opţiunea” lui  Nichita  „la  real” nu  este,  însă, 
nici  pe  departe,  una  pentru  concretul  despiritua- 
lizat,  cum  ar  putea  părea  la  prima  vedere,  ci  cre- 
dinţa în  geniul  său  artistic  îl  convinge  că  are  meni- 
rea de  a înălţa  oamenii  şi  lumea  întreagă  prin 
poezie  (ca  şi  pe  Eminescu,  odinioară). 

De  aceea,  el  renunţă  la  a se  mântui  pe  sine, 
crezând  că  poate,  în  felul  acesta,  prin  sacrificiul 
său,  dedicându-se  poeziei,  să-i  ridice  pe  alţii:  „Şi 
nici  n-am  vreme  din  pricina  asta / să  mă  gândesc/ 
la  propria  mea  viaţă”. 

Aşa  încât,  putem  considera  afirmaţia  poetu- 
lui, „Niciodată  n-am  să  fiu  sacru.  Mult,/  prea  mult 
am  imaginaţia / celorlalte  forme  concrete”,  mai 
degrabă  ca  o constatare  a unei  conştiinţe  adânci, 
sincere  si  corecte  cu  sine,  care  îsi  recunoaşte 
limitările,  iar  nu  o respingere  trufaşă  a sfinţeniei. 

Dar  să  vedem  poemul  în  întregime: 

Trăiesc  în  numele  frunzelor,  am  nervuri, 
schimb  verdele  pe  galben  şi 
mă  las  pierit  de  toamnă. 

în  numele  pietrelor  trăiesc  şi  mă  las 
cubic  bătut  în  drumuri, 
cutreierate  de  repezi  maşini. 

Trăiesc  în  numele  merelor  si  am 

y 

şase  sâmburi  scuipaţi  printre  dinţii 
tinerei  fete  dusă  cu  gândul  tot 
după  leneşe  dansuri  de  ebonită. 


65 


în  numele  cărămizilor  trăiesc, 
cu  brăţări  de  mortar  înţepenite 
la  fiecare  mână,  în  timp  ce  îmbrăţişez 
un  posibil  gălbenuş  al  existenţelor. 

Niciodată  n-am  să  fiu  sacru.  Mult, 
prea  mult  am  imaginaţia 
celorlalte  forme  concrete. 

Şi  nici  n-am  vreme  din  pricina  asta 
să  mă  gândesc 
la  propria  mea  viaţă. 

Iată-mă.  Trăiesc  în  numele  cailor. 
Nechez.  Sar  peste  copaci  retezaţi. 

Trăiesc  în  numele  păsărilor, 
dar  mai  ales  în  numele  zborului. 

Cred  că  am  aripi,  dar  ele 
nu  se  văd.  Totul  pentru  zbor. 
Totul, 

pentru  a rezema  ceea  ce  se  află 
de  ceea  ce  va  fi. 

întind  o mână,  care-n  loc  de  degete 
are  cinci  mâini, 
care-n  loc  de  degete 
au  cinci  mâini,  care 
în  loc  de  degete 
au  cinci  mâini. 

Totul  pentru  a îmbrăţişa, 
amănunţit,  totul, 

pentru  a pipăi  nenăscutele  privelişti 
şi  a le  zgâria 

până  la  sânge 
cu  o prezenţă. 


Prietenia  e a prezenţei...,  obişnuia  să  spună 
Nichita.  Si  iubirea  de  „a  îmbrăţişa,  amănunţit, 
totul”  este  tot  a prezentei.  A îmbrăţişa  si  tot  ce 
există,  dar  şi  tot  ceea  ce  nu  există  încă,  dar  va 
exista:  „un  posibil  gălbenuş  al  existenţelor”,  „ceea 
ce  va  fi”.  Sau,  cum  scrisese  mai  înainte:  „Tristeţea 
mea  aude  nenăscuţii  câini/  pe  nenăscuţii  oameni 
cum  îi  latră”  ( Cântec  V). 

Şi,  cu  riscul  de  a enerva  acea  parte  a exege- 
zei noastre,  care  nu  îşi  poate  explica  de  ce  un  poet 
vorbeşte  atât  de  mult  despre  „suflet”,  o să  fac 
totuşi  o paralelă  cu  Sfântul  Siluan  Athonitul67,  cel 
care  obişnuia  să  se  roage  „pentru  cei  de  pe 
pământ  şi  pentru  cei  din  iad,  pentru  cei  ce  au  fost 
şi  pentru  cei  nenăscuţi  încă  (s.  n.)”68. 

El  spunea:  „ziua  şi  noaptea  cer  de  la  Domnul 
iubire  şi  Domnul  îmi  dă  lacrimi  să  plâng  pentru 
întreaga  lume.  [...] 

Cu  cât  mai  mare  e iubirea,  cu  atât  mai  mari 
sunt  şi  suferinţele  sufletului.  [...]  Celor  pe  care  i-a 
ales,  Domnul  le  dă  un  har  atât  de  mare,  că  în 
iubirea  lor  îmbrăţişează  tot  pământul,  lumea 
întreagă.  [...]  Am  primit  de  la  Dumnezeu  mare 
bucurie  şi  am  fost  cuprins  de  iubire  pentru  fiecare 
zidire  a lui  Dumnezeu”69  etc. 

67  A se  vedea: 

http://ro.orthodoxwiki.org/Siluan_Athonitul. 

68  Cuviosul  Siluan  Athonitul,  între  iadul  deznă- 
dejdii şi  iadul  smereniei.  însemnări  duhovniceşti,  ediţia  a 
Il-a,  revăzută  şi  adăugită,  studiu  introductiv  şi  traducere 
de  Diac.  Ioan  I.  Ică  jr.,  Ed.  Deisis,  Sibiu,  1997,  p.  28. 

69  Idem,  p.  122, 124, 126, 131. 

Nichita  nu  a putut  cunoaşte  scrierile  nici  ale 
Sfântului  Siluan,  nici  ale  Fericitului  Sofronie  de  la 
Essex,  ucenicul  primului,  pentru  că  ele  au  fost 
traduse  în  română  şi  răspândite  la  noi  după  Revo- 
luţie. 

y 

Poetul  nu  a ales  calea  ascezei  ortodoxe,  cea 
a lepădării  totale  de  sine,  a unirii  cu  Hristos  şi  a 
asumării  „Adamului  total”  (a  întregii  umanităţi) 
în  rugăciune,  precum  cei  amintiţi  mai  devreme  (şi 
precum  toţi  Sfinţii  Părinţi  din  toate  veacurile), 
dar  şi  el  e undeva  pe  acelaşi  drum,  pentru  că  şi  el 
„suferă  de-ntreg  universul”  ( Elegia  a zecea). 

Poate  că  era  undeva  mai  la  începutul  unui 
asemenea  drum,  dar  totuşi  pe  aceeaşi  cale... 

Ca  si  Eminescu,  si  Nichita  mărturiseşte  o 

y > y y 

durere  „universală”:  „Iată-mă,  stau  întins  peste 
pietre  şi  gem,/  organele-s  sfărâmate,  maestrul,/ 
ah,  e nebun  căci  el  suferă / de-ntreg  universul”. 

Ceea  ce  ne  mărturiseşte  Nichita,  însă,  este  că 
el  era  poet  din  generozitate,  altruism,  iubire, 
dăruire. ..Cu  totul  alte  coordonate  decât  cele  ale 
estetismului  pur. 

Iar  noi  nu  susţinem  că  Nichita  ar  fi  Sfântul 
Siluan,  după  cum  nu  am  susţinut  nici  că  Emi- 
nescu ar  fi  fost  Sfântul  Grigorios  Palamas  sau 
Sfântul  Ioannis  Hrisostomos.  Dar  trebuie  să 
vedem  şi  diferenţele  faţă  de  ceea  ce  se  spune  de 
obicei  despre  ei,  cel  mai  adesea  din  cauza  igno- 
rantei si  a opacităţii  totale  a criticilor  fată  de 

y y JT  y y 

căutările  şi  experienţele  spirituale  ale  autorilor. 

Elegia  a opta,  hiperboreeana  este  tot  o artă 
poetică.  Iată  prima  parte  a poemului: 


Ea  mi-a  spus  atunci,  văzând  lucrurile  fixe 

ale  alcătuirii  mele: 

Aş  vrea  să  fugim  în  Hiperboreea 
si  să  te  nasc  viu, 

asemenea  cerboaicei,  pe  zăpadă, 
în  timp  ce  aleargă  şi  urlă 
cu  sunete  lungi  atârnate  de  stelele  nopţii. 

La  frig  cu  noi  şi  la  gheaţă! 
îmi  voi  dezbrăca  trupul 
şi  voi  plonja  în  ape,  cu  sufletul  neapărat, 
luându-şi  drept  limită 
animalele  mării. 

Oceanul  va  creşte,  desigur,  va  creşte 
până  când  fiecare  moleculă  a lui 
cât  un  ochi  de  cerb  va  fi, 
sau 

cu  mult  mai  mare, 
cât  un  trup  de  balenă  va  fi. 

Voi  plonja  într-o  astfel  de  apă  mărită, 
izbindu-mă  de  brownienele  privelişti, 
într-o  mişcare  de  spor,  disperată, 
voi  face  zigzaguri:  lovită 
de  mari,  întunecate,  reci  molecule, 
adeptele  lui  Hercule. 

Fara  putinţa  de-mec  şi  fara 
putinţă  de  mers  şi  de  zbor  - 
numai  zigzag  şi  zigzag  şi  zigzag, 
înrudindu-mă  cu  feriga 
printr-un  destin  de  spor... 

Aş  vrea  să  fugim  în  Hiperboreea 
si  să  te  nasc  viu, 

y 7 

urlând,  alergând,  zdrobită  de  zimţii 
cerului  vineţiu, 

y 7 

pe  gheaţa  crăpată  în  iceberguri 
risipite  sub  cer  vineţiu. 


Hiperboreea  este  o regiune  mai  mult  sau 
mai  puţin  mitică70,  iar  alegerea  acestui  nume  de 
către  Nichita  a dat  şi  poate  da  naştere,  în  con- 
tinuare, la  multe  interpretări  ale  poemului. 

După  unele  identificări  (Homer  şi  alţii), 
Hiperboreea  ar  corespunde,  din  punct  de  vedere 
geografic,  Daciei.  Şi  de  aici  pot  pleca  multe  dis- 
cuţii, mai  ales  că  Nichita  a mai  făcut  o dată  aluzie 
la  istoria  veche  a românilor,  în  Elegia  a doua, 
getica,  dedicată  lui  Vasile  Pârvan.  De  asemenea, 
despre  A unsprezecea  elegie  va  spune:  „poemul 
Intrare-n  muncile  de  primăvară  [...]  conţine  în  el 
ceva  din  făptura  vie  şi  gânditoare  a lui  Vasile 
Pârvan”71. 

însă,  ca  şi  în  Elegia  a doua,  nici  aici  Nichita 
nu  face  trimiteri  istorice  concrete.  Se  poate  sta- 
bili, pe  de  altă  parte,  o paralelă  cu  Eminescu  şi  cu 
„raiul  Daciei  veche”  ( Memento  mori),  precum  şi  cu 
nordul  laponic  al  lui  Ion  Barbu  - care  face  referire 
la  hiperboreeni,  în  poemul  Ixion,  dar  acolo  aceştia 
sunt  identificaţi  cu  zeii  olimpieni. 

în  schimb,  dacă  lapona  Enigel  afirma  despre 
sine:  „Că  dacă-n  iarnă  sunt  făcută,/ Şi  ursul  alb  mi- 
e vărul  drept,/  Din  umbra  deasă,  desfăcută,/  Mă- 
nchin  la  soarele-nţelept./  La  lămpi  de  gheaţă,  supt 


70  A se  vedea: 

https://ro.wikipedia.org/wiki/Hiperboreea. 

Sau:  https://en.wikipedia.org/wiki/Hyperborea. 

71  Cf  Antimetafizica,  op.  cit.,  p.  101. 

zăpezi,!  Tot  polul  meu  un  vis  visează.!  Greu  taler 
scump  cu  margini  verzi!  De  aur,  visu-i  cerce- 
tează. II  Mă-nchin  la  soarele-nţelept, / că  sufletu-i 
fântână-n  piept”...72,  în  elegia  lui  Nichita  îndem- 
nul este:  „La  frig  cu  noi  şi  la  gheaţă!”.  Un  îndemn 
care  nu  e singular  şi  pe  care  îl  repetă  în  Plonjeu 
(voi.  Oul  şi  sfera):  „înspre  zăpadă  totul!  La  gheaţă 
si  la  ursi”. 

y y 

Culoarea  verde  de  aur  - pe  care  am  co- 
mentat-o altădată  si  am  considerat-o  una  mistică, 
împrumutată  din  Ps.  67, 14-16  sau  din  versificarea 
dosofteiană  a acestui  psalm73  - apare  şi  în  finalul 
elegiei  nichitiene:  „idealul  de  zbor  s-a-ndeplinit 
aici,/  şi-o  aură  verzuie  prevesteşte!  un  mult  mai 
aprig  ideal ”74. 


72  A se  vedea  comentariul  poemului  barbian,  pe 
care  l-am  făcut  aici: 

http://www.te0l0giepentruazi.r0/2008/11/20/p0ez 
ia-lui-ion-barbu-ii/,  fiind  apoi  introdus  în  voi  I.  3 din 
Epilog  la  lumea  veche,  op.  cit.,  p.  174-177,  cf. 

http://www.te0l0giepentruazi.r0/2011/01/08/epil0 

g-la-lumea-veche-i-3/. 

73  A se  vedea  comentariul  nostru  de  aici: 
http://www.teologiepentruazi.ro/2013/04/21/creat 

ori-de-limba-si-de-viziune-poetica-in-literatura- 

romana-41/. 

A fost  introdus  ulterior  în  cartea  noastră  de  aici: 
http://www.teologiepentruazi.ro/2013/06/15/creat 
ori-de-limba-si-de-viziune-poetica-in-literatura- 
romana-vol-i/,  p.  115-117. 

74  Ne  amintim  însă  că  Nichita  a mărturisit  cum,  pe 
vremea  compunerii  Elegiilor,  poezia  lui  Ion  Barbu  nu-i 
mai  plăcea  decât  aşa,  din  răsfăţ. 

Despre  Ion  Barbu,  el  ne-a  lăsat  câteva  mărturii  la 
care  e bine  de  luat  aminte.  In  primul  rând,  a ţinut  să 
precizeze  că,  „în  cazul  poetului,  omul  şi  opera  sunt 
totuna,  biografia  lui  fiind  opera  (s.  n.)”.  Apoi  a adăugat 
faptul  că  influenţa  lui  Barbu  asupra  sa,  iniţial,  „a  fost 

Hiperboreea  poate  fi  înţeleasă  ca  o ţară  a 
zeilor  sau  un  tărâm  paradisiac,  cu  atât  mai  mult 
cu  cât  oceanul  în  care  ar  trebui  să  se  scufunde 
născătoarea  poetului  şi  poetul,  dezbrăcaţi  de  trup 
(având  numai  „sufletul  neapărat’),  suportă  com- 
paraţie cu  acele  „sure  hale”e minesciene,  aflate  „în 
fundul  mării  aspre”,  în  Nordul  unde-i  „iarna-n 
zilele-i  eterne”,  acolo  unde  locuiesc  zeii  Daciei  îm- 
preună cu  zeii  Valhalei,  hale  marine  în  care  „visul 
unei  nopţi  de  vară  s-a  amestecat  cu  ger”  ( Memento 
mori). 

De  altfel,  îndemnul  de  a merge  „la  frig  şi  la 
gheaţă”  consună  cu  cel  eminescian:  „Tu  rămâi  la 
toate  rece”  ( Glossă ).  Sau,  după  cum  am  arătat  în 
comentariul  meu  la  Luceafărul,  acel  „mort frumos 
cu  ochii  vii / Ce  scânteie-n  afară”  este  omul  mort 
pentru  patimi  himerice  (din  care  numai  ochii 
„lucesc  adânc  himeric,/  Ca  două  patimi”...  „ce 
scânteie-n  afară”;  care  sunt  „pline  de-ntuneric”, 
dar  „în  afară”,  nu  în  interiorul  lui),  cel  care 

relativ  minoră,  de  tehnică  poetică  mai  degrabă,  decât  de 
viziune”,  pentru  ca  mai  apoi,  întâlnindu-1  şi  ascultându- 
1,  „unele  afirmaţii  ale  lui  de  gust  să  aibă  un  efect  fulgu- 
rant asupra  mea,  influenţându-mi  şi  dezvoltându-mi 
capacitatea  de  penetraţie  incipientă”,  cf.  Antimetafizica, 
op.  cit.,  p.  258. 

In  acelaşi  timp,  însă,  ne  mărturiseşte  şi  faptul  că  „i- 
am  citit  câteva  poezii  lui  Ion  Barbu,  poezii  impregnate 
de  Jocul  său  secund,  într-o  perioadă  când  Barbu  era 
foarte  criticat  [...].  Şi  atunci,  Barbu  mi-a  spus:  «Nu 
înţeleg  nimic  din  poeziile  tale,  lasă-mă  să  le  citesc  cu 
voce  tare  încă  o dată.  Haide  să  ne  împrietenim  cu  ele»”, 
cf.  Fiziologia  poeziei,  op.  cit.,  p.  278.  Ceea  ce  nu  e tocmai 
bine  pentru  cineva  care  avea  obiceiul  să  le  reproşeze 
tuturor  că  nu  sunt  în  stare  să-i  înţeleagă  poeziile  sale, 
scrise  în  manieră  hermetică.  Nichita  încearcă  să-l  aco- 
pere, inventând  o scuză... 

rămâne  Hyperion  („Iar  tu,  Hyperion  rămâi”),  adică 
„nemuritor  şi  rece’*75. 

De  aceea  - putem  spune  - în  poemul  lui 
Nichita,  cea  care  îl  naşte  „viu”  pentru  poezie  îl 
îndrumă  către  Hiperboreea,  o zonă  aspră,  rece, 
ascetică,  cu  totul  nepasională:  „La  frig  cu  noi  şi  la 
gheaţă!/  îmi  voi  dezbrăca  trupul / şi  voi  plonja  în 
ape,  cu  sufletul  neapărat,/  luându-şi  drept  limită / 
animalele  mării”. 

Acelaşi  lucru  poate  să  însemne  - simbolic 
vorbind  - şi  a avea  „un  destin  de  spor”. 

Conform  DEX,  sporul  este  un  „organ  micros- 
copic al  organismelor  vegetale,  care  serveşte  la 
înmulţire,  la  răspândire  şi,  adesea,  pentru  supra- 
vieţuirea în  condiţii  nefavorabile  (s.  n.)”7<5. 

Atât  „dezbrăcarea  de  trup”,  cât  şi  „destinul  de 
spor”  (într-un  univers  uriaş,  care  creşte  continuu) 
par  să  ne  sugereze  condiţiile  unei  asceze  dure,  în 
urma  căreia  să  se  nască  poezia  (sau  poetul  care 
conţine  în  sine  poezia). 

Eu  înţeleg  astfel:  iubirea / femeia  iubită  îl 
naşte  pentru  poezie,  în  absenţa  sexualităţii  - de 
altfel,  el  însuşi  a mărturisit  despre  austeritatea 
condiţiilor  în  care  a scris  cele  11  elegii. 

Iar  Nichita  a precizat,  în  repetate  rânduri,  că 
poezia  nu  este  nici  rodul  hazardului,  nici  al 
patimilor77 . Prin  aceasta,  se  înscrie  pe  linia  lui 


75  A se  vedea: 

http : / /www.teologiepentruazi.ro/tag/luceafarul/ . 

76  A se  vedea: 

https://dexonline.ro/ defmitie/spor. 

77  „Eu  nu  cred  că  poetul  scrie  alandala,  pradă 
dispoziţiilor  de  moment”,  cf.  Nichita  Stănescu,  Fiziologia 
poeziei,  op.  cit.,  p.  386. 

„Estetica  este  expresia  de  vârf  a conştiinţei”,  cf. 
Nichita  Stănescu,  Respirări,  op.  cit.,  p.  154. 

Eminescu  şi  a multor  altor  poeţi  români,  care  au 
considerat  concupiscenţa  un  inamic  al  creaţiei. 

Aici,  condiţia  vegetativă  ( înrudirea  cu  feriga 
şi  destinul  de  spor)  nu  este  cea  a rigăi  Crypto, 
tânjind  către  unirea  sexuală,  dar  nici  nu  repre- 
zintă vreo  dorinţă  de  regresiune  către  forme 
inferioare  de  existenţă,  ci  ilustrează,  metaforic, 
ideea  de  maximă  austeritate  a vieţuirii. 

y 

în  partea  a doua  a poemului,  sublimarea 
erotismului  (o  constantă  a liricii  nichitiene,  în 
toate  volumele  sale  de  versuri)  se  face  în  stil 
aproape  urmuzian: 

Ea  aprinse  deodată-o  lumină, 
de  lângă  genunchiul  ei,  verticală, 
sub  o pălărie  roşie 
virginală. 

Aruncă  lângă  glezna  mea  o carte 
scrisă  în  cuneiforme, 
îngeri  presăraţi  ca  florile 
se  scuturau  sfărâmaţi,  pe  platforme. 

îngeri  înnegriţi  între  litere, 
între  pagina  de  deasupra  şi  cea  de  jos, 
subţiaţi,  fără  apă  în  ei  şi  răcoare, 
cu  tăiş  fioros... 

y 

Ca  să  mă  tai  cu  ei  de  privirile 
care  fără  să  le-nvoiesc,  mi-au  crescut  - 
când,  togă  virilă,  tristeţea  mea  aspră 
cu  o fibulă  de  gheaţă  mi-o  prind. 


Sau:  „Zona  estetică  am  considerat-o  întotdeauna 
ca  pe  o parte  de  vârf  a zonei  etice”,  cf.  Antimetafizica,  op. 
cit.,  p.  29r. 

Urmarea  acestei  aprinderi  a luminii  lângă 
genunchiul  ei  şi  a îmbrăcării  lui  în  toga  virilă  a 
tristeţii  aspre  este  revenirea  la  îndemnul  anterior: 

La  Hiperboreea,  acolo  - ea,  mi-a  spus, 
şi  luându-ne  unul  pe  altul  de  ceafa 
cu  braţul  drept,  cel  nezburând, 
ne  vom  cufunda  pe  sub  gheaţă  în  apă. 


„Luându-ne  unul  pe  altul  de  ceafă”  descrie  un 
gest  biblic-angelic: 

„Atunci  îngerul  Domnului  zise  lui 
Avacum:  «Prânzul  pe  care  l-ai  gătit,  du-1  lui 
Daniil  în  Babilon,  în  groapa  cu  lei!».  Dar 
Avacum  zise:  «Doamne!  Babilonul  nu  l-am 
văzut  şi  groapa  cu  lei  n’o  ştiu!»  Şi  îngerul 
Domnului  îl  apucă  pe  Avacum  de  chică  şi-l 
duse  în  Babilon  într’o  suflare”  (Bel  1,  34-36, 
Biblia  1939). 

în  poezia  lui  Nichita,  cei  doi,  nefiind  îngeri, 
se  iau  „unul  pe  altul  de  ceafă / cu  braţul  drept,  cel 
nezburând”,  pentru  a se  scufunda  în  oceanul 
hiperborean. 

Urmează  definiţia / caracterizarea  acestui 
tinut: 

y 


Hiperboreea,  zonă  mortală 
a maimarilor  mintii, 

y 7 

loc  de  naştere  de  copii  de  piatră, 
din  care  sculptaţi  sunt  doar  sfinţii. 


Hiperboreea,  alb,  - negru, 

aur-argint, 

revelaţie,  nerevelatie,  tristete 
alergând  şi  orbecăind. 


Este  o „zonă  a maimarilor  minţii”,  care  e 
„mortală”  pentru  cei  care  nu  sunt  maimari  ai 
minţii.  Aici  se  nasc  „copii  de  piatră”,  dar  „sculptaţi 
sunt  doar  sfinţii”. 

E şi  o „zonă”  a poeziei:  „alb,  - negru,/  aur- 
argint,/  revelaţie,  nerevelaţie,  tristeţe/  alergând  şi 
orbecăind”. 

A treia  parte  şi  ultima  vorbeşte  despre 
împlinirea  unui  ideal  de  zbor  (însemnând,  poate, 
împlinirea  unui  etape  poetice): 

Ea  îşi  ridică  deodată  capul: 
deasupra  ei  aleargă  globuri  albe 
si  norii  se  destramă  în  fâşii  verzui. 

y y 

Se-arată-o  sferă  cu  întunecimi  ca  munţii, 

y 7 

pe  care  păsările  stând  înfipte-n  ciocuri, 
cu  pocnet  greu  de  aripi,  o rotesc. 

Desigur,  idealul  de  zbor  s-a-ndeplinit  aici. 

Putem  vedea  mari  berze-nfipte-n  stânca 
miscându-se  încet.  Putem  vedea 

y 

vulturi  imenşi,  cu  capul  îngropat  în  pietre, 
bătând  asurzitor  din  aripi,  şi  putem  vedea 
o pasăre  mai  mare  decât  toate, 
cu  ciocul  ca  o osie  albastră, 
în  jurul  căreia  se-nvârte, 
cu  patru  anotimpuri,  sfera. 


Desigur,  idealul  de  zbor  s-a-ndeplinit  aici, 

şi-o  aură  verzuie  prevesteşte 
un  mult  mai  aprig  ideal. 


Munţii,  stâncile,  pietrele  sunt  mişcate  de 
păsări  care  au  pliscul  sau  capul  îngropat  în  ele. 
însăşi  sfera  „cu  patru  anotimpuri ” are  ca  osie 
pliscul  unei  păsări  uriaşe  - o sferă  care  ilustrează 
tot  insula  Hiperboreei. 

E un  zbor  „ asurzitor ”,  al  păsărilor  care  mişcă 
munţii  şi  rotesc  această  sferă,  în  jurul  păsării 
uriaşe  „cu  ciocul  ca  o osie  albastră ”. 

Deşi  cred  că  e un  zbor  interior : „aripile  de 
piatră  ale  pietrelor / bat  atât  de  încet  /.../  De  altfel 
nu  mă  interesează  decât  aripile  pietrelor / pentru 
că  bat  foarte  încet!  pentru  că  bat  în  interiorul  lor / 
care  este  în  acelaşi  timp  interiorul  timpului” 
( Transparentele  aripi,  în  voi.  Oul  şi  sfera). 

Hiperboreea  este  ea  însăşi  un  ideal  de  zbor, 
un  ideal  pe  care  poetul  consideră  că  l-a  atins,  „şi- 
o aură  verzuie  prevesteşte / un  mult  mai  aprig 
ideal”. 

în  elegia  anterioară,  a fost  un  zbor  prin 
scufundare  (Botez?)  în  apele  hiperboreene,  după 
care  cei  doi  au  ajuns  sau  li  s-a  arătat  („ se-arată-o 
sferă’)  o insulă-sferă  înaripată  cu  munţi-păsări 
înaripaţi,  care  rotesc  această  sferă,  în  loc  de  cân- 
tare a sferelor  auzindu-se  „pocnet  greu  de  aripi”, 
„asurzitor”,  un  sunet  uriaş,  specific  pentru  di- 
mensiunile cosmice  imense. 

O sferă  „cu  patru  anotimpuri”  - ceea  ce  poate 
fi  o aluzie  la  clima  temperată  a Hiperboreei, 
despre  care  au  vorbit  unii  scriitori,  o climă 
edenică,  aşadar,  care  „se  arată”  după  naşterea  „pe 

zăpadă”  şi  după  scufundarea  baptismală  în  ocea- 
nul îngheţat,  cel  brownian,  cu  molecule  reci  şi 
mari  cât  balenele. 

Această  sferă  „cu  întunecimi  ca  munţii”  este 
„loc  al  naşterilor  de  copii  de  piatră”.  Iar  ea  l-a 
născut  pe  el  aici,  ca  pe  un  copil  de  piatră.  însă  el 
ştie  că,  dintre  cei  născuţi  aici,  „sculptaţi  sunt  doar 
sfinţii”.  Şi,  ca  să  ajungi  să  te  sculptezi  ca  sfânt  (să 
sculptezi  în  tine  sfinţenia),  e foarte  greu... 

De  aceea,  acest  ideal  de  zbor  „s-a-ndeplinit”. 
De  fapt,  e o primă  etapă  a idealului... 

Urmează  ceea  ce  e mai  greu,  chiar  mai  greu 
decât  scufundarea  în  oceanul  îngheţat,  şi  anume: 
„aşteptarea  zborului  locuind  în  mine”  ( Elegia 
oului,  a noua). 

Acesta  este  „un  mult  mai  aprig  ideal”  decât 
primul.  Pentru  că,  dacă  păstrăm  comparaţia  cu 
Botezul  creştin,  cu  adevărat,  asceza  si  nevointa, 

y 7 ' y y ' 

adică  sculptura  în  piatră  (brâncuşiană,  i-am  putea 
spune)  sau  zborul  care  urmează  Botezului,  sunt 
cu  mult  mai  aprige  decât  prima  etapă,  care  nici  ea 
n-a  fost  deloc  uşoară,  trecând  prin  îngheţ  faţă  de 
lume  şi  înot  prin  moleculele  uriaşe  ale  suferinţei. 
Trecând  prin:  „revelaţie,  nerevelaţie,  tristeţe / aler- 
gând şi  orbecăind”. 

Nu  ştiu  dacă  Nichita  a avut  în  minte  această 

y 

comparaţie  sau  versurile  (ca  şi  toată  substanţa 
elegiilor  sale)  sunt  doar  rodul  unor  intuiţii,  care 
nu  sunt  însă  deloc  străine  de  inspiraţia  de  la 
Dumnezeu.  Eu  bănuiesc  însă  si  cunoştinţe  mai 

y y y 

vaste  ale  poetului  şi  sunt  de  acord  cu  ceea  ce  a 
înţeles  şi  afirmat  Solomon  Marcus  (plecat  de 
curând  dintre  noi),  când  a vorbit  despre  „emines- 
cianul Nichita  Stănescu”:  „Nichita  Stănescu  este, 
după  Eminescu,  poetul  român  cu  cea  mai  mare 

încărcătură  culturală,  cultura  fiind  aici  înţeleasă 

7 y 

în  toate  direcţiile  posibile,  de  la  literatură,  artă  şi 
religie  la  ştiinţă  şi  filosofie”78. 

Să  ne  întoarcem,  deci,  la  Elegia  oului : 

Intr-un  ou  negru  mă  las  încălzit 
de  aşteptarea  zborului  locuind  în  mine; 
stă  unul  lângă  altul,  nedezlipit, 
şinele  lângă  sine. 

Sentimentul  unei  aripi  îmi  curge-n  spinare, 
senzaţia  de  ochi  îsi  caută  o orbită. 

y y 

O,  tu,  întuneric  mare, 
tu,  dezgustată  naştere  încremenită. 

S-a  aşezat  pe  mine  o idee 
si  mă  cloceşte  maternă. 

y y 

Acum,  tot  ceea  ce  este  e 
rotundă  căldură  si  fermă. 

y 

Sare  din  mine  un  fel  de  plisc 
în  toate  părţile  şi  deodată. 

Refuză  să  fie  un  obelisc 
şira  intimă,  curbată. 

Sparg  coaja  pielii  mele,  arsă, 
lipită  de-a  dreptul  pe  suflet, 
ca  să-mi  rămână  ne-ntoarsă 
întâia  încercare  de  umblet. 


78  A se  vedea:  Solomon  Marcus,  Eminescianul 
Nichita  Stănescu,  în  rev.  România  literară,  nr.  23/  2013, 

cf 

http://www.romlit.ro/eminescianul_nichita_stnes 

cu. 

Sar  cojile  negre,  oho! 

Mai  mare  mă  aflu  si  nezburat, 
lipit  de  acel  încotro, 
cu  o boltă  de  jur  împrejur  adăugat. 

Scot  ochi  cu  priviri  nereale 
La  dreapta,  la  stânga,  în  sus  şi  în  jos, 
născând  şir  de  regi-animale 
care  ştiu  cum  se  moare  frumos. 

y 

întind  şi  o pană  de  os,  irizată 
atinge  negrul  concav. 

Sar  cojile  negre  deodată 
şi  iată-mă,  iarăşi,  suav, 

închis  într-un  ou  mult  mai  mare, 
clocit  de-o  idee  mai  mare, 
gălbenuş  jumătate,  pasăre  jumătate, 
într-un  joc  cu  paşi  pe  furate. 

Ou  mare!  Silabă  răcnită 
într-o  perpetuă  creştere  smulsă 
fără  tavan  stalactită 
sedusă. 

Ouă  concentrice,  negre,  sparte 
flecare  pe  rând  şi  în  parte. 

Pui  de  pasăre  respins  de  zbor, 
străbătând  ou  după  ou, 
din  miezul  pământului  pân’la  Alcor79, 


79  Alcor  este  o stea  din  Ursa  Mare/  Carul  Mare. 
Arabii  opuneau  steaua  Canopus  (la  care  Nichita  face  de 
mai  multe  ori  referire  în  alte  poeme)  lui  Alcor,  ca 
ocupând  cel  mai  înalt  şi,  respectiv,  cel  mai  de  jos  loc  în 
ierarhia  celestă. 

într-un  ritmic,  dilatat  ecou. 

„Şinele”  încearcă  din  „sine”  să  iasă, 
ochiul  din  ochi,  si  mereu 
însuşi  pe  însuşi  se  lasă 
ca  o neagră  ninsoare,  de  greu. 

Dintr-un  ou  într-unul  mai  mare 
la  nesfârşit  te  naşti,  nezburată 
aripă.  Numai  din  somn 
se  poate  trezi  fiecare,  - 
din  coaja  vieţii  niciunul, 
niciodată. 

Nesfârşitele  naşteri  ale  sinelui  sunt  multe  si 

J y y y 

grele,  într-o  viaţă  de  om,  fără  ca  să  poată  spune  că 
a ajuns  vreodată  la  desăvârşire,  atâta  timp  cât 
omul  se  află  încă  în  „coaja  vieţii”. 

De  abia  după  ce  va  ieşi  din  oul  acestei  vieţi, 
atunci  va  putea  cunoaşte  nesfârşirea  desăvârşirii, 
dar  numai  dacă  aici  a sculptat  în  sine,  copilul  de 
piatră,  şi  dacă  a spart  cât  mai  multe  coji  negre  de 
pe  sufletul  său  („sparg  coaja  pielii  mele,  arsă,/ 
lipită  de-a  dreptul  pe  suflet”). 

Dar  să  o luăm  de  la  capăt... 

„într-un  ou  negru”  se  află  poetul  şi  ne  aflăm 
toţi,  la  începutul  iniţierii  noastre  în  cunoaşterea 
celor  vremelnice  si  a celor  veşnice.  într-un  ou 

y y 

negru  al  neştiinţei  şi  neînţelegerii,  în  care  lucru- 
rile ni  se  par  obscure,  întunecate,  greu  de  pătruns. 

Şi  chiar  sufletul  nostru  e o taină  pentru  noi, 
locuind  „şinele  lângă  sine”:  cel  ce  este  azi  lângă  cel 


A se  vedea: 

https://en.wikipedia.org/wiki/Mizar_and_Alcor. 
Şi:  https:// en.wikipedia.org/wiki/Canopus. 

ce  va  fi  mâine,  născându-se  perpetuu  „însuşi  pe 
însusi”. 

y 

„Sentimentul  unei  aripi  îmi  curge-n  spinare,/ 
senzaţia  de  ochi  îsi  caută  o orbită încă  două 

y y 

versuri  geniale  ale  lui  Nichita,  definind  plastic  un 
sentiment  inefabil  al  sufletului,  care  simte  că  tre- 
buie să  se  nască  mereu  si  mereu. 

y 

Bineînţeles:  dacă  eşti  în  stare  să  îti  simţi 

y y y y 

sufletul  şi  dorinţele  lui  ingenue  şi  adevărate,  ceea 
ce  e o virtute  foarte  rară  printre  oameni. 

Metafora  aceasta  e magnifică.  Ca  şi  cum 
puiul  păsării,  în  ou  fiind  încă,  şi-ar  simţi  aripa  cu 
care  încă  nu  a zburat  si  ochiul  cu  care  încă  nu  a 

y 

văzut:  aşa  se  simte  sufletul  în  această  lume. 

Ai  „sentimentul  unei  aripi”,  pe  care  nu  poţi 
să-l  explici  altora,  şi  „senzaţia  de  ochi”  care  începe 
sau  cere  să  vadă  alte  vederi  decât  cele  obişnuite: 

y 

vederi  lăuntrice,  înţelegeri  din  ce  în  ce  mai  adânci 
ale  lucrurilor. 

însă,  pentru  ca  aripa  să  crească  şi  să  se  for- 
meze orbita  pentru  astfel  de  senzaţii  suprasen- 
zoriale, trebuie  să  învingi  stagnarea  în  „întune- 
ricul mare”,  obişnuinţa  cu  el,  si  „naşterea  încre- 
menită”,  adică  „dezgustarea”  de  viaţă,  nedorinţa 
de  a trăi  şi  de  a gusta  drojdia  vieţii. 

Şi  aici  Nichita  îi  desfide  pe  toţi  criticii  noştri 
încremeniţi  în  mult  apreciata,  de  către  ei ,fdosofie 
a nimicului / nefiinţei,  pe  care,  zic  ei  (în  mod 
eronat)  ar  fi  propovăduind-o  Eminescu. 

Ideea-closcă  nu  trebuie  înţeleasă,  în  mod 
simplist,  ca  o idee.  Ea  este  o intuiţie,  determinată 
şi  unită  cu  dorul  sufletului  după  „zbor”. 

„Zborul”  necontenit,  spre  tot  mai  sus,  spre 
Dumnezeu,  este  sentimentul  cel  mai  acut  si  mai 

7 y 

concret  al  sufletului,  de-a  lungul  întregii  existen- 

ţe.  La  nivelul  artei,  şi  acesta  se  poate  numi  o „idee” 
brâncusiană. 

y 

„Sparg  coaja  pielii”  sufletului,  „ca  să-mi 
rămână  ne-ntoarsă/  întâia  încercare  de  umblet ”: 
ca  să  nu  mă  întorc  înapoi,  în  „întuneric  mare”. 

„Privirile  nereale”  sunt  ale  ochilor  care  pri- 
vesc întâia  dată  o realitate  necunoscută  până 
atunci,  care  au  intuit  si  au  dorit,  dar  totuşi  nu  le 
vine  să  creadă  că  există  ceva  cu  mult  mai  înalt  si 

y 

mult  mai  profund  decât  atmosfera  existenţială 
obişnuită.  De  aceea,  ei  nasc  „şir  de  regi-animale ,/ 
care  ştiu  cum  se  moare  frumos”. 

Descinderea  într-o  altă  lume,  într-un  alt 
nivel  de  cunoaştere  spirituală,  te  face  să  descoperi 
că  şi  acesta  este  insuficient  sufletului,  dacă  rămâi 
pe  loc,  dacă  nu  mergi  mai  departe:  „şi  iată-mă, 
iarăşi,  suav,/  închis  într-un  ou  mult  mai  mare,/ 
clocit  de-o  idee  mai  mare”. 

Astfel  încât,  poetul  se  simte  mereu:  „gălbe- 
nuş jumătate,  pasăre  jumătate”.  Adică:  între  po- 
tenţă  şi  împlinire.  Şi  asta  „într-un  joc  cu  paşi  pe 
furate”:  un  joc  cu  paşi  în  care  fură  mersul,  în  care 
învaţă  să  meargă  furând  de  la  alţii,  învăţând  de  la 
alţii,  de  la  cei  dinainte:  poeţi,  înţelepţi,  savanţi, 
eroi,  Sfinţi. 

7 y 

Şi  astfel,  trebuie  să  înainteze  spiritual/  du- 
hovniceşte,  făcând  efortul  de  a sparge  ouăle  negre, 
cele  pline  cu  întuneric:  „ouă  concentrice,  negre, 
sparte / fiecare  pe  rând  şi  în  parte”. 

„«Şinele»  încearcă  din  «sine»  să  iasă,/  ochiul 
din  ochi”:  este  căutarea  extazului,  a ieşirii  din  sine, 
a revelaţiei  dumnezeieşti.  La  ea  se  ajunge  prin 
pocăinţă,  prin  plâns:  „Numai  lacrima,  numai  ea/ 
transportă  şinele  către  sine / ridică  şinele  din  sine,/ 

ia  şinele  din  sine/  prin  simplă  luare ” ( Prin  simpla 
luare,  voi.  Laus  Ptolemaei). 

Altfel,  în  absenţa  ploii  lacrimilor,  omul 
„însuşi  pe  însuşi  se  lasă / ca  o neagră  ninsoare,  de 
greu”.  Pentru  că,  aşa  cum  spune  în  altă  parte: 
„Vreau  să  te-aud,  să  te  adulmec,  să  te  gust,/  o, 
lucrul  veşnic  [viaţă  a mea  veşnică]/  sculptat  de 
mine  numai  bust / şi  în  cuvinte.  //  Dar  nu  pot[,]  nu 
e spart  timpanul/ prin  care  curg  anomalii,  / numite 
ora,  ziua,  anul”...  ( Cântec  de  scos  apa  din  urechi, 
voi.  Laus  Ptolemaei). 

Altfel  spus,  încă  nu  e spartă  coaja  vieţii.  Căci: 

O,  nu  există  niciun  ou 
din  care  să  se  nască 
lumea  trăită  rău,  din  nou 
în  lumea  cea  visată  si  cerească. 

y 

Pământul  însuşi  nu  e ou,  nu,  nu! 

Din  el  nicicând  nu  se  va  naşte 

y 

pământ  cum  naşte  din  ecou 
ecouri,  împietrite,  moaşte. 

( Egg , voi.  Laus  Ptolemaei) 


Pământul  nu  se  poate  schimba  singur  în 
materie  transfigurată,  în  Sfinte  Moaşte. 

Din  cel  ce  e numai  pământ,  din  omul  nespi- 
ritualizat/ neînduhovnicit,  „nicicând  nu  se  va 
naşte / pământ”  sfânt,  „moaşte”,  care  sunt  „ecouri 
împietrite”  ale  vieţii  de  sfinţenie. 

Omul-fantă  este  „antielegia”  care  joacă 
„rolul  lui  Iuda”80,  după  cum  ne-a  spus-o  însuşi 
Nichita.  Ea  nu  este  numărată  împreună  cu  celelal- 
te elegii,  în  acest  volum  „care,  iniţial,  purta  şi 
titlul  Cina  cea  de  taină,  unde  fiecare  elegie  cuprin- 
dea un  apostol”81. 

Şi  ea  „se  închină”,  de  către  poet,  „lui  Georg 
Wilhelm  Friedrich  Hegel”.  Ceea  ce  i-a  determinat 
pe  unii  să  încerce  să  descifreze  lirica  lui  Nichita 
prin  apelul  la  filosofia  lui  Hegel  (precum  odini- 
oară, alţii,  pe  Eminescu  prin  Schopenhauer),  deşi 
nu  cred  că  o astfel  de  „închinare”  poate  vreodată 
să  bucure  pe  cineva  sau  poate  să  fie  înţeleasă  în 
mod  pozitiv. 

Dacă  ne  uităm  mai  bine,  însă,  poemul  nu 
este  numai  o „antielegie”,  ci  chiar  mai  mult:  este 
anti-Elegia  întâia. 

Dacă,  în  Elegia  întâia,  „El  începe  cu  sine  şi 
sfârşeşte / cu  sine.  /.../  Din  el  nu  străbate-n  afară / 
nimic;  /.../  El  este  înlăuntrul  desăvârşit”  etc.,  în 
schimb,  „Omul-fantă  /.../  El  vine  din  afară:/  din 
afara  frunzelor, / din  afara  luminii  protectoare/  şi 
chiar / din  afara  lui  însuşi”. 

Ceea  ce  ne-ar  putea  conduce  la  concluzia  că, 
dacă  aceasta  este  antielegia  care  îl  reprezintă  pe 
Iuda,  atunci,  Elegia  întâia  s-ar  putea  referi,  măcar 
în  parte,  la  Hristos-Dumnezeu.  După  cum  am 
văzut,  definiţiile  de  acolo  pot  fi  înţelese  teologic82. 

80  Antimetafizica,  op.  cit.,  p.  96. 

81  Ibidem. 

82  A se  vedea,  mai  sus,  comentariul  nostru  la  Elegia 
întâia,  care  a fost  publicat  aici: 

http://www.teologiepentruazi.ro/2016/02/27/reint 

oarcere-la-nichita-14/, 

http://www.te0l0giepentruazi.r0/2016/03/01/reint 

oarcere-la-nichita-15/. 

Pentru  că  Cina  cea  de  taină  trebuie  să  îl  cuprindă 
şi  pe  El,  nu  numai  pe  Apostolii  Lui. 

Revenind  însă  la  Omul-fantă,  el  nu  se  umple 
de  Viaţă,  ci  „el  se  umple/  cu  imaginile  diforme / 
atârnând  lăţoase  de  marginile/  existenţei ”. 

Nu  trăieşte,  ci  „el  adulmecă  existenţa”  sau 
„există  numai  cât  să  ia  cunoştinţă / de  existenţă”. 
Dar  nu  are  viaţă  în  el,  nici  nu  are  înţelegere  a 
existenţei  şi  nici  dragoste  pentru  ea. 

El  „ia  naştere  lăsându-se/  devorat  de  ea”,  de 
propria  existenţă,  este  înghiţit  de  viaţa  lui  rea. 

De  fapt,  „nu  se  ştie  cine  mănâncă  pe  cine”: 
viaţa  lui  pe  el  sau  el  îşi  mănâncă  viaţa.  Căci  „el  este 
în  afară  pântec/  şi  înlăuntru  gură  cu  dinţi”. 

Lăuntric,  este  „gură  cu  dinţi”,  are  suflet  de 
fiară,  mentalitate  de  răpitor. 

„Omul-fantă  /.../  El  se  apropie,  se  apropie./ 
întâlneşte  sfera/  şi  are  vederea  aerului / şi  a 
simunurilor”.  Nichita  spunea  altădată,  despre 
masa  lui  Brâncuşi  (din  complexul  Masa  tăcerii 
sau  Cina  cea  de  taină)  că  „este  sferă,  e în  sine 
însăşi,  şi  îşi  este  de  ajuns,  e dogma  divină,  mister 
întreg”83;  după  cum  şi  în  Elegia  întâia  preciza: 
„Din  el  nu  străbate-n  afară / nimic;  de  aceea  nu  are 
chip / şi  nici  formă.  Ar  semăna  întrucâtva/  cu 

r yy 

sfera  . 

Aşa  încât,  omul-fantă  „întâlneşte  sfera”,  dar 
vede. ..aer  si  simunuri,  adică  vânturi  desertice, 

y 7 y 7 

furtuni  de  nisip.  El  „azvârle  mari  piramide / de  vid/ 
peste  mari  deserturi”.  Aruncă  piramide  de  vid  în 
pustiu... 

Afirmaţii  precum  „Sufletele  morţilor / sunt 
atmosfera  terestră./  Respirăm  sufletele  lor;/ 


83  Cf.  Nichita  Stănescu,  Fiziologia  poeziei,  op.  cit., 
p.  267. 

sufletele  lor  îşi  înfig  câte  un  deget / adânc  în 
respiraţia  noastră”  trebuie,  de  asemenea,  înţelese 
în  sens  parabolic,  iar  nu  literal  - altfel  ar  fi  imagini 
horror.  Pentru  că  atmosfera  noastră  existenţială 
este,  adesea,  determinată  sau  influenţată  de  cli- 
matul mental  şi  de  spiritualitate  pe  care  l-au 
generat  alţii.  Cred  însă  că,  aici,  Nichita  se  referă 
mai  degrabă  la  o atmosferă  viciată,  nu  la  una 
sănătoasă. 

Dar  „omulfantă  moare/  ca  să  ia  cunoştinţă 
de  moarte”.  Căci,  după  cum  trăieşte  devorându-se, 
fără  a avea  viaţă  cu  adevărat,  tot  la  fel  „moare/  ca 
să  ia  cunoştinţă  de  moarte”,  fără  a înţelege  nici 
sensul  vieţii,  nici  pe  cel  al  morţii. 

„El  se  lasă  respirat / şi  la  rândul  lui / respiră / 
obiectele  însufleţite  şi  neînsufleţite/  ca  şi  cum  ar  fi 
aer.  //  Nu  se  ştie  cine  respiră  pe  cine”:  se  lasă 
respirat  ca  un  virus  sau  îi  respiră  pe  alţii  ca  pe  aer. 
Pe  cei  care  se  lasă  respiraţi  în  felul  acesta,  la  fel  ca 
„obiectele  neînsufleţite”. 

„Nu  ştie  dacă  între  ochiul  lui/  şi  ochiul 
lucrurilor / există  vreun  spaţiu  pentru  vedere.  // 
Retina  omuluifantă  e lipită / de  retina  lucrurilor. 
/.../ Nu  se  ştie  cine  îl  vede  pe  cine.  //  Nu  e loc  pentru 
semne,/  pentru  direcţii./.../  Totul  e lipit  de  tot;/ 
pântecul  de  pântec,/  respiraţia  de  respiraţie,/ 
retina  de  retină”. 

în  acest  caz,  lipirea  exclude  vederea. 

Lipirea  aceasta  aduce  cu  sine  indistinctivi- 
tatea,  amestecul  haotic,  neindividualizarea,  totala 
opacitate. 

Dacă,  în  Elegia  întâia,  „Totul  este  inversul 
totului./  Dar  nu  i se  opune,  şi/  cu  atât  mai  puţin  îl 
neagă”,  aici:  „Totul  e lipit  de  tot”,  ca  semn  al 
nedezlipirii  - putem  spune  - de  „cojile  negre”  ale 

oului  negru  „lipit  pe  suflet ” ( Elegia  oului,  a 
noua 84). 

Şi,  în  final,  o observaţie:  în  ciuda  limbajului 
sentenţial-abstract,  poezia  lui  Nichita  nu  este 
despre  abstracţiuni,  nici  nu  comunică  mâhniri 
abstracte,  cum  greşit  credea,  spre  exemplu, 
Călinescu  despre  Dosoftei. 

Cina  cea  de  taină  a reprezentat,  pentru 
Nichita,  o imagine  fundamentală,  la  care  a făcut 
trimitere  şi  în  alte  poeme.  O icoană  a iubirii,  a 
prieteniei  şi  credincioşiei.  „Eu  rămân  cu  voi  cei 
unsprezece”,  ne  comunică  el  (Ritual,  din  voi. 
Belgradul  în  cinci  prieteni). 

Se  poate  spune  că  Nichita  a încercat  să  facă 
loc  şi  poetului,  la  această  Cină.  De  altfel,  un  Sfânt 
al  zilelor  noastre,  Sfântul  Porfirie  Kavsokali- 
vitul85,  obişnuia  să  afirme:  „Ca  să  devină  cineva 
creştin  trebuie  să  fie  poet”86. 

Elegia  a zecea  este  tot  o artă  poetică  şi  ea 
continuă  ceea  ce  autorul  a început  să  spună  în  A 
şaptea  elegie,  şi  anume  că  nu  trăieşte  pentru  sine, 
ci  „în  numele”  a tot  ce  există,  neavând  vreme  „să 
mă  gândesc/  la  propria  mea  viaţă”  şi  făcând  „totul 
pentru  a îmbrăţişa,/  amănunţit,  totul,/  pentru  a 
pipăi  nenăscutele  privelişti”... 

Aşadar: 

y 


84  A se  vedea  comentariul  nostru: 
http://www.teologiepentruazi.ro/20r6/03/27/reint 

oarcere-la-nichita-22/. 

85  A se  vedea: 

http://ro.orthodoxwiki.org/Porfirie_Kavsokalivitu 

1. 

86  Ne  vorbeşte  Părintele  Porfirie,  trad.  din  limba 
greacă  de  Ierom.  Evloghie  Munteanu,  Ed.  Bunavestire, 
Galaţi,  2003,  p.  359-360. 

Sunt  bolnav.  Mă  doare  o rană 
călcată-n  copite  de  cai  fugind. 
Invizibilul  organ, 
cel  fără  nume  fiind 

neauzul,  nevăzul 
nemirosul,  negustul,  nepipăitul 
cel  dintre  ochi  şi  timpan, 
cel  dintre  deget  şi  limbă,  - 
cu  seara  mi-a  dispărut  simultan. 

Vine  vederea,  mai  întâi,  apoi  pauză, 
nu  există  ochi  pentru  ce  vine; 

vine  mirosul,  apoi  linişte, 
nu  există  nări  pentru  ce  vine; 

apoi  gustul,  vibraţia  umedă, 
apoi  iarăşi  lipsă, 
apoi  timpanele  pentru  leneşele 
mişcări  de  eclipsă; 

apoi  pipăitul,  mângâiatul,  alunecare 
pe  o ondulă  întinsă, 
iarnă-ngheţată-a  mişcărilor 
mereu  cu  suprafaţa  ninsă. 

Dar  eu  sunt  bolnav.  Sunt  bolnav 
de  ceva  între  auz  si  vedere, 
de  un  fel  de  ochi,  un  fel  de  ureche 
neinventate  de  ere. 

Trupul  ramură  fără  frunze, 
trupul  cerbos 
rărindu-se-n  spaţiul  liber 

după  legile  numai  de  os, 

neapărate  mi-a  lăsat 
suave  organele  sferii 
între  văz  şi  auz,  între  gust  şi  miros 
întinzând  ziduri  ale  tăcerii. 

Sunt  bolnav  de  zid,  de  zid  dărâmat 
de  ochi-timpan,  de  papilă-mirositoare. 
M-au  călcat  aerian 
abstractele  animale, 

fugind  speriate  de  abstracţi  vânători 
speriaţi  de  o foame  abstractă, 
burţile  lor  ţipând  i-au  stârnit 
dintr-o  foame  abstractă. 

Şi  au  trecut  peste  organul  ne-nveşmântat 
în  carne  şi  nervi,  în  timpan  şi  retină 
si  la  voia  vidului  cosmic  lăsat 

y 

si  la  voia  divină. 

y 

Organ  pieziş,  organ  întins, 
organ  ascuns  în  idei,  ca  razele  umile 
în  sferă,  ca  osul  numit 
calcaneu  în  călcâiul  al  lui  Achile 

lovit  de-o  săgeată  mortală;  organ 
fluturat  în  afară 
de  trupul  strict  marmorean 
si  obişnuit  doar  să  moară. 

y y 

Iată-mă,  îmbolnăvit  de-o  rană 
închipuită  între  Steaua  Polară87 


87  A se  vedea: 

şi  steaua  Canopus88  şi  steaua  Arcturus89 
şi  Casiopeea90  din  cerul  de  seară. 

Mor  de-o  rană  ce  n-a  încăput 
în  trupul  meu  apt  pentru  răni 
cheltuite-n  cuvinte,  dând  vamă  de  raze 
la  vămi. 

Iată-mă,  stau  întins  peste  pietre  şi  gem, 
organele-s  sfărâmate,  maestrul, 
ah,  e nebun  căci  el  suferă 
de-ntreg  universul. 


Dacă  în  Elegia  oului,  a noua  vorbea  despre 
cum  „sentimentul  unei  aripi  îmi  curge-n  spinare,/ 
senzaţia  de  ochi  îsi  caută  o orbită ”,  discursul 
poetic  dezbate,  aici,  problema  unui  organ  nevă- 
zut/ neinventat  pentru  un  simţ  de  nenumit. 

Simţurile,  senzaţiile  trupeşti  şi  sufleteşti  nu 
sunt  îndestulătoare  pentru  a defini  omul,  pentru 
a-i  caracteriza  întreaga  plajă  de  sentimente,  înţe- 
legeri şi  dorinţe.  Există  lucruri  profunde,  care  sca- 
pă receptorilor  de  tip  senzorial. 

Există  vederi,  mirosiri,  pipăiri,  auziri,  gustări 
pentru  care  „nu  există  ochi”,  pentru  care  „nu 
există  nări”,  nici  alte  organe  de  simţ  specifice. 

Chiar  specificitatea  aceste  simţiri  aparte  este 
nereperabilă,  ea  neputând  fi  numită  decât  prin 


https://ro.wikipedia.org/wiki/Steaua_polară. 

88  Idem:  https://en.wikipedia.org/wiki/Canopus. 

89  Idem:  https://en.wikipedia.org/wiki/Arcturus. 

90  Idem: 

https://en.wikipedia.org/wiki/Cassiopeia_(constel 

lation). 

construcţii  negative,  apofatice:  „neauzul,  nevăzul/ 
nemirosul,  negustul,  nepipăitul”  - în  avanscena 
Necuvintelor. 

în  afara  organelor  de  simţ  obişnuite  - în 
afara  trupului  „strict  marmorean”,  de  o frumuseţe 
sculpturală,  dar  „obişnuit  doar  să  moară”-  , există 
un  organ  pentru  nemurire,  „ne-nveşmântat/  în 
carne  şi  nervi,  în  timpan  şi  retină”,  care  este  „la 
voia  vidului  cosmic  lăsat”,  întrucât  nu  există,  nu 
are  materialitate,  nu  a fost  creat,  dar  „ şi  la  voia 
divină”,  întrucât  poate  exista,  fiindcă  poetul  simte 
cum  în  el  însusi  „senzaţia  de  ochi  îsi  caută  o 

orbită”  pentru  vederi  inefabile,  la  fel  şi  toate  cele- 
lalte senzaţii  ale  unor  organe  încă  neînfiinţate. 

Căci,  dacă  pentru  cele  materiale  există  orga- 
ne de  simţ  specifice,  pentru  cele  spirituale  trebuie 
să  existe,  de  asemenea,  organe  de  simţ  spirituale. 
Absenta  lor  sau  ne-simtirea  lor  doare,  rănindu-1 
foarte  mult  pe  cel  care  a început  să  simtă  dorul  de 
cele  veşnice,  dorinţa  de  a depăşi  suficienţa  majo- 
rităţii oamenilor,  care  se  complac  în  simţirile  obi- 
ectuale ale  lumii  lor. 

Aşa  încât,  după  cum  spuneam,  „opţiunea  la 
real”  a lui  Nichita  nu  este  deloc  una  pentru 
concretul  despiritualizat. 

E nevoie  de  ceea  ce  s-ar  putea  numi  un  organ 
abstract  pentru  lucruri  abstracte,  deşi,  după  cum 
precizam  puţin  mai  devreme,  poezia  lui  Nichita, 
ca  şi  cea  a lui  Dosoftei,  nu  este  despre  „mâhniri 
abstracte”. 

De  altfel,  subtitlul  Elegiei  a zecea  este: 
„Sunt”.  O afirmaţie  clară  a existentei  tocmai  în 

77  y y 

virtutea  a ceea  ce  simte  că  este  mai  presus  de  per- 
cepţia comună. 

Pe  lângă  faptul  că  sună  arghezian,  versul 
„Sunt  bolnav  de  zid,  de  zid  dărâmat”  poate  fi  o 
aluzie  la  Efes.  2,  14  - despre  care  am  mai  vorbit, 
când  am  comentat  A patra  elegie 91  - sau  la 
Mănăstirea  Argeşului92. 

Steaua  Polară,  Canopus,  Arcturus  şi  Casio- 
peea  sunt  unele  dintre  cele  mai  luminoase  stele 
sau  constelaţii  care  strălucesc  în  emisfera  nordi- 

f 

că.  Nu  ştiu  cât  de  mare  a fost  interesul  lui  Nichita 
pentru  astronomie  sau  dacă  a fost  influenţat  de 
Eminescu  în  această  privinţă,  dar  este  foarte  posi- 
bil. 

Trimiteri  evidente  la  Eminescu  face  Nichita 
atunci  când  vorbeşte  despre  stele  şi  despre  „cerul 
de  seară”  (deşi  numirea  constelaţiilor  îi  era  mai 
degrabă  proprie  lui  Cantemir,  ca  şi  un  epitet 
precum  „cerbos”),  despre  trupul  „marmorean” sau 
când  scrie  versurile:  „organele-s  sfărâmate, 

maestrul,/  ah,  e nebun  căci  el  suferă / de-ntreg  uni- 
versul”. Aici  parafrazează  sfârşitul  Scrisorii  IV: 

...E  acelaşi  cântec  vechi, 

7 7 

Setea  linistei  eterne  care-mi  sună  în  urechi; 

Dar  organele-s  sfărmate  şi-n  strigări  iregulare 
Vechiul  cântec  mai  străbate  cum  în  nopţi  izvorul 

sare. 

P-ici,  pe  colo  mai  străbate  câte-o  rază  mai  curată 
Dintr-un  Carmen  Saeculare  ce-1  visai  si  eu  odată. 

7 


91 A se  vedea  comentariul  nostru  de  mai  sus,  sau: 
http://www.te0l0giepentruazi.r0/20r6/03/09/rein 
toarcere-la-nichita-ry/. 

92  A se  vedea: 

https : //ro  .wikisource.org/wiki /Mănăstirea_Argeş 


ului. 

Altfel  şuieră  şi  strigă,  scapără  şi  rupt  răsună, 
Se  împing  tumultuoase  şi  sălbatece  pe  strună, 
Şi  în  gându-mi  trece  vântul,  capul  arde  pustiit, 
Aspru,  rece  sună  cântul  cel  etern  neisprăvit... 

Unde-s  şirurile  clare  din  viaţa-mi  să  le  spun? 
Ah!  organele-s  sfărmate  şi  maestrul  e nebun! 


După  cum  am  explicat  şi  altădată93,  ter- 
menul organ  sau  psaltirion  traduce  denumirea 
instrumentului  muzical  pe  care  îl  foloseau  vechii 
evrei,  la  care  a cântat  si  Sfântul  David. 

7 y 

Dosoftei  a transliterat  termenul  din  greacă, 
în  traducerea  Psaltirii,  şi  acesta  a fost  utilizat,  mai 
departe,  în  poezia  noastră,  în  sec.  al  XVIII-lea  şi  al 
XlX-lea. 

Astfel  încât  „organele  sfărmate”  ale  „maes- 
trului”, la  Eminescu,  se  referă,  alegoric,  la  instru- 
mentul poetic,  care  se  sfărâmă  în  el  însuşi,  locul 
poeziei  eterne  („Carmen  Saeculare  ce-l  visai  şi  eu 
odată”)  fiind  luat  de  „setea  liniştei  eterne  care-mi 
sună  în  urechi”. 

Spunând  că:  „organele-s  sfărâmate,  maes- 
trul,/ ah,  e nebun  căci  el  suferă / de-ntreg  univer- 
sul”, Nichita  a sesizat  corect  înţelesul  versurilor 
eminesciene.  Cu  atât  mai  mult  cu  cât  „maestrul” 
din  Scrisoarea  IV  seamănă  mult  cu  acel  Orfeu  din 
Memento  mori,  cu  a lui  „arfă  sfărâmată”,  după  al 


93  A se  vedea  cartea  noastră,  Epilog  la  lumea  veche, 
voi.  I.  2,  op.  cit.,  p.  558-559,  cf 

http://www.teologiepentruazi.ro/2015/05/16/epilo 

g-la-lumea-veche-i-2-editia-a-doua/. 

cărui  cânt,  putem  spune,  se  mişcă-„rzfreg  univer- 
sul”94. 

La  Eminescu,  universul  întreg  are  de  poves- 
tit o nesfârşită...  epica  magna : „Şi  cuminţi  frunzele 
toate  îşi  comunică  misterurij  Surâzând,  clipind 
ascultă  ochii  de-aur  de  pe  ceruri,/  Crenge  rele 
imitează  pân’  şi  zgomotul  de  guri / A cărărilor 
pierdute  de  pe  valea  cu  izvoare.  /.../  Cine  are-urechi 
s-audă  ce  murmur  gurile  rele / Şi  vorbăreţele  valuri 
şi  prorocitoare  stele  /.../  Cine-ascultă  şi  nu- 
nstrună  arfa-i  de  cântări  bogată ,/  Căci  comori 
de  taine-ascunde  orice  râu.. .Lunca  ingrată / De-ar 
şopti,  viaţa-i  toată  n-ar  sfârşi  de  povestit” 
(Memento  mori). 

Universul  întreg  ar  şopti  viaţa-i  toată,  iar 
poetul  ar  înstruna  arfa-i  de  cântări  bogată,  pentru 
că  bogăţia  universului  creat  de  Dumnezeu  îi  face 
poetului  arfa  bogată  sau  arfa  lui  este  în  acord  cu 
întreg  universul  şi  cu  şopodrea  acestuia  (un  arha- 
ism dosofteian  pentru  şopdre),  care  se  opune 
vorbirii  deşarte  a oamenilor:  „O,  teatru  de  pă- 
puşe...zvon  de  vorbe  omeneşti ,/  Povestesc  ca 
papagalii  mii  de  glume  şi  poveşti / Fără  ca  să  le 
priceapă.. .După  ele  un  actor / Stă  de  vorbă  cu  el 
însuşi,  spune  zeci  de  mii  de  ori / Ce-a  spus  veacuri 
dupolaltă,  ce  va  spune  veacuri  încă,/  Pân’  ce 
soarele  s-o  stinge  în  genunea  cea  adâncă”  (Scrisoa- 
rea IV) . 

La  fel,  despre  cosmosul  din  poezia  lui 
Dosoftei  spuneam,  altădată,  că  „e  o Şeherezadă  în 


94  A se  vedea  idem,  p.  239-241. 

Dar  şi  comentariul  nostru  de  aici:  Eminescu  între 
modernitate  şi  tradiţie,  op.  cit.,  p.  330-333,  cf. 

http://www.teologiepentruazi.ro/2015/11/16/emine 

scu-intre-modernitate-si-traditie/. 

stare  să  povestească  o mie  şi  una  de  nopţi  numai 
despre  minunile  lui  Dumnezeu”95. 

Dacă  poetului  i se  sfărâmă  „arfa”  sau  „orga- 
nele”, atunci  „aspru,  rece  sună  cântul  cel  etern 
neisprăvit...”  (Scrisoarea  IV).  „De-ar fi  aruncat  în 
chaos  arfa-i  de  cântări  îmfiată,/  Toată  lumea  după 
dânsa,  de-al  ei  sunet  atârnată,/  Ar  fi  curs  în  văi 
eterne,  lin  şi-ncet  ar  fi  căzut...  ” ( Memento  mori). 

Sau,  cum  zice  Nichita,  „Dacă  s-ar  descuraja 
poetul / ar  cădea  frunzele  din  copaci,  - / şi  ramurile 
lor  ar  rămâne/  ca  nişte  spânzurători./ 

Dacă  s-ar  descuraja  poetul,/ femeile  gravide / 
n-ar  mai  naşte,/  n-ar  mai  naşte  niciodată ./  Dar, 
din  graţie  şi  din  grijă,  poetul,/  din  graţie  şi  din 
grijă,/  moare  întotdeauna,  întotdeauna,/  înainte 
de  a se  descuraja”  (Artă  poetică,  voi.  Opere  imper- 
sonale). 

în  paranteză  fie  spus,  în  1982  (când  fuseseră 
redactate,  deja,  cam  toate  comentariile  „revolu- 
ţionare” despre  poezia  lui  Eminescu  - sau  cele  pe 
care  le  consideră  astfel  exegeza  noastră),  Nichita 
aprecia  că  „Eminescu  încă  nu  şi-a  găsit  criticul”96. 
De  asemenea,  ne  mărturiseşte,  despre  sine,  că 
„maturizarea”  lui,  ca  poet,  „a  provenit  din  lectura 
absolut  personală  a operelor  fundamentale”97  ale 
literaturii  române  si  universale,  adică  neinfluen- 
ţaţă  şi  necoincidentă  cu  opiniile  criticii  oficiale. 
Despre  care,  de  altfel,  el  avea  o părere  foarte 
proastă,  considerând  că  „moda  de  acum  nu  mai 


95  A se  vedea  Epilog  la  lumea  veche,  voi.  1. 1,  ediţia  a 
doua,  Teologie  pentru  azi,  Bucureşti,  2014,  p.  125-127,  cf. 

http://www.teologiepentruazi.ro/2014/01/11/epilo 

g-la-lumea-veche-i-i-editia-a-doua/. 

96  Cf.  Antimetafizica,  op.  cit.,  p.  108. 

97  Idem,  p.  295. 

stă  în  «Epatez  Ies  bourgeois!»,  ci  în  «Epatez  Ies 
critiques!»”98. 

Putem  considera  că  rana  şi  durerea  poetului 
au,  în  continuare,  legătură  cu  eminescianul  „Unde 
voi  găsi  cuvântul / Ce  exprimă  adevărul?”.  Căci 
Nichita  definea  talentul  poetic  ca  nefiind  „vedere 
şi  auz”,  ci  „o  tânjire  a tuturor  organelor  omului, 
atât  de  despărţite  între  ele  [...]  o tânjire  de  cu- 
noaştere, o tânjire  a simţurilor,  tânjire  a ideilor  lui 
către  perfecţiune”",  ceva  aflat  „la  vama  dintre 
gândirea  în  imagini  şi  gândirea  în  noţiuni  [...]  aşa 
cum  tâmpla  se  află  între  ochi  şi  timpan  (s.  n.)”100. 

Din  acest  motiv,  probabil,  închipuie  sufletul 
ca  pe  o sferă  - tânjind,  adică,  spre  desăvârşire  - 
pentru  că  „trupul  cerbos... neapărate  mi-a  lăsat / 
suave  organele  sferii  /.../  Organ  pieziş,  organ 
întins,/  organ  ascuns  în  idei,  ca  razele  umile / în 
sferă  /.../  Mor  de-o  rană  ce  n-a  încăput / în  trupul 
meu.. .dând  vamă  de  raze/  la  vămi”. 

Trupul  „strict  marmorean”  are  ca  singure 
elemente  de  neperisabilitate  „legile  numai  de  os”. 
Pentru  el,  sensibilitatea  la  cele  nevăzute  a sufle- 
tului este  „călcâiul  al  luiAchile”. 

Talentul  sau  harul  poetic  - pentru  că  tot 
Nichita  spunea  că  „talentul  nu  este  muncă,  ci 
revelaţie”101,  fără  a minimaliza  însă  rolul  muncii  - 
este  cel  care,  într-un  imaginar  dialog  cu  poetul,  îl 
învaţă  faptul  că  nu  există  cunoaştere  fără  identi- 
ficare, măcar  parţială,  cu  ceea  ce  trebuie  cunos- 
cut: 


98  Idem,  p.  87. 

99  Nichita  Stănescu,  Amintiri  din  prezent,  op.  cit., 

p.  94. 

100  Idem,  p.  95-96. 

101  Idem,  p.  53. 

„Dacă  tu  vrei  să  comunici  cu  un  copac 
ar  trebui  ca  un  braţ  al  tău  să  se  facă  ramură 

y 

cu  frunze  şi  o ramură  a copacului  să  se  facă 
braţ  cu  degete  [ceea  ce  Nichita  susţine  şi  în 
poemul  Necuvintele,  din  volumul  omonim, 
dar  sugerează  şi  aici:  „trupul  ramură  fără 
frunze”,  prin  care  indică  incapacitatea  de  a 
cunoaşte,  cu  adevărat,  a senzorilor  trupeşti]. 
Ar  trebui  să  mori  puţin  ca  om  şi  să  învii  ca 
plantă,  iar  planta  să  moară  întrucâtva  şi  să 
devină  într-o  parte  a ei  om. 

Numai  la  această  linie  de  cedare  reci- 
procă a specificului  (s.  n.)  poate  exista  co- 
municare. Eu  sunt  acel  «nu  ştiu  ce»,  acel  loc 
unde  văzul  se  transformă  întrucâtva  în  văz, 
ca  să  poată  comunica  între  ele,  eu  sunt  acel 
organ  nemărturisit,  de  cuvinte  care  privesc 
nu  culorile,  care  aud  nu  sunetele,  care  gustă 
nu  gusturile,  care  miros  nu  mirosurile...”102. 


Nu  e vorba  de  identificare  panteistă  cu 
lumea,  ci  de  o cunoaştere  mai  substanţială,  să-i 
zicem,  mai  presus  de  simpla  receptare  senzorială. 
E o contopire  cu  lumea  din  iubire,  din  dorinţa  de 
a o îmbrăţişa  cât  mai  de-aproape,  fără  o confuzie 
sau  o metamorfoză  totală  sau  definitivă.  Astfel 
încât,  în  acest  dialog  imaginar,  poetul  răspunde: 

„Eu  te  cunosc  prin  poezie,  tocmai  de 
aceea  am  inventat  poezia,  ca  pe  un  organ  al 
evoluţiei  simţurilor  omului.  [...]  Goană  după 
echilibru  este  trupul  omului,  imens  pendul 
cosmic,  bătând  trecerea  timpului  din  ce  în 


102  Idem,  p.  94. 

ce  mai  iute.  Iată-le,  te  compar  cu  viteza  lu- 
minii, este  o viteză  la  care  orice  lucru  se 
transformă  în  lumină.  Numai  lumina,  însă, 
elucidează  lumina.  Cunosc  lumina  si  tind  să 

y 

mă  transform  în  lumină”103. 

Talentul  poetic  este,  în  cele  din  urmă... 
lumină  a revelaţiei.  Nichita  a confesat  faptul  că 
„viziunea  de  ansamblu”  a liricii  sale  este  „com- 
pusă din  revelaţii”104. 

Dar  să  ne  întoarcem  la  poezie: 

Iată-mă,  stau  întins  peste  pietre  şi  gem, 
organele-s  sfărâmate,  maestrul, 
ah,  e nebun  căci  el  suferă 
de-ntreg  universul. 

Mă  doare  că  mărul  e măr, 
sunt  bolnav  de  sâmburi  şi  de  pietre, 
de  patru  roţi,  de  ploaia  măruntă 
de  meteoriţi,  de  corturi,  de  pete. 

Organul  numit  iarbă  mi-a  fost  păscut  de  cai, 
organul  numit  taur  mi-a  fost  înjunghiat 
de  fulgerul  toreador  şi  zigurat 
pe  care  tu  arenă-1  ai. 

Organul  Nor  mi  s-a  topit 
în  ploi  torenţiale,  repezi, 
şi  de  organul  Iarnă,  întregindu-te, 
mereu  te  lepezi. 

Mă  doare  diavolul  si  verbul, 

y 7 


103  Idem,  p.  95. 

104  Antimetafizica,  op.  cit.,  p.  259. 

mă  doare  cuprul,  aliorul, 
mă  doare  câinele,  şi  iepurele,  cerbul, 
copacul,  scândura,  decorul. 

Centrul  atomului  mă  doare, 
si  coasta  cea  care  mă  tine 

y y 

îndepărtat  prin  limita  trupească 
de  trupurile  celelalte,  şi  divine. 

Sunt  bolnav.  Mă  doare  o rană 
pe  care  mi-o  port  pe  tavă 
ca  pe  sfârşitul  sfântului  Ioan 
într-un  dans  de  aprigă  slavă. 

Nu  sufăr  ceea  ce  nu  se  vede, 
ceea  ce  nu  se  aude,  nu  se  gustă, 
ceea  ce  nu  miroase,  ceea  ce  nu  încape 
în  încreierarea  îngustă, 

scheletică  a insului  meu, 
pus  la  vederile  lumii  cei  simple, 
nerăbdând  alte  morţi  decât  morţile 

y y 

inventate  de  ea,  să  se-ntâmple. 

Sunt  bolnav  nu  de  cântece, 
ci  de  ferestre  sparte, 
de  numărul  unu  sunt  bolnav, 
că  nu  se  mai  poate  împarte 

la  două  ţâţe,  la  două  sprâncene, 
la  două  urechi,  la  două  călcâie, 
la  două  picioare  în  alergare 
neputând  să  rămâie. 


Că  nu  se  poate  împarte  la  doi  ochi, 

la  doi  rătăcitori,  la  doi  struguri, 
la  doi  lei  răgind,  şi  la  doi 
martiri  odihnindu-se  pe  ruguri. 


Avem  aici  o dezvoltare  a ce  înseamnă,  pen- 
tru Nichita,  a suferi  „de-ntreg  universul Ce  fel  de 
rană  si  ce  fel  de  durere  este  aceasta. 

y 

în  această  identificare,  compătimire  şi  sufe- 
rinţă pentru  tot  ce  există,  îi  urmează  lui  Emines- 
cu,  după  cum  el  însuşi  a indicat.  Nu  mai  avem  în 
literatura  română  un  alt  poet  de  o asemenea  am- 
ploare şi  ardoare  a suferinţei,  ca  cel  care  deplân- 
gea tot  timpul  că  sâmburele  existenţei  umane  a 
ajuns  să  fie  egoismul  şi  că  răul  domină  istoria 
umanităţii,  şi  care:  „Pân-în  fund  băui  voluptatea 
morţii / Nendurătoare”  (Odă  (în  metru  antic)). 

Probabil  că  tot  din  acelaşi  motiv  îl  aprecia  la 
superlativ  pe  Bacovia,  care,  în  opinia  sa,  „crista- 
liza la  nesfârşit  spiritul  eminescian”105. 

Există,  în  versurile  de  mai  sus,  toate  indiciile 
spre  a înţelege  că  rana  poetului  nu  e una  superfi- 
cială sau  oarecare,  nu  este  una  personală,  la 
modul  egoist,  sau  strict  poetică/  estetică  („Sunt 
bolnav  nu  de  cântece”).  Ci  o durere  foarte  pro- 
fundă, care  vizează  atât  realitatea  imediată  si 

7 y 

toate  lucrurile  lumii  („Organul  numit  iarbă  mi-a 
fost  păscut  de  cai,/  organul  numit  taur  mi-a  fost 
înjunghiat  /.../  Organul  Nor  mi  s-a  topit”... etc),  cât 
şi  lucruri  mult  mai  grave  sau  fundamentale:  „Mă 
doare  diavolul  şi  verbul  /.../  Sunt  bolnav.  Mă  doare 
o rană/  pe  care  mi-o  port  pe  tavă / ca  pe  sfârşitul 
sfântului  Ioan / într-un  dans  de  aprigă  slavă”. 


105  Idem,  p.  268. 

O afirmaţie  precum  „Mă  doare  diavolul  şi 
verbul ” poate  fi  tradusă,  în  sens  creştin,  ca  o 
suferinţă  atât  pentru  căderea  diavolului,  cât  şi 
pentru  chinurile  şi  moartea  Cuvântului  lui  Dum- 
nezeu întrupat.  De  asemenea,  în  sens  ortodox, 
Nichita  consideră  că  „rana” sa  este  una  martirică, 
pentru  că  este  provocată  de  suferinţa  pentru 
lume:  „pe  care  mi-o  port  pe  tavă/  ca  pe  sfârşitul 
sfântului  Ioan/  într-un  dans  de  aprigă  slavă”. 

Referitor  la  „Sunt  bolnav  de  numărul  unu”..., 
poetul  are  o teorie  personală: 

„Dragă  Titu,  n-ai  observat  că,  în  mate- 
matică, numai  cifra  1 are  natură  cantitativă? 
Sau,  cum  ar  numi-o  grecii,  Epsilon,  adică 
prima  mărime  peste  nimic?  2,  3 şi  4 nu  sunt 
decât  cantităti  ale  calităţii  lui  1. 

y y 

Si  ce  mizerie  si  cu  fracţiile  astea!  Bună- 

y y y 

oară,  împărţirea  la  2.  Ca  să  vezi  şi  dumneata, 
dragă  prietene,  cât  de  sucite  şi  ireale  sunt 
raporturile  cantitative,  împarte  şi  dumneata 
cele  10  degete  la  2!  E posibil,  seamănă  încă  a 
real. 

împarte,  după  aceea,  cele  3 degete,  care 
au  ieşit  câştigătoare  după  împărţirea  la  2, 
împarte-le  tot  la  2 dacă  poţi!  Ce  rezultat 
poate  să-ţi  dea?  Două  degete  şi  jumătate! 
Asta  nu  mai  seamănă  a nimic.  Ferice  de 
pădurarul  care,  tăind  arborele  secular,  din 
greşeală  îşi  taie  şi  un  deget!”. ..etc106. 


Dar  aceasta  nu  explică  semnificaţia  versuri- 
lor. 


106  Idem,  p.  174. 

Iniţial,  Nichita  ne  spune,  în  versuri,  că 
numărul  unu  nu  se  poate  împarte/  împărţi  la  două 
organe  („două  ţâţe ”,  „două  sprâncene ”,  „două 
urechi”,  „două  picioare”,  „doi  ochi”),  ceea  ce 
înseamnă  că  cele  două  organe  umane  de  simţ  pot 
să  nu  aibă  o percepţie  simetrică,  unitară.  Că  sim- 
ţurile materiale/  carnale  pot  înşela,  după  cum  şi 
două  picioare  ale  aceluiaşi  om  pot  alerga 
neuniform. 

Simţurile  sau  dorinţele  umane  comune  au 

y y 

caracter  dual / fragmentar / centrifug  şi  ele  nu 
caracterizează  unicitatea  omului  şi  nici  aspiraţia 
lui  spre  unitate,  spre  unire.  Am  văzut,  mai  sus,  că 
Nichita  ne-a  vorbit  despre  „o  tânjire  a tuturor 
organelor  omului,  atât  de  despărţite  între  ele  [...] 
către  perfecţiune”107. 

Unirea!  unitatea  omului  întru  perfecţiune 
este  tot  un  deziderat  teologic: 

„Până  când  toţi  vom  fi  ajuns  la  unirea 
credinţei  si  a cunoştinţei  Fiului  lui  Dumne- 

y y y y 

zeu,  la  starea  bărbatului  desăvârşit,  la  mă- 
sura vârstei  plinirii  [desăvârşirii]  lui  Chris- 
tos”  (Efes.  4, 13,  Biblia  1939). 

Poemul  se  încheie  cu  imaginea  paradoxală  a 
„doi  martiri  odihnindu-se  pe  ruguri”.  Poate  fi  sau 
doar  părea  o simplă  imagine  poetică,  o metaforă 
percutantă,  şocantă,  cu  care  Nichita  să  fi  ales  să- 
şi  încheie  poemul. 

însă,  în  acelaşi  timp,  nu  exclud  faptul  de  a fi 
inspirată  din  textul  unui  martirologiu.  Spre 
exemplu,  în  viaţa  Sfântului  Mucenic  Codrat  din 


107  Nichita  Stănescu,  Amintiri  din  prezent,  op.  cit., 


p.  94. 

Nicomidia,  pomenit  pe  io  martie,  acesta  fiind 
condamnat  la  moarte  prin  ardere  pe  un  pat  de  fier 
aşezat  în  foc,  el  „a  intrat  [singur]  cu  picioarele  în 
foc,  făcând  semnul  Crucii,  s-a  culcat  pe  acel  pat 
înfocat  şi  se  odihnea  pe  dânsul  ca  pe  un  aşternut 
moale”108. 

Pot  să  existe  şi  alte  pasaje  similare  în  Actele 
martirice  sau  în  alte  hagiografii,  eu  am  oferit  doar 
un  exemplu.  Şi  înclin  spre  această  decriptare,  cu 
atât  mai  mult  cu  cât,  mai  înainte,  a amintit  despre 
„doi  lei  răgind ”. 

Aşa  încât,  „bolnav  de  unu  "înseamnă:  a tânji 
după  unitatea / desăvârşirea  omului. 

Aproape  nimeni  n-a  mai  vorbit,  precum 
Nichita,  despre  suflet,  inimă  şi  experienţe  spiri- 
tuale. 

A unsprezecea  elegie  (cu  subtitlul:  Intrare-n 
muncile  de  primăvară),  alcătuită  din  opt  părţi, 
începe  cu  un  discurs  despre  inimă: 

Inimă  mai  mare  decât  trupul, 
sărind  din  toate  părţile  deodată 

şi  prăbuşindu-se  din  toate  părţile-napoi, 
asupra  lui, 

ca  o distrugătoare  ploaie  de  lavă, 

tu,  conţinut  mai  mare  decât  forma,  iată 
cunoaşterea  de  sine,  iată 
de  ce  materia-n  dureri  ia  naştere  din  ea  însăsi, 

7 7 7 

ca  să  poată  muri. 

Moare  numai  cel  care  se  ştie  pe  sine, 
se  naşte  numai  cel  care  îsi  este 

7 7 


108  Vieţile  Sfinţilor  pe  luna  martie,  Ed.  Episcopiei 
Romanului  şi  Huşilor,  1995,  p.  167. 

siesi  martor. 

y 


Pentru  isihasti,  inima  este  centrul  fiinţei 

y 7 y 

umane,  iar  creştinul  trebuie  să  coboare  cu  mintea 

7 y 

în  inimă  ca  să  se  roage,  să  îşi  curăţească  mintea  şi 
inima  de  gânduri  şi  de  patimi,  ca  astfel  să  se  facă 
propriu  vederii  luminii  dumnezeieşti. 

Nichita  vorbeşte  despre  o „inimă  mai  mare 
decât  trupul”  şi  care  are  sau  este  un  „conţinut  mai 
mare  decât  forma”  sa,  ambele  aserţiuni  fiind 
foarte  adevărate,  dacă  înţelegem  lucrurile  nu  în 
logica  imediată  a cuvintelor,  ci  după  adâncul 
semnificaţiilor. 

y 

Sfânta  Scriptură  (atât  Vechiul,  cât  şi  Noul 
Testament)  vorbeşte  despre  adâncimea  inimii, 
atât  în  sens  bun,  cât  si  în  sens  rău. 

7 y 

Sfântul  Dosoftei,  versificând  Psaltirea,  scria 
la  un  moment  dat:  „Cu  buze  viclene,  din  inemi- 
adânce,/  Grăiesc  răutate  şi  cuvânt  de  price”  (Ps. 
n,  7-8)109. 

Sfântul  Simeon,  primitorul  de  Dumnezeu,  a 
spus  că  Hristos  S-a  născut  pe  pământ  „ca  să  se  dea 
pe  faţă  gândurile  multor  inimi”  (Lc.  2,  35,  Biblia 
1939).  Dar  şi  Preasfânta  Fecioară,  în  imnul  său  de 
laudă  către  Dumnezeu,  spune:  „Făcut-a  lucruri 


109  A se  vedea  si  comentariul  nostru,  aici: 

y 1 

http : / /www.  teologiepentruazi.ro  /2012 /10/24/creat 
ori-de-limba-si-de-viziune-poetica-in-literatura- 
romana-7/. 

Comentariul  acesta  l-am  inclus  în  Creatori  de  limbă 
şi  de  viziune  poetică  în  literatura  română.  Dosoftei,  voi.  1, 
op.  cit.,  p.  20-22,  cf 

http://www.teologiepentruazi.ro/2013/06/15/creat 

ori-de-limba-si-de-viziune-poetica-in-literatura- 

romana-vol-i/. 

tari  cu  braţul  Lui;  risipit-a  pe  cei  mândri  în 
cugetul  inimii  lor”  (Lc.  1,  52,  Biblia  1939).  Iar 
Domnul  însuşi  a zis:  „Căci  dinlăuntru,  din  inima 
omului,  purced  cugetele  cele  rele”  (Mc.  7,  21, 
Biblia  1939). 

Dimitrie  Cantemir  deriva,  din  aceste  con- 
texte biblice,  expresiile:  „cămara  inimii”110  şi 
„mintea  inimii”111. 

însă  aceeaşi  adâncime  a inimii  poate  fi 
înţeleasă  şi  în  sens  bun.  Astfel,  „sfatul  Domnului 
rămâne  în  veac;  şi  gândurile  inimei  Lui,  în  neam  şi 
în  neam”  (Ps.  32, 11,  Biblia  1914). 

Aşa  încât  Nichita  e îndreptăţit  să  scrie: 
„inimă  mai  mare  decât  trupul”,  care  sare  „din  toate 
părţile  deodată” şi  se  prăbuşeşte  înapoi  peste  trup 
- peste  existenţa  fizică,  trupească  - „ca  o distru- 
gătoare ploaie  de  lavă”. 

Pentru  că  viaţa  lăuntrică,  bună  sau  rea, 
determinată  de  gândurile  inimii,  poate  fi  o adevă- 
rată erupţie  vulcanică  „distrugătoare”  pentru  exis- 
tenţa fizică  a persoanei.  Fie  pentru  că  regimul 
creator  poate  fi  extenuant  sau  epuizarea  pentru 
binele  altora  îmbolnăveşte  şi  omoară  trupul,  fie 
pentru  că,  dimpotrivă,  gândurile  rele  ale  inimii 
duc,  în  definitiv,  la  moarte. 

Nichita  Stănescu  defineşte  „cunoaşterea  de 
sine”  ca  fiind  cunoaşterea  conţinutului  inimii,  cel 

y y 7 

care  este  „mai  mare  decât  forma”. 

Sau,  în  limbaj  isihast:  cunoaşterea  gându- 
rilor inimii,  vederea  gândurilor  despre  care  vor- 


110  Dimitrie  Cantemir,  Istoria  ieroglifică,  op.  cit.,  p. 
59- 

Şi  tot  el  spune:  „din  plinirea  inimii  cuvântul... 
izbucneşte”,  Idem,  p.  58. 

111  Idem,  p.  303. 

besc  Filocaliile  şi  toate  cărţile  ascetico-patristice 
ortodoxe. 

De  aceea  „materia-n  dureri  ia  naştere  [Fac.  3, 
16]  din  ea  însăşi,/  ca  să  poată  muri ”,  şi  pentru  ca 
omul,  între  naştere  si  moarte,  să  ia  cunoştinţă  de 

7 y y 7 y y 

sine  însusi.  Pentru  că  „moare  numai  cel  care  se  ştie 
pe  sine ”,  cel  care  se  cunoaşte  pe  sine  însuşi,  cu 
adevărat,  acela  trece  prin  experienţa  morţii  fără 
ca  să  poată  să  fie  stăpânit  de  ea.  Şi  „se  naşte  numai 
cel  care  îşi  este / sieşi  martor”,  adică  cel  care  poate 
mărturisi  (din  punct  de  vedere  etimologic,  martor 
înseamnă  mărturisitor)  despre  sine  că  merită 
„dreptul  la  timp”. 

Sau,  după  ce  moare,  se  naşte  pentru  viaţa 
veşnică  cel  ce  poate  aduce  mărturie  bună  pentru 
faptele  sale. 

Nichita  începe  alergarea  acestei  vieţi  (veche 
expresie  ortodoxă)  nu  în  mod  egoist,  ci  întor- 
cându-se  spre  strămoşii  pe  care  îi  poartă  în  sine, 
cu  recunoştinţă,  ca  pe  cei  care  au  dus  lucrurile 
vieţii  lor  „până  la  capăt”,  care  şi-au  plinit  datoria 
faţă  de  urmaşi  şi  s-au  retras  „în  turnurile  propriilor 
oase”,  de  veghe  istoriei,  „asemenea  măduvei”  care 
irigă  întreg  sistemul  nervos  al  unui  popor,  ener- 
giile şi  conştiinţa  lui: 

Ar  trebui  să  alerg,  mi-am  spus, 
dar  pentru  asta  va  trebui  mai  întâi 
să-mi  întorc  sufletul 
spre  nemişcătorii  mei  strămoşi, 
retraşi  în  turnurile  propriilor  oase, 
asemenea  măduvei, 
nemişcaţi 

y y 

aidoma  lucrurilor  duse  până  la  capăt. 


Pot  să  alerg,  pentru  că  ei  sunt  în  mine. 


Semnificaţiile  sunt  convergente  cu  cele  ale 
versurilor:  „învins  în  afară,  / Evul  Mediu  s-a  retras 
în  chiliile / roşii  şi  albe  ale  sângelui  meu./  în 
catedrala  cu  pereţi  pulsând,  s-a  retras ”...  ( A patra 
elegie). 

Voi  alerga,  pentru  că  numai  ceea  ce  este 
nemişcat  în  el  însusi 

y y 

se  poate  mişca, 

numai  cel  care  e singur  în  sine 
e însotit;  si  ştie  că,  nearătată,  inima 
se  va  prăbuşi  mai  puternic  spre  propriul  ei 

centru 

sau, 

spartă-n  planete,  se  va  lăsa  cotropită 
de  vietăţi  şi  de  plante, 
sau, 

întinsă  va  sta  pe  sub  piramide, 
ca  înapoia  unui  piept  străin. 


Nichita  continuă  exprimarea  axiomatică,  cu 
care  ne-a  obişnuit  de  la  Elegia  întâia,  şi  care  este, 
de  altfel,  o caracteristică  a liricii  sale. 

Sfântul  Maximos  Mărturisitorul  spunea  că 
Dumnezeu  este  nemişcat,  dar  susţine  lumea  în 

y 7 y 

mişcare  continuă,  afirmaţie  dogmatică  pe  care  a 
preluat-o  şi  Cantemir  în  Istoria  ieroglifică112. 


112  A se  vedea  cartea  noastră,  Creatori  de  limbă  şi  de 
viziune  poetică  în  literatura  română.  Dimitrie  Cantemir, 
voi.  2.  2,  Teologie  pentru  azi,  Bucureşti,  2015,  p.  239-253, 

Dar  si 

y 


„sufletul  [omenesc],  mişcându-se  pro- 
gresiv prin  acestea  [adevăr  şi  bine],  se  uneşte 
cu  Dumnezeul  tuturor,  imitând  neschimba- 
bilitatea  fiinţei  si  caracterul  binefăcător  al 

y y 

lucrării  Lui,  prin  întărirea  şi  statornicirea  de- 
prinderii în  bine,  pe  baza  liberului  arbitru. 
[...] 

Mintea,  aşadar,  mişcându-se,  prin  înţe- 
lepciune vine  la  contemplaţie;  prin  contem- 
plaţie, la  cunoaştere,  prin  cunoaştere,  la  cu- 
noştinţa care  nu  se  uită;  iar  prin  cunoştinţa 
care  nu  se  uită,  la  adevăr,  în  preajma  căruia 
mintea  ajunge  la  hotarul  mişcării  [...]  Şi  ho- 
tarul ei  este  adevărul”...113. 


„Numai  ceea  ce  este / nemişcat  în  el  însuşi / se 
poate  mişca ”,  zice  Nichita.  Dar  mintea,  în  care  a 
încetat  mişcarea  gândurilor  în  patimi  şi  în  cele 
din  afară,  se  mişcă  neîntrerupt  în  jurul  lui  Dum- 
nezeu: 


„Căci  adevărul  e Dumnezeu,  în  jurul 
Căruia  mintea,  miscându-se  fără  sfârsit  si 
fără  întrerupere,  nu  poate  avea  un  capăt  al 
mişcării  ei,  neaflând  hotar  acolo  unde  nu 
este  spaţiu  si  distantă.  Măreţia  minunată  a 

L y y y y 

infinităţii  dumnezeieşti  nu  are  cantitate,  nici 
părţi,  nici  dimensiuni  spaţiale  şi  nu  este  vreo 


http://www.te0l0giepentmazi.r0/2015/07/07/crea 

tori-de-limba-si-de-viziune-poetica-vol-2-2/. 

113  Sfântul  Maxim  Mărturisitorul,  Mystagogia,  op. 
cit.,  p.  20-21. 

înţelegere  care  să  ajungă  a o cunoaşte  ce  este 

după  fiinţă”114. 

„Numai  ceea  ce  este / nemişcat  în  el  însuşi / se 
poate  mişca”:  se  poate  înţelege  că  numai  cel 
nemişcat  de  gândurile  patimilor  se  poate  mişca 
liber  în  contemplarea  celor  fără  de  sfârşit.  După 
ce  şi-a  asumat  strămoşii/  părinţii  şi  învăţătura 
părinţilor. 

„Numai  cel  care  e singur  în  sine”,  care  se 
retrage  în  sine,  isihast,  acela  „e  însoţit”  de 
Dumnezeu.  „Şi  ştie  că,  nearătată,  inima  se  va 
prăbuşi  mai  puternic  spre  propriul  ei/  centru”, 
dacă  poetul  nu  îşi  dezvăluie  dragostea  pentru 
alţii,  pentru  toată  lumea. 

„Sau,  / spartă-n  planete,  se  va  lăsa  cotropită / 
de  vietăţi  şi  de  plante”,  se  va  umple  de  fauna  şi  de 
vegetaţia  gândurilor.  „Sau,/  întinsă  va  sta  pe  sub 
piramide,/  ca  înapoia  unui  piept  străin”,  fie  că  e 
vorba  de  piramida  unui  om  mort  duhovniceşte, 
împietrit,  fie  de  piramida  mormântului  propriu- 
zis. 

„Totul  e simplu,  atât  de  simplu,  încât / devine 
de  neînţeles” spune  poetul  în  debutul  episodului  II 
al  poemului.  Adevărat:  totul  e atât  de  simplu  încât 
devine  de  neînţeles.  Dar  aceasta  pentru  minţile 
încâlcite,  care  caută  complicatul  şi  alambicarea 
acolo  unde  ele  nu  există. 

„Totul  e simplu”  şi  se  vede/  se  înţelege  dacă 
este  privit  simplu. 

Simplitatea  lumii  lui  Dumnezeu  şi  a raţiu- 
nilor sale  nu  se  mai  vede  atunci  când  creaţia  Sa 

y 

este  privită  şi  analizată  printr-o  raţiune  întorto- 
cheată, perversă,  încât  „devine  de  neînţeles”. 


114  Idem,  p.  21. 

„Lucrurile  făcute  [de  Dumnezeu,  lucru- 
rile din  univers]  sunt  în  afară  de  minte;  dar 
ea  primeşte  înlăuntrul  ei  vederea  lor.  Nu  tot 
aşa  este  la  Dumnezeu  cel  veşnic,  nemărginit 
si  nesfârşit,  Care  a dăruit  celor  ce  sunt  atât 
existenţa,  cât  [şi]  existenţa  fericită  şi  de-a 
pururea. 

Fiinţa  raţională  şi  mintală  se  împărtă- 
şeşte de  Dumnezeu  cel  Sfânt,  adică  de  bună- 
tatea  şi  înţelepciunea  Lui,  prin  însuşi  faptul 
că  există  şi  prin  capacitatea  de-a  fi  fericită, 
ca  şi  prin  harul  de-a  dăinui  veşnic.  Prin 
aceasta  cunoaşte  pe  Dumnezeu.  Iar  cele  f-ă 
cute  de  El  le  cunoaşte,  cum  s-a  zis,  prin 
perceperea  înţelepciunii  artistice  contem- 
plate în  făpturi,  care  este  simplă  (s.  n.)  şi  fără 
ipostas  propriu,  aflându-se  numai  în  min- 
te”1^. 


Pentru  mulţi  însă,  „totul  e atât  de  aproape, 
atât / de  aproape,  încât / se  trage-napoia  ochilor / şi 
nu  se  mai  vede”. 

Desigur,  nu  putem  şti,  cu  certitudine,  dacă 
Nichita  a avut  în  minte  chiar  (sau  cu  exactitate) 
aceste  sensuri,  dacă  a citit  sau  nu  din  Sfinţii 
Părinţi,  însă  intuiţia  noastră  tinde  spre  această 
direcţie  a descifrării  versurilor. 

y 

Şi  continuă  poetul: 

Totul  este  atât  de  perfect 


115  Sfântul  Maximos  Mărturisitorul  în  Filocalia,  voi. 
II,  tradusă  de  Prot.  Stavr.  Dr.  Dumitru  Stăniloae,  Tipo- 
grafia Arhidiecezană,  Sibiu,  1947,  p.  81. 

în  primăvară, 

încât  numai  înconjurându-l  cu  mine 
iau  cunoştinţă  de  el, 

ca  despre-o  răsărire  de  iarbă  mărturisită 
de  cuvintele  gurii  care  le  rosteşte, 
mărturisită  de  gură  inimii, 
de  inimă  sâmburelui  ei, 
cel  în  el  însusi  nemişcat,  aidoma 
sâmburelui  pământului 
care-ntinde  jur  împrejurul  lui 
o infinitate  de  braţe  ale  gravitaţiei, 

strângând  la  sine  totul  şi  deodată 
într-o  îmbrăţişare  atât  de  puternică, 
încât  îi  sare  printre  braţe  mişcarea. 


Inima  întinde  şi  ea  „o  infinitate  de  braţe  ale 
gravitaţiei”  cu  care  atrage  la  sine  şi  îmbrăţişează 
totul.  Nu  mă  pot  opri  să  nu  observ  că  pământul 
inimii  este  tot  o expresie  patristică  uzuală. 

III 

Voi  alerga,  deci,  în  toate  părţile 
deodată, 

după  propria  mea  inimă  voi  alerga, 
asemenea  unui  car  de  luptă 
tras  din  toate  părţile  simultan 
de  o herghelie  de  cai  biciuiţi. 


A alerga  „în  toate  părţile  după  propria  mea 
inimă”  înseamnă  a te  căuta  pe  tine  în  toate,  a 

căuta  să  te  regăseşti  pe  tine  în  risipirea  iubirii 
pentru  toate  câte  există. 

IV 

Voi  alerga  până  când  înaintarea,  goana[,] 
ea  însăsi  mă  va  întrece 

y 

şi  se  va  îndepărta  de  mine 
aidoma  cojii  fructului  de  sămânţă, 
până  când  alergarea 
chiar  în  ea  însăşi  va  alerga,  şi  va  sta. 

Iar  eu  mă  voi  prăbuşi 
asupra  ei,  asemenea  bărbatului  tânăr 
întâmpinându-şi  iubita. 

Până  când  alergarea  mea  spre  ceea  ce  caut  şi 
doresc  va  deveni  în  mine  obişnuinţă,  până  când 
va  deveni  una  cu  mine.  Până  când  dorul  meu,  el 
însuşi  mă  va  întrece  şi  mă  va  trage  după  sine, 
dorul  de  a învăţa  să  iubesc  toată  lumea,  toată 
făptura.  Astfel,  alergarea  va  sta  în  ea  însăşi. 

V 

Iar  după  ce  voi  fi  făcut  ca  alergarea 
să  mă-ntreacă, 
după  ce 

miscându-se-n  sine  va  sta 

y 

ca  de  piatră,  sau 

mai  degrabă  asemeni  mercurului 
înapoia  geamului 
oglinzii, 

mă  voi  privi  în  toate  lucrurile, 
voi  îmbrăţişa  cu  mine  însumi 

y y 

toate  lucrurile  deodată, 

iar  ele 

mă  vor  zvârli  înapoi,  după  ce 
tot  ceea  ce  era  în  mine  lucru 
va  fi  trecut,  de  mult,  în  lucruri. 


Lucrurile  mă  vor  reda  pe  mine  mie,  după  ce 
„tot  ceea  ce  era  în  mine  lucru / va  fi  trecut,  de  mult, 
în  lucruri după  ce  voi  muri. 

înapoiază  materiei  ceea  ce  este  material,  iar 
din  împrăştierea  în  dragostea  pentru  tot  ce  există 
...se  adună  pe  sine  însuşi: 

VI 

Iată-mă 

rămânând  ceea  ce  sunt, 
cu  steaguri  de  singurătate,  cu  scuturi  de  frig, 
înapoi  spre  mine  însumi  alerg, 
smulgându-mă  de  pretutindeni, 
smulgându-mă  de  dinaintea  mea, 
dinapoia  mea,  din  dreapta,  şi 
din  stânga  mea,  de  deasupra,  şi 
de  dedesubtul  meu,  plecând 
de  pretutindeni  şi  dăruind 
pretutindeni  semne  ale  aducerii-aminte: 
cerului  - stele, 
pământului  - aer, 
umbrelor  - ramuri  cu  frunze  pe  ele. 


Murind,  se  reculege  pe  sine  din  lucruri  şi 
dăruieşte  înapoi  lumii  cele  pe  care  le-a  contem- 
plat şi  le-a  iubit.  Felul  în  care  le-a  văzut  este  un 
semn  al  aducerii-aminte,  pentru  că  omul  poate  să 

împodobească  universul  cu  privirea  sa  contem- 
plativă. Stelele  cerului,  văzduhul  sau  copacii  în- 
verziţi sunt  reîmpodobiţi  cu  frumuseţe  de  ochiul 
şi  inima  care  le  vede  cu  dragoste. 

VII 

...trup  ciudat,  trup  asimetric, 
mirat  de  el  însusi 

j 

în  prezenţa  sferelor. 

mirat  stând  în  fata  soarelui, 
aşteptând  cu  răbdare  să-i  crească  luminii 
un  trup  pe  măsură. 


Era  o obsesie  a lui  Nichita,  aceea  de  a 
compara  nedesăvârşirea  trupului  cu  perfecţiunea 
ideală  a sferei,  mirându-se  de  asimetria  lui.  Am 
regăsit  această  idee  şi  în  alte  poeme. 

însă  „prezenţa  sferelor”  poate  indica  şi  o 
prezenţă  spirituală,  de  un  anumit  fel.  Sferele  sunt 
izvoare  de  lumină,  pentru  că  în  faţa  unei  astfel  de 
sfere  stând,  „în  faţa  soarelui”,  aşteaptă  „să-i  creas- 
că luminii / un  trup  pe  măsură”. 

Lumina  ar  fi  o frumuseţe  fără  de  trup,  fără 
materie.  Iar  poetul  aşteaptă  întruparea  luminii. 

Lumina  singură  e netrupească,  curgând  din 
sfere.  în  faţa  lor,  se  miră  că  are  un  trup  asimetric. 

Descifrăm  aici  un  dor  după  ceea  ce  este 
desăvârşit  şi  veşnic,  exprimat  în  mod  părut  infan- 
til sau  simplu  geometric. 


VIII 

A te  sprijini  de  propriul  tău  pământ 
când  eşti  sămânţă,  când  iarna 

y y 7 

îşi  lichefiază  oasele  ei  albe  şi  lungi 
şi  primăvara  se  ridică. 

A te  sprijini  de  propria  ta  ţară 
când,  omule,  eşti  singur,  când  eşti  bântuit 
de  neiubire, 

sau  pur  şi  simplu  când  iarna 
se  descompune  şi  primăvara 
îşi  mişcă  spaţiul  sferic 
asemenea  inimii 
din  sine  însăşi  spre  margini. 

A intra  curătit  în  muncile 

y 

de  primăvară, 

a spune  seminţelor  că  sunt  seminţe, 
a spune  pământului  că  e pământ! 

Dar  mai  întâi  de  toate, 
noi  suntem  seminţele,  noi  suntem 

y 7 

cei  văzuţi  din  toate  părţile  deodată, 
ca  şi  cum  am  locui  de-a  dreptul  într-un  ochi, 
sau  un  câmp,  pe  care-n  loc  de  iarbă 
cresc  priviri  - şi  noi  cu  noi  înşine 
deodată,  duri,  aproape  metalici, 
cosim  firele,  astfel  ca  ele 
să  fie  aidoma  tuturor  lucrurilor 
în  mijlocul  cărora  trăim 
şi  pe  care 

inima  noastră  le-a  născut. 

Dar  mai  întâi  de  toate, 
noi  suntem  seminţele  şi  ne  pregătim 
din  noi  înşine  să  ne  azvârlim  în  altceva 

y 

cu  mult  mai  înalt,  în  altceva 

care  poartă  numele  primăverii... 

A fi  înlăuntrul  fenomenelor,  mereu 
înlăuntrul  fenomenelor. 

A fi  sămânţă  şi  a te  sprijini 
pe  propriul  tău  pământ. 


Suntem  seminţe  şi  ne  sprijinim  pe  pământul 
inimii  noastre,  pe  care  o curăţim  prin  „muncile  de 
primăvară ” - metafora  va  reveni  şi  în  poemul  Al 
pământului  (din  voi.  Roşu  vertical).  Creştem  în 
„spaţiul  sferic”  al  inimii,  primăvăradc,  pentru  că 
ştim  că  vom  părăsi  trupul  acesta  asimetric. 

Suntem  „înlăuntrul  fenomenelor”,  al  ritmu- 
rilor sfinte.  „Noi  suntem  seminţele,  noi  suntem / 
cei  văzuţi  din  toate  părţile  deodată”  de  Dumnezeu, 
„ca  şi  cum  am  locui  de-a  dreptul  într-un  ochi”. 

„Domnul,  în  templul  Său  cel  sfânt, 
Dumnezeu,  care  are  în  ceruri  tronul  Său,  cu 
ochii  Săi  priveşte,  cu  luminile  Sale  străpunge 
pe  fiii  lui  Adam”  (Ps.  n,  4,  Biblia  1939). 


„Sau  un  câmp,  pe  care-n  loc  de  iarbă / cresc 
priviri”:  poetul  avea  această  conştiinţă,  că  suntem 
întruna  priviţi  de  Dumnezeu  şi  de  toată  creaţia 
Lui. 

„Noi  suntem  seminţele  şi  ne  pregătim / din  noi 
înşine  să  ne  azvârlim  în  altceva / cu  mult  mai  înalt, 
în  altceva / care  poartă  numele  primăverii”:  în 

înviere116.  înviere  pe  care  o avea  în  vedere  încă  de 
la  primul  volum  de  versuri117. 

Aici  se  încheie  cele  11  elegii.  Peste  timp,  un 
alt  poet,  Dorin  Streinu,  va  reedita  un  astfel  de 
„moment  de  asceză  literară”,  în  volumul  său, 

Pasărea  celor  zece  naşteri118. 

> 


116  A se  vedea  I Cor.  15,  35-44,  Biblia  1939: 

„Dar  de  va  zice  cineva:  Cum  înviază  morţii?  Şi  cu 
ce  trup  au  să  vie?  Nebun  ce  eşti!  Tu  ce  semeni  nu  dă  viaţă, 
dacă  [mai  întâi]  nu  va  fi  murit.  Şi  ce  semeni?  Nu  trupul 
ce  va  să  fie  îl  semeni,  ci  numai  grăunţul  gol,  dacă  se 
întâmplă  de  grâu,  sau  de  altceva  din  celelalte;  iar 
Dumnezeu  îi  dă  un  trup,  după  a Sa  voinţă,  fiecărei 
seminţe  un  trup  al  ei. 

Nu  toate  trupurile  sunt  la  fel,  ci  un  fel  este  trupul 
omenesc,  un  fel  este  trupul  dobitoacelor,  un  fel  este  tru- 
pul zburătoarelor,  alt  fel  este  trupul  peştilor.  Sunt  apoi 
trupuri  cereşti  şi  trupuri  pământeşti;  dar  alta  este 
mărirea  celor  cereşti,  şi  alta  a celor  pământeşti. 

Alta  este  strălucirea  soarelui,  alta  strălucirea  lunii 
si  alta  strălucirea  stelelor.  Iar  stea  de  stea  se  deosebeşte 

y y 

în  strălucire. 

Aşa  este  şi  cu  învierea  morţilor:  se  seamănă  trupul 
întru  stricăciune,  înviază  întru  nestricăciune;  se  seamănă 
întru  necinste,  înviază  întru  mărire;  se  seamănă  întru 
slăbiciune,  înviază  întru  putere;  se  seamănă  trup  firesc, 
înviază  trup  duhovnicesc”. 

117  A se  vedea  comentariul  nostru: 

http://www.teologiepentruazi.ro/2015/12/13/reint 

oarcere-la-nichita-i/. 

118  A se  vedea: 

http://www.te0l0giepentruazi.r0/2009/05/14/d0ri 

n-streinu-pasarea-celor-zece-nasteri-i997-vol-4-i/, 

http://www.te0l0giepentruazi.r0/2009/06/11/d0ri 

n-streinu-pasarea-celor-zece-nasteri-i997-vol-4-2/, 

http://www.te0l0giepentruazi.r0/2009/06/16/d0ri 

n-streinu-pasarea-celor-zece-nasteri-i997-vol-4-3/. 

Nichita  regăseşte,  aşadar,  poezia  gnomică, 
pe  care,  înaintea  sa,  numai  Eminescu  o practicase 
cu  acelaşi  succes.  Pentru  că  poezia  gnomică  cere 
poeţi  cu  gnoză,  cu  gnoză  adevărată,  altfel  tot  de- 
mersul sună  fals.  însă  la  Eminescu  si  la  Nichita  nu 

y 

sună  nimic  fals,  tocmai  pentru  că  în  spatele 
metaforei  poetice  stă  multă  muncă,  multă  cu- 
noaştere, precum  şi  multă  scufundare  în  sine,  o 
scrutare  neobosită  a universului  si  a stiintei  des- 

y y y 

pre  el,  ca  şi  a universului  propriu,  cu  mintea,  ini- 
ma şi  legile  lui. 


Sau: 

http://www.teologiepentruazi.ro/2011/11/05/dorin- 

streinu-opere-alese-vol-4/. 

în  loc  de  concluzii 


Nichita  încearcă  un  rezumat  a experienţei 
sale  poetice  de  până  atunci,  o definiţie  a poeziei, 
intr-un  poem  care  se  numeşte  chiar  Poezia  (voi. 
Alfa  (Obiecte  cosmice)): 

Ea  se  hrăneşte  din  privirile  fixe 
ca  să  poată  exista, 
şi,  când  ochii  se-nchid,  se  adapă 
din  întunericul  eliberat  de  polii 
asurzitori  ai  timpanelor. 

Astfel  trăieşte  tot  timpul, 
deşi,  uneori,  se  lasă  să  fie 
visată  în  somn, 

hrănindu-se  numai  cu  legănarea 
ciorchinilor  de  ochi 
atârnând  de  nori. 

Ea  are  articulaţii  de  păianjen 
când  alunecă-n  tăcere  pe  suprafaţa  sunetelor 
si  se  ridică  la  stele, 
cu  sine  împerechindu-se, 
cu  ea  însăşi  îngreunându-se 
ca  să  poată  cădea  înapoi,  spre  pământ. 

Cu  pavilioanele-albastre  încordate, 
numai  viitorul  o aşteaptă 
să-i  intre-n  auz, 

si  ea  stă  acolo,  o viată,  hrănindu-se 
cu  muzica  sferelor.  Apoi 
se-ntoarce  deasupra  noastră, 
spunându-se  pe  sine,  în  cuvinte. 

Nichita  are  o concepţie  foarte  înaltă  despre 
poezie,  ca  cea  care  se  hrăneşte  „cu  muzica  sfere- 
lor”,  care  locuieşte  în  sferele  cereşti,  unde  aşteap- 
tă „o  vzaţă "întreagă  ca  oamenii  să  o primească,  să 
intre  în  auzul  viitorului,  „spunându-se  pe  sine,  în 
cuvinte 

Ea,  poezia,  e o stare  harică,  ce  se  coboară 
asupra  oamenilor,  aşteptând  pe  cei  care  vor  să 
primească  inspiraţia. 

De  altfel,  dacă  până  acum  nu  a spus  încă 
nimic,  în  curând  va  vorbi  despre  daimonul  său  sau 
îngerul  păzitor119,  cel  care  venea  adesea  „în  gazda 
făpturii  mele „eu  ştiu  când  vine  căci  mă  izbeşte I 
cu  ploi  de  stele  /.../  îşi  pune  el  cuvântul  lui  în 
creierul  meu,/  albindu-l  cum  cerul  le-a  albit  pe 
stele / şi  uită  să  spună  de  ce  a venit / şi  pleacă  mai 
falnic  decât  tot  universul / şi  mie  îmi  lasă  ca 


119  Părerea  mea  este  că  Nichita  a vorbit  despre 
daimon  mai  adesea,  în  loc  de  înger  - ca  şi  despre 
antimetafizică  în  loc  de  metafizică  etc.  pentru  a 
adormi  vigilenţa  cerberilor  comunişti,  dar  şi  a celor 
critici  cu  orice  manifestare  religioasă  (în  speţă  creştină  şi 
ortodoxă,  pentru  că,  după  cum  am  mai  vorbit  şi  altădată, 
cu  brahmanismul,  spre  exemplu,  nu  are  nimeni  nimic, 
dimpotrivă,  mulţi  exegeţi  îl  descifrează,  inclusiv  la 
Nichita,  acolo  unde  el  nu  există)  în  literatură. 

Sfântul  Antonie  cel  Mare  ne  spune,  însă,  că  elinii 
numeau  daimon  pe  îngerul  păzitor:  „Când  închizi  uşile 
cămării  tale  şi  eşti  singur,  cunoaşte  că  este  cu  tine  îngerul 
rânduit  de  Dumnezeu  fiecărui  om.  Elinii  îl  numesc 
demonul  [daimonul]  propriu  (s.  n.).  Acesta  fiind  neador- 
mit şi  neputând  fi  înşelat,  este  pururea  cu  tine,  toate 
văzându-le,  fără  să  fie  împiedicat  de  întuneric.  Dar  cu  el 
este  şi  Dumnezeu,  Cel  ce  se  află  pretutindeni”,  cf 
Filocalia  I,  tradusă  din  greceşte  de  Prot.[oiereu]. 
Stavr.[ofor]  Dr.  Dumitru  Stăniloae,  Ed.  Tipografia  Arhi- 
diecezană,  Sibiu,  1946,  p.  15. 

amintire  doar  versul/  şi  cuvântul  aurit ” ( Nod  28, 
din  voi.  Noduri  şi  semne). 

„Căci  arta  poeziei  are  o parte  care  ţine 
de  măiestrie  si  de  maeştri,  iar  cealaltă  tine  de 
daimon,  cum  ar  zice  Socrate,  pe  care  îl  cred 
că  fiecare  om  are  un  daimon  al  lui,  îl  cred 
pentru  că  eu  am  un  daimon  al  meu  şi-l  simt 
când  vine  la  mine  şi  [când]  mă  părăseşte”120. 

Poezia  „se-ntoarce  deasupra  noastră ” de 
undeva  de  sus,  din  înălţime.  De  aceea  Nichita  îsi 
dicta  cel  mai  adesea  poemele  - chiar  dacă 
îndărătul  acestei  dictări  stăteau  luni  şi  ani  întregi 
de  meditaţie  - încât  forma  finală  a unui  poem  nu 
mai  era  (sau  era  foarte  puţin)  rectificată. 

Ajunsese  la  o asemenea  repeziciune  a gân- 
dirii, încât  se  plângea  de  „ trupul / acesta,  lent 
vorbitor”  ( A treia  elegie)  şi  spunea  că  „Scrisul  este 
un  mod  de  a încetini  gândirea”  (Arta  scrisului,  în 
voi.  Oul  şi  sfera).  Pentru  că  atât  vorbirea,  cât  şi 
scrierea  erau  prea  încete  pentru  a înregistra 
înţelegerile,  viziunile  sau  revelaţiile  lui.  De  altfel, 
îşi  zăpăcea  convorbitorii  cu  replicile  şi  afirmaţiile 
sale,  care  păreau  multora  delir  poetic,  unii  susţi- 
nând chiar  că  poetul  nu  poate  să  vorbească 
normal. 

„Uneori”,  poezia  „se  lasă  să  fie / visată  în 
somn”:  Nichita  ne-a  lăsat  mai  multe  mărturii 
despre  importanţa  viselor  în  procesul  creator.  Ca 
aceasta: 


„Eu  unul  nu  prea  cred  în  teoria  subcon- 
ştientului. Pentru  mine  explicaţia  viselor  de 


120  Antimetafizica,  op.  cit.  p.  140. 

noapte  are  o altă  natură,  mai  normală,  mai 
firească  şi  mai  simplă.  Nu  neg  că  n-am  avut 
un  oarecare  adaos  literar  tras  de  pe  spuza 
unor  vise  de  noapte  fantastice,  simbolice 
sau,  uneori,  chiar  mai  reale  decât  realul”121. 


în  1982,  povestea  un  vis  în  care  un  înger  îl 
lua  şi  îl  ducea  într-o  Biserică  care  stătea  în  pantă, 
pe  malul  unui  fluviu,  gata  să  fie  oricând  inundată, 
având  pământ  pe  jos  şi  iarbă  uscată.  împins  de 
înger,  el  a căzut  spre  altar.  „Dar  altarul[, ] ca  o 
uriaşă  poartă[,]  stătea  în  balamale.  Balamalele 
erau  în  stânga  inimii  mele.  Tot  altarul  cu  Sfinţi  s- 
ar  fi  deschis  spre  stânga,  scârţâind  ruginit  deasu- 
pra fluviului.  Am  ştiut  că  dacă  mint  se  deschide 
altarul  înmuind  o jumătate  de  Sfinţi  în  fluviu.  [...] 
Venind  în  jos  şi  în  pantă  spre  altar,  frica  că  aş 
putea  să  mor  de  moarte  m-a  făcut  să  nu  mint”. 
Când  altarul  s-a  închis,  s-a  căţărat  înapoi  spre 
porţi,  unde  l-a  întâmpinat  îngerul  şi  i-a  spus: 
„Dacă  te-ai  liniştit  rugându-te,  hai  acum  să-ţi  arăt 
nişte  cai!”122  - pentru  că  lui  Nichita  îi  plăceau  caii. 

Trebuie  să  fi  fost  important  pentru  el,  dacă  a 
ţinut  să-l  povestească... 

Revenind  la  Poezia,  „ea  se  hrăneşte  din 
privirile  fixe”  ale  contemplaţiilor  şi  „se  adapă / din 
întunericul  eliberat  de  polii  asurzitori  ai  timpane- 


121  Idem,  p.  263. 

122  Cf  Nichita  Stănescu,  Amintiri  din  prezent,  op. 
cit.,  p.  40-41.  Relatarea  poartă  titlul  împotriva  Bisericii 
din  vis,  dar  cred  că  acel  „împotriva”  are  tot  rolul  de  a 
induce  în  eroare  pe  suspicioşi.  Dacă  nu  cumva  e folosit 
cu  sensul  lui  arhaic,  etimologic,  de  regăsit  adesea  în 
limba  noastră  veche:  în  faţa  sau  faţă  în  faţă  cu. 

lor”:  din  întunericul  unei  tăceri  asurzitoare,  dar 
necesare. 

„Pe  suprafaţa  sunetelor ”,  ea  „alunecă-n  tăce- 
re”, cu  „articulaţii  de  păianjen”,  pentru  că  se  mişcă 
pe  deasupra  graiului,  a vorbirii,  aşa  cum  păianje- 
nul se  mişcă  pe  apă  ca  într-un  film  mut. 

Poezia  e un  film  mut  - o experienţă  spirituală 
intraductibilă  sau  greu  traductibilă  - care  se 
spune  pe  sine  „în  cuvinte”,  pentru  că  oamenii  nu 
au  alt  canal  de  comunicare. 


124 


Bibliografie 


Opera 


Nichita  Stănescu,  Argotice  (Cântece  la  drumul 
mare),  ediţie  alcătuită,  îngrijită  şi  prefaţată 
de  Doina  Ciurea,  Ed.  Românul,  Bucureşti, 
1992. 

Idem,  Ordinea  cuvintelor.  Versuri  (1957-1983),  voi. 
I şi  II,  cuvânt  înainte  de  Nichita  Stănescu, 
prefaţă,  cronologie  şi  ediţie  îngrijită  de 
Alexandru  Condeescu  cu  acordul  autorului, 
Ed.  Cartea  Românească,  Bucureşti,  1985. 

Idem,  Opera  magna,  voi.  I (1953-1965),  ediţie 
integrală,  cronologică,  studiu  introductiv  şi 
repere  biografice  de  Alexandru  Condeescu, 
Ed.  Semne,  Bucureşti,  2004. 

Idem,  Respirări,  Ed.  Sport-Turism,  Bucureşti, 
1982. 

Idem,  Antimetafizica,  Nichita  Stănescu  însoţit  de 
Aurelian  Titu  Dumitrescu,  ediţia  a Il-a,  Ed. 
Allfa,  Bucureşti,  1998. 

Idem,  Amintiri  din  prezent,  Ed.  Sport-Turism, 
Bucureşti,  1985. 

Idem,  Fiziologia  poeziei.  Proză  şi  versuri  (1957- 
198 fi,  ediţie  îngrijită  de  Alexandru  Con- 


125 


deescu  cu  acordul  autorului,  Ed.  Eminescu, 
Bucureşti,  1990. 


Cărţi  si  studii 

y y 

Biblia  adică  Dumnezeiasca  Scriptură,  tradusă 
după  textele  originale  ebraice  şi  greceşti  de 
Preoţii  Profesori  Vasile  Radu  si  Gala  Galac- 

y y 

tion,  din  înalta  iniţiativă  a majestăţii  sale 
regelui  Carol  al  II-lea,  Fundaţia  pentru  Lite- 
ratură şi  Artă  „Regele  Carol  II”,  Bucureşti, 
1939. 

Emil  Botta,  Poezii,  cuvânt  înainte  de  Valeriu 
Râpeanu,  text  îngrijit,  note  şi  variante  de 
Aurelia  Batali,  Ed.  Eminescu,  Bucureşti, 
1979. 

Cantemir,  Dimitrie,  Istoria  ieroglifică,  ediţie 
îngrijită  de  P.  P.  Panaitescu  şi  I.  Verdeş, 
studiu  introductiv  de  Adriana  Babeti,  Ed. 

y 7 

Minerva,  Bucureşti,  1997. 

Costin,  Miron,  Opere,  ediţie  critică,  studiu 
introductiv,  note,  comentarii,  variante, 
indice  şi  glosar  de  P.  P.  Panaitescu,  ESPLA, 
Bucureşti,  1958. 

Dobrogeanu-Gherea,  Constantin,  Studii  critice, 
ediţie  îngrijită  de  George  Ivaşcu,  studiu  in- 
troductiv si  note  finale  de  Zoe  Dumitrescu- 

y 

Buşulenga,  Ed.  Tineretului,  Bucureşti,  1968. 


126 


Dosoftei,  Opere  1.  Versuri,  ed.  critică  de  N.  A. 
Ursu,  cu  studiu  introd.  de  Al.  Andriescu,  Ed. 
Minerva,  Bucureşti,  1978. 

Dumitrescu,  Sorin,  Tablou  cu  orbi,  Ed.  Fundaţia 
Anastasia,  Bucureşti,  2013. 

Eminescu,  M.,  Opere  alese,  I şi  II,  ediţie  îngrijită  şi 
prefaţată  de  Perpessicius,  EPL,  Bucureşti, 
1964. 

Idem,  Poezii.  /-///,  ediţie  critică  de  D.  Murăraşu, 
Ed.  Minerva,  Bucureşti,  1982. 

Filocalia,  voi.  I,  tradusă  din  greceşte  de  Prot.[oie- 
reu].  Stavr.fofor]  Dr.  Dumitru  Stăniloae,  Ed. 
Tipografia  Arhidiecezană,  Sibiu,  1946. 

Filocalia,  voi.  II,  tradusă  de  Prot.  Stavr.  Dr. 
Dumitru  Stăniloae,  Tipografia  Arhidieceza- 
nă, Sibiu,  1947. 

învăţăturile  lui  Neagoe  Basarab  către  fiul  său, 
Theodosie,  text  ales  si  stabilit  de  Florica 

7 y 

Moisil  si  Dan  Zamfirescu,  cu  o nouă  tradu- 

y 7 

cere  a originalului  slavon  de  G.  Mihăilă,  stu- 
diu introductiv  si  note  de  Dan  Zamfirescu  si 

y y 

G.  Mihăilă,  Ed.  Minerva,  Bucureşti,  1970. 

Maxim  Mărturisitorul,  Sfântul,  Mystagogia. 
Cosmosul  şi  sufletul,  chipuri  ale  Bisericii, 
introducere,  traducere,  note  şi  două  studii 
de  Preotul  Profesor  Dr.  Dumitru  Stăniloae, 
Ed.  IBMBOR,  Bucureşti,  2000. 


127 


Mincu,  Ştefania,  Nichita  Stănescu.  între  poesis  şi 
poiein,  Ed.  Eminescu,  Bucureşti,  1991. 

Molitfelnic,  Ed.  IBMBOR,  Bucureşti,  2002. 

Ne  vorbeşte  Părintele  Porfirie,  trad.  din  limba 
greacă  de  Ierom.  Evloghie  Munteanu,  Ed. 
Bunavestire,  Galaţi,  2003. 

Picioruş,  Pr.  Dr.  Dorin  Octavian,  Vederea  lui 
Dumnezeu  în  teologia  Sfântului  Simeon  Noul 
Teolog,  Teologie  pentru  azi,  Bucureşti,  2009, 

cf 

http://www.teologiepentruazi.ro/2009/11/18 

/vederea-lui-dumnezeu-in-teologia- 

sfantului-simeon-noul-teolog/. 

Idem,  Teologia  vederii  lui  Dumnezeu,  Teologie 
pentru  azi,  Bucureşti,  2009,  cf. 
http://www.teologiepentruazi.ro/2009/11/18 
/teologia-vederii-lui-dumnezeu/. 

Idem,  Opere  alese,  voi.  4,  Teologie  pentru  azi, 
Bucureşti,  2011,  cf 

http://www.teologiepentruazi.ro/2011/11/03 

/dorin-streinu-opere-alese-vol-4/. 

Picioruş,  Dr.  Gianina  Maria-Cristina.  Nichita 

y 7 

Stănescu.  Fenomenul  limbii  poezeşti,  Teolo- 
gie pentru  azi,  Bucureşti,  2009,  cf. 
http://www.te0l0giepentruazi.r0/2009/10/2 
6/nichita-stanescu-fenomenul-limbii- 
poezesti/. 


128 


Idem,  Epilog  la  lumea  veche,  voi.  1. 1,  ediţia  a doua, 
Teologie  pentru  azi,  Bucureşti,  2014,  cf 
http://www.teologiepentruazi.ro/2014/01/11 
/epilog-la-lumea-veche-i-i-editia-a-doua/. 


Idem,  Epilog  la  lumea  veche,  voi.  1.2,  ediţia  a doua, 
Teologie  pentru  azi,  Bucureşti,  2015,  cf. 
http://www.te0l0giepentruazi.r0/2015/05/1 
6/epilog-la-lumea-veche-i-2-editia-a-doua/. 

Idem,  Epilog  la  lumea  veche,  voi.  I.  3,  Teologie 
pentru  azi,  Bucureşti,  2011,  cf. 
http://www.te0l0giepentruazi.r0/2011/01/08 
/epilog-la-lumea-veche-i-3/. 

Idem,  Eminescu  între  modernitate  si  tradiţie, 
ediţia  a doua,  Teologie  pentru  azi,  Bucureşti, 
2015,  cf. 

http://www.teologiepentruazi.ro/2015/11/16 

/eminescu-intre-modernitate-si-traditie/. 

Idem,  Creatori  de  limbă  şi  de  viziune  poetică  în 
literatura  română,  voi.  1,  Dosoftei,  Teologie 
pentru  azi,  Bucureşti,  2013,  cf. 
http://www.teologiepentruazi.ro/2013/06/15 
/creatori-de-limba-si-de-viziune-poetica- 
in-literatura-romana-vol-i/ . 

Idem,  Creatori  de  limbă  şi  de  viziune  poetică  în 
literatura  română,  voi.  2.  1.  Dimitrie  Cante- 
mir,  Teologie  pentru  azi,  Bucureşti,  2015,  cf. 
http://www.te0l0giepentruazi.r0/2015/01/0 
8/creatori-de-limba-si-de-viziune-poetica- 
vol-2-1/. 


129 


Idem,  Creatori  de  limbă  şi  de  viziune  poetică  în 
literatura  română,  voi.  2.  2,  Dimitrie  Cante- 
mir,  Teologie  pentru  azi,  Bucureşti,  2015,  cf 
http://www.te0l0giepentruazi.r0/2015/07/0 
7/creatori-de-limba-si-de-viziune-poetica- 
vol-2-2/. 

Siluan  Athonitul,  Sfântul,  între  iadul  deznădejdii 
si  iadul  smereniei.  însemnări  duhovniceşti, 
ediţia  a Il-a,  revăzută  şi  adăugită,  studiu 
introductiv  si  traducere  de  Diac.  Ioan  I.  Ică 

y 

jr.,  Ed.  Deisis,  Sibiu,  1997. 

Sofronie,  Arhimandritul  [Saharov],  Vom  vedea  pe 
Dumnezeu  precum  este,  traducere  din  limba 
rusă  de  Ierom.  Rafail  (Noica),  Ed.  Sofia, 
Bucureşti,  2005. 

Vieţile  Sfinţilor  pe  luna  martie,  Ed.  Episcopiei 
Romanului  şi  Eluşilor,  1995. 


Poeme  si  articole  online 

y 


Marcus,  Solomon,  Eminescianul  Nichita 
Stănescu,  în  rev.  România  literară,  nr.  23/  2013,  cf. 

http://www.romlit.ro/eminescianul_nichita 

_stnescu. 

Picioruş,  Pr.  Dr.  Dorin  Octavian,  Pasărea 
celor  zece  naşteri,  cf. 

http://www.teologiepentmazi.rO/2009/03/l 

4/dorin-streinu-pasarea-celor-zece-nasteri-i997_ 

vol-4-1/ 

http://www.te0l0giepentmazi.r0/2009/06/1 

i/dorin-streinu-pasarea-celor-zece-nasteri-1997- 

Yol-4-2/ 

http://www.te0l0giepentmazi.r0/2009/06/1 

6/dorin-streinu-pasarea-celor-zece-nasteri-i997- 

Yol-4-3/ 

Picioruş,  Dr.  Gianina  Maria-Cristina,  Nichita 
Stănescu  si  cuvintele  care  au  sens  de  la  Dumnezeu, 

y 7 

cf 

http://www.te0l0giepentmazi.r0/2008/03/1 

3/nichita-stanescu-si-cuvintele-care-au-sens-de- 

la-dumnezeu/ 

Idem,  Arta  nu  este  superioară  omului,  cf. 
http://www.te0l0giepentmazi.r0/2008/03/2 
9/arta-nu-este-superioara-omului/ 

Idem,  Poezie  şi  teologie  cu  Nichita  Stănescu, 

cf- 

http://www.teologiepentmazi.rO/2008/04/l 

i/poezie-si-teologie-cu-nichita-stanescu/ 

Idem,  Frumoasă  ca  umbra  unui  gând,  cf. 
http://www.te0l0giepentmazi.r0/2008/10/0 
4/ frumoasa-ca-umbra-unui-gand/ 

Idem,  Antimatematica  şi  mistica  iubirii,  cf. 
http://www.te0l0giepentmazi.r0/2009/02/2 
4/antimatematica-si-mistica-iubirii/ 


i3i 


Idem,  Apocalipsa  în  ochiul  lui  Nichita  şi 
despre  ce  trebuie  să  laşi  in  urma  ta,  cf 

http://www.te0l0giepentmazi.r0/2009/03/3 

î/apocalipsa-in-ochiul-lui-nichita-si-despre-ce- 

trebuie-sa-lasi-in-urma-ta/ 

Idem,  Oificarea  caprelor  şi  un  fragment  de 
dialog  dintre  Nichita  şi  Cantemir,  cf 

http://www.te0l0giepentmazi.r0/2009/03/2 
5/oificarea-caprelor-si-un-fragment-de-dialog- 
dintre-nichita-si-cantemir/ . 

Idem,  Reîntoarcere  la  Nichita,  cf 
http://www.teologiepentmazi.ro/2015/12/13 
/reintoarcere-la-nichita-i/ 

http://www.te0l0giepentmazi.r0/2016/01/0 

3/reintoarcere-la-nichita-3/ 

http://www.te0l0giepentmazi.r0/2016/01/0 
6/ reintoarcere-la-nichita-4/ 

http://www.te0l0giepentmazi.r0/2016/01/2 

7/reintoarcere-la-nichita-8/ 

http://www.te0l0giepentmazi.r0/2016/02/2 

i/reintoarcere-la-nichita-13/ 

http://www.te0l0giepentmazi.r0/2016/02/2 

7/reintoarcere-la-nichita-i4/ 

http://www.te0l0giepentmazi.r0/2016/03/0 

i/reintoarcere-la-nichita-15/ 

http://www.te0l0giepentmazi.r0/2016/03/0 

7/reintoarcere-la-nichita-i6/ 

http://www.te0l0giepentmazi.r0/2016/03/0 
9/ reintoarcere-la-nichita-17/ 

http://www.te0l0giepentmazi.r0/2016/03/2 

7/reintoarcere-la-nichita-22/ 

Idem,  împreună-răspunsuri  şi  coresponden- 
ţe, cf 

http://www.te0l0giepentmazi.r0/2016/04/1 

o/impreuna-raspunsuri-si-corespondente-i/ 

http://www.te0l0giepentmazi.r0/2016/04/1 

4/impreuna-raspunsuri-si-corespondente-2/ 

http://www.te0l0giepentmazi.r0/2016/04/1 

6/impreuna-raspunsuri-si-corespondente-3/. 

Idem,  Eminescu  şi  Ortodoxia.  0,-nţelepciu- 
ne,  ai  aripi  de  ceară!,  cf. 

http://www.te0l0giepentmazi.r0/2008/09/ 

07/eminescu-si-ortodoxia-o-ntelepciime-ai- 

aripi-de-ceara-xx/ 

Idem,  Din  nou  despre  Scrisoarea  I,  cf. 
http://www.teologiepentmazi.ro/2013/10/17 
/din-nou-despre-scrisoarea-i/ 

Idem,  Scrisoarea  I,  cf. 

http://www.teologiepentmazi.ro/2013/01/12 

/scrisoarea-i-i/ 

http://www.teologiepentmazi.ro/2013/01/16 

/scrisoarea-i-2/ 

http://www.teologiepentmazi.ro/2015/01/22 

/scrisoarea-i-3/ 

Idem,  Poezia  lui  Ion  Barbu,  cf. 
http://www.te0l0giepentmazi.r0/2008/11/0 
8/poezia-lui-ion-barbu/ 

http://www.te0l0giepentmazi.r0/2008/11/2 

o/poezia-lui-ion-barbu-ii/ 

http://www.te0l0giepentmazi.r0/2008/12/0 

9/poezia-lui-ion-barbu-iii/. 

Idem,  Bacovia  sau  despre  o frumuseţe 
isterică,  cf 

http://www.te0l0giepentmazi.r0/2007/03/1 

9/bacovia-sau-despre-o-frumusete-isterica/ 

Idem,  Completări  la  comentariul  poeziei  lui 
Bacovia,  cf. 

http://www.te0l0giepentmazi.r0/2014/03/1 

4/completari-la-comentariul-poeziei-lui- 

bacovia/ 

Idem,  Tudor  Arghezi  şi  dorinţa  de  revelare  a 
lui  Dumnezeu,  cf 

http://www.te0l0giepentmazi.r0/2007/07/2 

6/tudor-arghezi-si-dorinta-de-revelare-a-lui- 

dumnezeu/ 

http://www.teologiepentmazi.ro/tag/tudor 

-arghezi-si-dorinta-de-revelare-a-lui- 

dumnezeu/. 

Idem,  Lucian  Blaga  între  lumină  şi  întune- 
ricul Iadului,  cf 

http://www.te0l0giepentmazi.r0/2007/07/1 

7/lucian-blaga-intre-lumina-si-intunericul- 

iadului/; 

http://www.te0l0giepentmazi.r0/2007/07/1 
8/lucian-blaga-intre-lumina-si-intunericul- 
iadului-2  /; 

Idem,  Mi-aştept  amurgul,  cf 

http://www.teologiepentmazi.ro/2007/11/27 
/mi-astept-amurgul/ ; 

Idem,  Două  poeme  ortodoxe  ale  lui  Blaga,  cf 

http://www.te0l0giepentmazi.r0/2008/03/3 

o/doua-poeme-ortodoxe-ale-lui-blaga/ 

Idem,  Lucian  Blaga  despre  lumina  dumne- 
zeiască, cf 

http://www.te0l0giepentmazi.r0/2008/04/1 

3/lucian-blaga-despre-lumina-dumnezeiasca/ 

Idem,  Lucian  Blaga  între  aspiraţia  spre 
lumină  şi  întunericul  infernal,  cf. 

http://www.te0l0giepentmazi.r0/2011/01/04 

/lucian-blaga-intre-aspiratia-spre-lumina-si- 

intunericul-infernal-i/ 

http://www.te0l0giepentmazi.r0/2011/01/04 

/lucian-blaga-intre-aspiratia-spre-lumina-si- 

intunericul-infernal-2/. 

Idem,  Creatori  de  limbă  şi  de  viziune  poetică 
în  literatura  română.  Dosoftei,  cf. 

http://www.te0l0giepentmazi.r0/2012/10/2 

4/creatori-de-limba-si-de-viziune-poetica-in- 

literatura-romana-7/ 

http://www.teologiepentmazi.ro/2013/04/21 

/creatori-de-limba-si-de-viziune-poetica-in- 

literatura-romana-41/ 

Idem,  Creatori  de  limbă  şi  de  viziune  poetică 
în  literatura  română.  Dimitrie  Cantemir,  cf. 

http://www.te0l0giepentmazi.r0/2014/09/1 

4/creatori-de-limba-si-de-viziune-poetica-in- 

literatura-romana-dimitrie-cantemir-19/ 


Alte  resurse  online 


135 


https://archive.org/details/Dante- 

DivinaComedie 

https://ro.wikipedia.org/wiki/Constantin_ 

Dobrogeanu-Gherea 

https://ro.wikisource.org/wiki/Trecut- 

au_anii... 

https://ro.wikisource.org/wiki/Codru_şi_sa 

Ion 

https://en.wikipedia.org/wiki/Acedia 

http://ro.orthodoxwiki.org/Siluan_Athonit 

ul 

https://ro.wikipedia.org/wiki/Hiperboreea 

https://en.wikipedia.org/wiki/Hyperborea 

http://www.teologiepentruazi.ro/tag/luceaf 

arul/ 

https://dexonline.ro/definitie/spor 

https://en.wikipedia.org/wiki/Mizar_and_A 

lcor 

https://en.wikipedia.org/wiki/Canopus 

http://ro.orthodoxwiki.org/Porfirie_Kavsok 

alivitul 

https://ro.wikipedia.org/wiki/Steaua_polar 

a 


https://en.wikipedia.org/wiki/Canopus 

https : / / en . wikipedia . org  / wilci/ Ar  cturus 

https://en.wikipedia.org/wiki/Cassiopeia_( 

constellation) 

https://ro.wikisource.org/wiki/Mănăstirea_ 

Argeşului 

